text:
Joey & Francis 1001Welcome to Joey & Francis's 1001, the central where you can find everything about our wedding that will take place on Oct 1, 2012. We will keep on updating this website with more information such as our pre-wedding photos and details of our wedding day! We will also be posting blogs about our own thoughts and the bits and pieces of the preparation process of our big day. You can start by reading our blogs below or access the older entries from the right side of the page and please do not forget to sign our guestbook where we have a question for all of our new and old friends! See you around!
令已經好抵嘅婚紗更加抵!
今日有個令我非常,非常興奮嘅驚喜,令我超忙都要抽時間去紀錄一下!
之前有提過我婚禮當日條婚紗會喺 dressilyme.com 度訂.雖然佢地係內地嘅廠,但佢地專門接美國訂單,所以 PayPal 係一個唔少得嘅 payment option. 當然 PayPal 亦係喺呢個情況下我最 prefer 嘅付款方法. 至於我點解會 prefer 用 PayPal 就要由我個網上商店 chocolate-circle.com 開始講起.
我喺 2008 年 (即係同 Francis 開始拍拖嗰年)set up 我嘅網上商店.靈感係來自一次去喺學界好出名嘅深水埗文具精品批發街——福榮街——去幫學校買禮物俾小朋友.點知我望望吓,見到一啲好得意,雪糕形狀嘅原子筆,同埋一啲好似一排朱古力咁嘅記事簿.其實我除咗係一個好鍾意食嘢嘅人之外,我亦好鍾意一啲食物造型嘅 product. 而我記得以前玩 neopets 嘅時候,我留意到 neopets 個世界裡面有好多朱古力嘅 virtual items 好多人都會買嚟儲,令我估計其實有好多人都鍾意食物造型嘅嘢,特別係朱古力或者甜品造型嘅.我喺深水埗見到啲咁得意嘅 product, 自己又住過加拿大知道外國好少呢啲咁得意嘅嘢賣,就算有都好貴,所以我就試吓每樣買幾件試吓放上 ebay 賣.好彩我識得基本嘅寫網頁同影相嘅技巧,我嗰 晚返到屋企就花咗啲時間去參考咗一啲人地嘅ebay 舖,然後做咗一啲 graphics 同影咗啲相,將我買返嚟嘅 “雪糕” 同 “朱古力” 放上去賣喇.點知,我瞓醒一覺,放咗啲嘢上去唔夠12個鐘就已經賣出咗,我標嘅仲要係成本嘅 10 倍價錢!於是乎 Chocolate Circle 就由嗰日開始,到後來舖頭有自己嘅網址,我就定時喺我最喜愛嘅淘寶入貨,一直做到今日喇.而呢兩個 products 到今時今日都仲係係我舖頭嘅皇牌 products 嚟㗎!
亦因為我有喺 ebay 開嘅呢個網店,我一定要用 PayPal 收錢,我亦喺呢個情況發現到 PayPal 有幾衰.由啲 Customer Rep 淨係識一字不漏咁對住份 sales script 去答你嘅問題,任何嘢都唔會酌情處理同埋 check 少少嘢都要等超耐,到到個兌換率衰到無人性.喺任何正當銀行美金對港幣 7.8 係 standard, ung 衰都起碼有 7.7, 但係呢間不知所謂嘅 PayPal 竟然係兌 7.5 最多都偶然係 7.6! 所以我標價都要因住呢個兌換率去計算.
不過慶還慶,竟然俾我發現呢個情況都有好處.當我自己要買嘢嘅時候,我係可以用買家入落我 PayPal 裡面嘅 balance 去買嘢嘅.而因為到頭嚟我每一蚊美金只可以攞返 7.5 港紙,所以如果我用 PayPal 俾錢,一蚊嘅 product 對我嚟講只係 7.5 港紙,變相令到所有嘢都平晒!
就係因為呢個原因,我好開心知道 dressilyme 可以用 PayPal 俾錢,但係可惜我 PayPal 裡面一直唔夠錢去俾婚紗嘅錢.原因係首先之前已經用 PayPal 買咗一 round decoration 嘅嘢,另外因為我近幾個月都忙搞學校同 wedding 嘅嘢,放咗好少時間喺 Chocolate Circle 度,令到舖頭嘅營業達到歷年新低.加上每個月又有啲自動轉賬抽走我 PayPal 嘅錢,所以我等嚟等去 PayPal 裡面都係一直唔夠錢俾條婚紗.但係因為 dressilyme 25日就可以幫我做起條裙,所以我一直諗住慢慢等,等到儲夠 237.88 美金先俾錢.
但係,啱啱呢個週末有朋友同我講:「小姐你得返唔夠三個月,請問你條婚紗搞掂未?」我先知道原來時間無多,真係要快啲訂做條裙.但係我望一望,見 PayPal 裡面都仲係爭少少未夠錢,不過我亦唔可以再等,唔係可能等到結完婚都仲未夠.我唯有決定忍痛去用 credit card 俾錢.
點知我喺臨要俾錢咁關鍵性嘅一刻之前,突然收到 PayPal 個 email, 通知我我有一條 90 蚊美金嘅入賬交易!話說呢筆賬項係嚟自一位喺印度嘅商人,之前問就問咗好耐,諗住好似我偶然有啲嘅客人咁,同我批發入貨,但就想先入啲辦睇睇.之前開咗張 90蚊美金嘅單俾佢但一直無俾又無晒聲氣,諗住都係無咪粥多.但係點知佢就喺最 critical 嘅一刻俾咗錢,令我 PayPal 裡面突然有足夠嘅錢,可以享受最抵嘅兌換率去買我呢條婚紗!
本來如果用 credit card 俾 237.88 美金連埋 0.5% 信用卡嘅海外交易手續費加埋用 7.75 個兌換率即係要俾港紙 $1948;宜家用 PayPal 只係需要俾 $1807 港紙去定做條婚紗,將本來已經超平嘅婚紗搞到更加平!呢個臨尾突然嚟嘅驚喜,真係令我實在太過,太過興奮,同需要好好咁感恩一下!:D
全球最懶準新娘
我相信我有機會可以藉著今次籌備婚禮,打破一個世界紀錄,就係全球籌備婚禮最懶嘅準新娘.
識我嘅人都知,我無可能會求祈搞一個 party 或者 event, 所以的確我唔係無做嘢㗎.只不過係,我竟然係足不出戶咁搞,全部嘢都喺電腦都設計同 plan, 喺網上做 research, 同大部分嘢都係上網買!暫時我喺淘寶買咗兩大 lot 嘢要利發幫我發嚟香港.當中好多係結婚嗰日某部份嘅 decoration. 而我之前四月頭影 prewedding 啲衫,都係上淘寶買,懶到咁!
其實我都有出吓去買嘢嘅.譬如上次去金都買 girdle 同啲鞋,同埋臨飛前啲 last minute shopping, 但基本上好多香港新娘必到嘅結婚展,金巴利道,影結婚相公司,production/decoration 公司莫講話 wedding planner 公司等等,都完全無我嘅影!
我聽到有人細細聲話我懶特別喎!平時係,不過今次真係唔係.事實上,唔去周圍試婚紗其中一個原因係自從肥咗之後,真係唔鍾意去試衫除衫試衫除衫試衫除衫,因為個人好易攰,同埋行得多腳會痛.我亦知我係一個好煩同好敏感嘅客人,呢幾年習慣咗上網隔住個電腦同個 seller 或者 service provider 慢慢溝通,大家都無咁大壓力.
我自己宜家更加期待到嗰日,睇吓呢個嚟自 virtual wedding preparation 出道嚟個效果係點!希望唔好太失禮啦!
買裙買到有錢賺
終於講到我今次買影相嘅衫嘅高潮位喇!
淘寶買裙
話說我今次影相同我個 image stylist 一致決定咗會有七個造型,兩個人總共加埋十四套衫仲未計首飾同鞋.所以為咗荷包著想,唔少嘅 wardrobe 會喺淘寶搞掂,其中就有我嗰幾條裙喇.
我用咗幾晚喺淘寶揾好晒我鍾意嘅裙,就 send 晒俾 Jammie 篩選.最後決定要訂做兩條旗袍,一條婚紗,一條晚裝同買一條現成嘅 casual wear . 當時候係三月頭,我仲有一個月先要去影相.時間話多唔多,話少唔少,所以我都同每個賣家講清楚我要三月第三個禮拜就收到貨.到時後利發嗰邊用兩,三日時間發落嚟香港俾我,我喺香港仲有時間改.一路等呀等,終於等到三月第三個禮拜.根據運單編號所顯示,所有賣家嘅衫都到晒利發嗰邊,除咗條晚裝裙.
心愛的蝦肉雅典娜
其實我揀到嗰條晚裝裙都幾唔簡單.好多人好有心機出去試衫,譬如我今晚同個朋友食飯,佢同我講總共試過嘅婚紗有五十幾,六十幾條!而我都唔輸蝕,分別在於我足不出戶,但喺淘寶睇咗成千條裙都有.而呢千條裙裡面竟然只有一條我係非常之鍾意.當我知道呢條雅典娜風格嘅晚裝裙係可以訂做,我就根據佢地提供嘅相揀咗蝦肉色同俾埋晒我嘅尺碼俾佢地幫我做條裙.同其他賣家一樣,呢個賣家都話可以三個禮拜內可以起貨.
當我其他裙都一條一條咁到咗利發,唯獨是係晚裝裙連貨都未發,我當然即刻問個賣家.佢都唔算覆得慢,但係佢就話裙已經寄出咗,不過運單號碼唔喺手,要轉頭先可以俾我.如是者佢每一次都係咁講,我等吓等吓就過咗幾日.個賣家竟然突然同我講話原來佢個同事搞錯咗.佢話條裙其實做錯咗色,我將會收到嗰條嘅顏色同尺碼都係錯嘅,問我可唔可以要.如果唔可以就即刻做過條俾我,並可以第二日即刻發順丰俾我,而當我收到條裙嘅話就退返俾佢地咁話.問題係佢同我講發俾我條裙係我最驚嘅粉紅色,所以我同佢講我唔可以要.況且尺碼都唔啱.我計一計,時間都仲可以等,咁我就同佢講叫佢即刻開始做過條俾我,我等佢.
到第二晚,佢就同我話條裙已經做好咗,已經發咗貨,話會第二朝俾個運單號碼俾我.我聽到都放咗半個心.但因為我自己都好忙,有好多臨飛前嘅嘢要搞,所以最後無追佢攞單號,諗住今次應該無甩拖啦.又過咗幾日,我問過利發都係無嘢到,於是我突然心知不妙,即刻旺旺個賣家.回覆我個人話自己係小二唔知乜事,但係竟然立刻退款俾我.我初初收到個退款收得好爽,但係就醒起退咗款我就唔可以用俾差評嚟威脅佢,覺得蠢咗,於是乎我立刻打長途俾個賣家.
淘寶神經刀
就係呢個時候個賣家帶嚟一個比噩夢更恐怖嘅消息.佢話原來其實佢地一直都無做起過條裙,因為佢地買唔到我想要嗰隻蝦肉色布,仲一直喺度揾緊.唔係做衫嘅我都知,嗰種嘅紗係好普通嘅姊妹裙質地,週圍都揾得到.我真係唔知佢發緊乜嘢噏風!總之呢個消息嚟得太突然,同埋我已經時間無多,我當場控制唔到喺個電話度鬧到佢飛起.而最奇怪嘅事終就係喺呢一刻發生.當我喺度鬧爆佢時,話我無衫去影相(我之前有同佢講話件衫係影相用),佢話佢已經退返錢俾我啦!我話你退錢俾我有鬼用,我咁嘅尺寸突然間去邊度買現成衫??雖然我鬧到成個癲婆咁,但佢無收線不特止,仲答應話今次真係會即刻做起條裙俾我,然後立刻發俾我.但我當然無可能再信佢!佢竟然同我話佢會發啲錢過嚟俾我,如果我收唔到條裙就攞啲錢去買過條裙,仲問我要幾多錢!我大佢話要條裙一倍嘅價錢 600 蚊,並真心同意佢話如果我一收到條裙就會即刻退返錢俾佢.注意我係真心答應佢,因為嗰一刻 I really cared about getting the dress more than anything else.個賣家竟然真係立刻喺個電腦度過錢俾我,重要過完先收線.其實佢真係可以一早收我線,因為我都已經唔可以俾差評佢,佢亦知我喺香港,做唔到啲乜.我真係用盡我不俗嘅偵探頭腦都諗唔明呢位神經刀諗緊乜!
最後當然條裙係無嚟到.我喺淘寶買嘢都算係老手,接觸無一千都有幾百個賣家,卻從來未遇過一個咁厚顏無恥地吹水同老作嘅賣家.雖然佢最後係賠錢俾我,我亦好開心,但不得不承認呢個實在係一個非常莫名其妙嘅賣家,零願賠 600 蚊人民幣俾我都唔肯趕少少做起條裙俾我.咁我亦唯有收下佢嘅「好意」.咁到底最後我搞唔搞得掂我條晚裝裙呢?
破釜沈舟之百利一戰
我同個賣家開拖嗰日已經係禮拜一,而我係禮拜三飛.時間無多,我唯有週圍問人邊度有多啲款,多啲尺碼嘅裙俾我揀.最後我決定咗去百利.其實我已經無諗住喺香港咁少時間可以 600 幾蚊搞掂到一條晚裝裙,揾到已經偷笑,重邊有資格睇價錢?我去到百利,一層一層咁行,有啲款同尺碼好似可以,但係一試上身都係唔得.最後行晒三層,乜嘢都買唔到,嗰一刻任何危機都唔怕嘅我覺得前所未有嘅徬徨.陪住我嘅老番,唯有陪我從三樓開始掉轉頭再行一次.
其實行多一次啲裙同舖頭都唔會唔同晒,所以好多基本入都唔駛再入去睇.不過當我行落到一樓,我入返去一間之前有入過去睇嘅舖頭.其實佢唔係啲衫唔得,而係我第一次入去嘅時候都無點睇,個老闆娘答乜都寸寸貢,我都無意思繼續睇落去.今次行返轉頭,因為真係行完成個場都無收穫,唯有死死地氣入去睇多次.當我喺度撥開喺個架啲密質質嘅裙逐條睇嘅時候,我霎眼望到啲裙下面打橫放嘅兩張長櫈仔.我突然醒起一個畫面,然後我問個老闆娘:「呢度係咪 Yvonne 嘅舖頭呀?」而個老闆娘就話「我咪 Yvonne 攞!你係邊個呀?」
再見舊友感觸萬千
之後接住嘅就係一番好感觸同興奮嘅相認.故事係咁嘅,話說我中學時期有一位同學喺百利度揾咗一份暑期工,就係 exactly 呢一間舖頭做 sales 喇.而我地幾個同學會成日落去陪吓佢坐,陪吓佢傾計咁,而我地就正正係成日坐喺呢兩張長櫈度.隔咗咁多年,我地一個二個都大晒,亦好耐無落百利.但係估唔到 Yvonne 一直仲搞緊間舖,繼續幫人做裙,而兩張長櫈亦一直源用至今!
相認過後 Yvonne 亦抹走咗之前怕我係混吉人嘅防衛心,好俾心機好專業咁幫我.我同佢娓娓道來我單淘寶奇聞,佢亦同我講只要我係揀佢地手頭上嘅款,佢就可以 24 小時起到條裙俾我,仲係只需要 500 蚊!但係因為我之前心裡面一直都諗住條蝦肉色裙係一定得,所以都無諗過我仲可以著咩款,所以呢一刻佢問我想要咩款我都唔識答佢.最後都係由 Yvonne 幫我揀款同顏色.佢建議咗一條會著得我瘦同埋影相會靚嘅珊瑚紅色俾我.同埋佢為咗等條裙顯得高貴啲,仲免費送條閃石俾我釘喺上面用.決定好晒啲嘢之後 Yvonne 答應我 24 小時內一定可以做起,叫我第日五點上去攞!竟然喺 last minute 彈出一個 reconnect 同一個咁好嘅解決辦法,令我舒一口氣放心晒之餘,亦不得不承認實在太戲劇性!
危機修復
再重申一次,嗰日係禮拜一,我地禮拜三一早就要飛.之前就係為咗等條蝦肉色晚裝搞到其他所有衫禮拜一先到香港,mun 到呢……! 本來禮拜一係應該要攞兩條太窄嘅旗袍出去放,但係實在係補買條晚裝裙緊要啲,所以我亦無時間理啲旗袍住.喺禮拜二嗰朝我問到有朋友話百利有間改衫好出名嘅,於是禮拜二我地帶埋啲旗袍去百利,一次過改埋同 pick up Yvonne 條裙.條裙試上身,覺得 Yvonne 講得無錯,呢個款同呢隻色真係好顯瘦哦!!!我同老番都好鍾意,好滿意!:D Yvonne 真係實實在在咁救咗我地一命!
改衫方面,因為個裁縫得一對手,淨係可以幫我改一件旗袍.咁我情急底下,諗到個方法,就係揾佢隔離嗰間幫我改另外嗰條.當我等緊啲旗袍嘅時候就上返一樓上去做一樣我一路要做但係都無時間做嘅嘢--就係修甲.最後啲衫改好晒,fit 晒,我啲手甲都靚晒!我地就一抽二袋咁去同 wholala 家人食晚飯.雖然遲咗成個鐘,但係佢地都知道我地第二日要飛,好多手尾要搞,所以都好體諒我地!
The happiest ending…and beginning
最完美嘅係,本來約唔到俾 Jammie 睇嘅 final fitting 都喺嗰晚搞掂埋.食完飯佢上我地屋企幫我地 confirm 晒所有配搭,即係呢件西裝襯我呢條裙,同埋配呢對鞋同呢啲首飾.其實佢第二朝一早都要上機去台北,但係佢冒死都嚟幫我地 check 埋啲嘢.全靠佢嘅犧牲,令我地可以好有信心,好安心咁對住啲鏡頭,啲相效果出到嚟好好佢絕對應記一功! 真係要同 Jammie 講多幾百次多謝都唔夠!
喺最後一日我地竟然可以一樣不漏咁搞掂晒所有嘢,個賣家肯退返條裙嘅錢俾我不特止,仲肯倒賠 600蚊人民幣俾我.而我只係 500 蚊港紙就可以買返一條好鍾意嘅裙!真係要恕我有以下嘅結論--幫 wedding 買衫買到有錢賺,邊個夠我嚟??
曼谷結婚相夢幻團隊
籌備經月嘅呢個曼谷結婚相之旅終於完成,我地終於搞掂晒所有嘢返咗嚟.如果要 share 所有喺嗰邊發生嘅嘢,真係寫到十月一號,仲要日日寫,都寫唔完!
雖則係咁,但係今次經歷實在好難忘,我地都覺得好有需要紀錄底起啲細節,希望第時都可以睇返,重溫返,回味返.
總括嚟講成個旅程我地係極之感恩.我地知道搞一個婚禮可以有萬般阻濟同 frustration,當然我地去到嗰邊都係有遇到小小困難,但係整體嚟講絕對係好開心,好順利!以下就係每一個範疇一啲好想同大家分享嘅重點.
通訊篇
首先我地今次好順利喺機場買到連 data plan 嘅 sim card, 個 plan 繼續係 offer 緊同之前一樣,即係 airtime 1.25 baht 1 分鐘加每日 49 baht 任上網,打長途電話都只係 3 baht 一分鐘. 我地亦買咗張唔駛上網嘅卡俾 Catherine 等我地如果分開車或者分開活動都可以保持聯繫.有咗一個咁全面咁抵嘅通訊系統, 我地成個 trip 確係少好多麻煩同壓力.
*註:一蚊港紙大約等於四蚊泰銖
交通篇
今次因為時間緊逼嘅關係,我地嘅小狼隊隊長老番一早喺香港已經喺部 iPad 嘅 Map 裡面 mark 好晒所有我地要去嘅地方.然後每次上的士前就 set 好個 waypoint. 加上我一口流利嘅四句泰文--「轉左」,「轉右」,「慢啲」同「停」,我地幾乎係通行無阻.唯獨是有一次好夜,我地影完相 drop Angus 返 hostel,我懶叻咁點咗個司機入咗去條細得濟嘅窄巷度去送 Angus 到間 hostel 個門口.最後搞咗差唔多 20 分鐘先掉到頭出嚟.駕車仲 high 花咗啲,真係好對個司機哥哥唔住!
住宿篇
今次我地 6 日 5 夜,頭三日住一間,之後 2 日住另 1 間.呢兩間 B&B 我地之前都無住過,因為唔平嘅.但係今次因為買到咁平嘅 Air Asia 機票所以有多餘錢住貴啲,就揀咗呢兩間我想住咗好耐,同埋影相會好靚嘅 B&B. 雖然第一間 Baan Pra Nond 對於我地喺佢地 property 影相有啲問題,但係我地最後都影晒我地要影嘅嘢,而第二間 Phranakorn Nornlen 更無問題不特止,仲要全程配合到不得了.佢地絕對對的住 The Land of Smiles 呢個美譽嘅嗰份熱情令我地非常感動!
飲食篇
我地今次好多相係揀咗喺餐廳影,同埋好彩有咁多人一齊,於是我終於可以喺泰國叫好多嘢食!!相比起以前成日淨係得我地兩個口子都叫唔到啲乜(雖然我嘅「叫唔到啲乜」已經係正常人嘅 3 倍).最開心嘅係,對食嘢有要求嘅 Catherine 同 Bobby 都覺得大部份地方啲嘢都好好食.因為我知道個個人要求唔同丫嘛,所以之前非常,非常擔心我帶佢地去食嘅嘢佢地會覺得唔好食.但係最後佢地都食得開心,咁我亦都放心晒!之不過另外一個我最擔心嘅情況都係發生咗--我地因為第二日至第五日要影相嘅關係,搞到 Catherine 同 Bobby 嗰幾日成日要等等等等等好耐先有飯食,餓到處於發育時期嘅年青人暈咁濟!雖然最後都等到同食到好嘢,但等嘅過程的確係無陰功!
化裝篇
其實講返轉頭,今次呢個旅程會成行係全因為 banquet 個場地太貴嘅關係,我地好多其他地方都要收緊開支.又要貪心去泰國影相嘅我地唯有自組團隊,而唔係用外面啲 overseas pre-wedding package. 一來我地唔想俾咁多錢影相,二來佢地收你幾萬蚊淨係俾你影幾個鐘,仲要只包三,兩個景點同一,兩套衫,我覺得我係傻嘅先會俾呢個錢出嚟.唔係傻只係低能嘅我就諗住自組團隊買機票,揾化裝師,攝影師,styling 同買衫,等我鍾意去幾多地方,換幾多套衫都得!
之前有提到我上網揾咗一位嚟自布吉嘅阿 Oh 幫我化裝 set 頭.本來我地講好咗第一日同第四日因為淨係得半日,所以佢會化好個裝,整好個頭就走.然後第二同第三日會由早上幫我地到五點左右.包埋第一日開始化裝前會幫我做一個 Shiseido 式嘅面部按摩,總共收我 2750 港紙.你無睇錯我亦無打錯,兩個半日同兩個全日嘅 service 加埋個專業按摩都只係收咁多錢!首先講佢個按摩,真係 relaxing 同舒服到不得了.阿 Oh 之前喺 Shiseido 度做咗十年,係元老級化裝師(但係其實佢好後生,只係好後生開始做),所以喺 Shiseido 度 master 咗呢套面部按摩返嚟.佢一路幫我做嘅時候我一直喺度諗,如果之前嗰兩個化妝師無放到我飛機我真係唔知點算!
一向好唔鍾意化裝嘅我,其實每一次就算係俾專業人氏(包括幫 artiste 化裝嗰啲)幫我化,我化好之後照鏡永遠都覺得好肉酸.呢個好明顯唔關人地手勢事,係我自己睇唔慣自己化舞台化裝個樣.但係今次由阿 Oh 幫我化第一個妝開始,每一次化好後,我都覺得好靚(好唔知醜添,hehe)!可能係佢幫我化得好自然嘅關係,我亦可以表現得好自然,好有信心.呢份信心,絕對係令到啲相出到嚟效果好好一個好重要嘅關鍵.
另外就係 turned out 阿 Oh 係完全無 follow 之前傾好嘅時間--佢唔係無返足,而係返凸晒!第一日因為 Angus 澳門落大雨班機 delay, 阿 Oh 最後搞到成九點幾十點先走.第二日同第三日阿 Oh 都朝早九點幫我地幫到凌晨一,兩點!因為佢老公之前喺 email 有同我講唔想阿 Oh 咁夜走因為佢要返外家瞓,而外家係喺曼谷嘅邊皮地帶.我一直叫佢走先,走先,但係佢因為想我地效果好啲,想跟到我地影完為止,而我因為排到啲嘢好夜,所以阿 Oh 都好夜先肯走!一路過程當中佢唔單止幫我睇頭睇妝,佢仲會幫我地諗 concept, 諗 pose, 睇吓點樣出到嚟個效果會好啲.2750 港紙兩個半日同兩個全日加埋按摩已經係一個超現實嘅價錢,佢仲要幫我地做埋助導,平時內斂嘅老番都不停喺度碎碎念話我地真係好好彩揾到阿 Oh!而當我唔係同好好人士嘅阿 Oh 傾緊計嘅時候,就係心裡面充滿住無言嘅感激!
所以忍唔住要幫佢賣吓廣告.因為阿 Oh 之前都係要幫 Shiseido 週圍飛去化裝,所以佢都慣咗宜家接婚禮化裝或者幫人影相化裝要週圍飛.如果去開泰國任何地方影相或者結婚而好似我咁想自組團隊嘅朋友,可以聯絡佢.佢老公負責回覆嘅 email 快精準. 我可以斗膽同你講你都幾難可以喺泰國以呢個價錢揾到個好過阿 Oh 嘅人選!阿 Oh 嘅網頁 www.makeupinphuket.com
影相篇
因為 Angus 之前交帶落係會同我地影 4 日 3 夜,所以我地揀咗喺我地本先一早買咗機票呢個 6 日 5 夜嘅 trip 第二日至第五日影相.我之前太緊張驚去唔晒想去嘅地方,於是排到個行程密麻麻.其實我已經 cut 咗好多地方,但最後因為 Angus 極度盡責,每個地方都試好多角度同燈光效果,希望盡量影到最多同最好嘅相俾我,所以呢 4 日 3 夜 Angus 幾乎係無停過手,由落機影到上機!專業嘅 Angus 帶咗好多,好多張 memory card 過去,但係最後都唔夠影,要抄咁啲相落我部 Mac Book Air 度騰空啲位出嚟.初先仲以為唔知部 card 機定條 cable 有問題,試咗好多次都連接唔到,驚到我死會唔夠 memory 留俾最後嗰日影.最後終於駁到喇,但係我部電腦就唔夠位存相!搞到我要鏟走晒成個 Microsoft Office 同 Adobe 好多無用嘅 files. 最後都抄到晒啲相去我部機度,個過程好不刺激!
話說我未去之前因為都知自己係烈火大姑奶,而我真係好重視 Angus 呢個朋友,所以我唔想因為呢個 project 而同佢有摩擦.但係今次係搞結婚,去旅行仲要有工作關係夾雜喺裡面,簡直係最大鑊嘅情況炒埋一碟!有乜方法我可以避免摩擦嘅發生呢?於是乎我問定 Clara, 佢之前俾錢人地出邊影相最後攞返幾多幅相.Clara 話大概都只係 30 幅左右,我就決定同自己講,只要呢 4 日 3 夜 影嘅相有 30 幅係 ok 嘅我已經心滿意足.從來一句都無問過我會俾幾多錢佢嘅 Angus 幫我影咗超過 5000 副相!而我喺過程當中好心急咁喺佢部相機度要睇 preview 時,一定超過 30 個「嘩!好靚呀!嘩!好靚呀!」.而最後喺電腦度睇 confirm 咗我滿意嘅相仲竟然超過 300 幅!令我覺得呢次揾 Angus 幫我影結婚相係我人生中其中一個最好嘅決定!
我咁鍾意啲相係因為 Angus 影嘅相完全絕對係 exactly 我原本想要嘅效果.我好快會 upload 啲相喺呢度俾大家分享.Meanwhile, 如果想聯絡 Angus 影結婚相可以致電 63860888 揾佢!
Oh oh oh oh oh…
繼續講去曼谷影結婚相嘅籌備過程.
之前提到攝影師 confirm 咗喇,仲有人喺我地飛之前幫我地揀好晒衫做好 styling 添.咁去到嗰邊邊個幫我化裝呢?
去到呢個位唔可以唔介紹一下過去十年嚟幫我化裝剪頭髮嘅 Leon. 話說我有一位中學同學之前喺 Wall Street Journal 度做 lab assistant, 而 Leon 當時就係喺嗰間分校度學英文.我個 friend 都算係一個健談嘅人,所以就同 Leon 做咗朋友,更開始揾佢剪頭髮.我亦喺呢位朋友嘅介紹下開始揾佢剪頭髮喇.
Leon 剪頭髮真係好有心機,同好用心.你見佢會為咗份工可以同手上嘅外國客人溝通好啲而去學英文,佢工作態度嘅認真已經可見一斑.所以我後來都有將佢介紹俾更多嘅朋友,而連一啲我朋友嘅闊太朋友都好鍾意佢添!喺我介紹嘅人當中當然唔少得我最愛嘅老番喇.念舊嘅老番幾十年以嚟都係返油麻地揾返同一個師傅剪髮.但係我硬係覺得老番可以更靚仔.經我多番說服後老番終於肯試吓俾 Leon 剪.試過一次之後就從此無再返油麻地剪頭喇.
後嚟 Leon 更加想再拓闊自己嘅業務而去學埋化裝.所以後嚟我除咗會揾佢恤髮以外,每逢有婚宴或者需要去一啲隆重打扮嘅場合,唔曉化裝嘅我仲會揾佢化埋裝添.經過多次嘅經驗,Leon 可以令唔鍾意化裝嘅我都會對佢個手勢同 result 好有信心同感覺好舒服.
所以今次去影相,我最初步嘅計劃就係飛埋 Leon 過去幫我化裝.但係等咗好多個月,揾極辦法都揾唔到平機票(復活節檔期係全年去泰國最貴嘅時間),而如果加埋 Leon 已經相宜咗俾我地嘅費用我地都真係負擔唔嚟.雖然老番同我都極度唔想,但都只能打消呢個計劃嘅念頭.
好喇!俾唔起錢請個化裝師去,咁得返唯一嘅方法就係揾當地嘅化裝師喇.好彩泰國嘅網上文化已經係非常成熟,甚至可以話比香港走得更前.加上曼谷係一個極之依靠旅遊業嘅國家,所以佢地好多生意都會有網頁或者網址,包括自由身嘅化裝服務.所以我喺網上揾到唔少當地嘅化裝加髮型師.但因為我有個 friend 阿 Grace 提醒我之前佢地 on tour 去到美國揾咗一個泰國籍嘅化裝師,化到佢地人妖咁,所以我揀時都格外留神.如果我見到啲相唔多對路嗰啲會即刻 ban, 另外就係只化裝唔識 set 頭嘅就當然更加不能.最後喺有覆我同價錢啱嘅當中選擇咗一個.因為我特登預咗充裕嘅時間俾自己揾化裝師,呢位仁兄喺我地飛之前一個月 send email 嚟話要甩我底.咁好啦,我再揾第二個啦.今次喺我相信已經睇晒全曼谷嘅化裝師嘅網頁之後,揀到個印度女仔,個 portfo 都好似樣嘅.但係佢竟然喺我地臨去之前4日放我地飛機!呢啲時候當然我唔會同去客氣,覆返個 email 嘴咒到佢飛起.
得返四日,而我已經睇晒所有睇得嘅有關網址,但係已經再揀唔落手,於是我開始感覺到徬徨.我一路喺心裡面 go through 自己睇過嘅網頁,諗吓仲有咩辦法.喺呢個時候我就諗到試吓最後一著. 我留意到我望過嘅 portfo 裡面,好多係外國人去飲揾人化裝 set 頭.所以我試吓揾啲曼谷嘅 expat website 嘅 forum, 試吓揾吓有無人介紹.而曙光亦係呢個時候出現!
我 post 完我條問題之後,好快就有人覆我.喺好多唔係好有建設性嘅回覆裡面我見到一個人話自己老婆之前喺 Shiseido 做咗十年化裝師,宜家自由身幫人化裝整頭,然後留咗個私人 email 地址俾我,有見及此我就用 email 聯絡佢.唔似得好多之前我聯絡嘅酒店又好,化裝師又好鬼死咁耐先覆 email, 呢位 Geoff 同我一個接住一個 email 咁溝通,佢俾我嘅回覆更加係到題,清晰同好 make sense. 最緊要係我睇過佢地個 portfo 非常喜歡,而且價錢又啱,所以我已經諗住 confirm 佢.但係呢個時候就出現一個小波折.因為佢地其實係住喺布吉嗰度,而所以佢老婆阿 Oh 係要搭飛機去曼谷幫我化裝.為咗安全計佢地希望收咗我 deposit 先.當然我聽到都不期然會擔心佢地又會不會收咗我錢然後失蹤呢?於是乎我好老實咁同佢地話,當日已經係星期六,而我禮拜三已經飛,就算我禮拜一即刻過錢去佢地分分鐘禮拜三都未收到.我俾晒我酒店名同 check-in 名俾佢地叫佢地打去 check 我真係有 book 到房,有咩事可以去揾我,唔駛怕我失蹤.Geoff 睇完後亦好信任我,同我 go through 完嗰幾日個行程之後,就幫我約實佢老婆喺邊度 meet.
我寫呢篇 blog 嘅時候已經係影完相返嚟.我可以話俾你聽我個總結--我咁情急底下揾到阿 Oh 一個咁好嘅人幫我化裝整頭,我相信我係唔知幾多生修嚟嘅福分.佢有幾好,我會喺 post pre-wedding photo 嗰篇再同大家仔細分享.首先俾有興趣嘅朋友阿 Oh 嘅網址 www.makeupinphuket.com
淘寶訂西裝?
因為實在有太多結咗婚嘅朋友警告過我地,所以我地好早已經決定結婚當日會留多啲時間喺個廳度,唔會走咗去換衫轉妝 set 過個頭.亦正因為我地當日唔會換咁多衫,所以貪玩嘅我地就決定影結婚相會換多幾套衫喇!
之前有提到我地揾咗 Jammie Ting 幫我地做 styling, 佢大概俾咗個 idea 我要買點樣嘅西裝俾老番.Jammie Ting 建議我出去度身定做,大概一千蚊一套.但係老番今次要成三套西裝去襯返我唔同嘅造型,如果三套西裝要成三千蚊,我諗起都打冷震!俾二千幾蚊租我地覺得更加唔抵.加上我地要影四日三夜,所以好大機會要再加錢(多數租衫係租三日兩夜),所以真係唔知點算好.
最後我自把自為懶叻咁上淘寶揾西裝喇.我有 research 過吓,個做法係揾啲本地嘅專業裁縫度好身,然後就上淘寶揾啲有做我地鍾意嘅款嘅賣家,俾個尺寸佢地,叫佢地依住個尺碼度身定做.我聽落覺得好 make sense 好簡單,所以我跟手上網揾到話中環萬邦行有啲好老字號嘅裁縫,就同老番上去度身.度好身之後上淘寶揾到間啲款好睇態度又好嘅賣家,俾個尺寸佢地,就可以七百蚊幫我地做三套西裝!
其實我俾 Jammie Ting approve 啲款嘅時候俾佢發現我個淘寶訂西裝計劃,佢聽到都唔知點俾反應我.對男裝衫特別有要求嘅佢真係幾反對,但係反叛嘅我就覺得橫掂都無人試過,就等我試吓啦!可能無事呢!
最後啲衫嚟到,亦俾唔到我地一個出人意表嘅 pleasant surprise.總括嚟講老番只係得一個方法形容啲衫,就係好似魔術師嘅道具衫咁.無論係啲料定係個尺寸同款式都連亞視啲道具衫都好過佢!老番一路試,一路都唔知好嬲定好笑!
啲衫同啲裙一齊到香港嘅時候已經係我地臨飛之前最後個 weekend. 好彩老番禮拜六唔駛返工,於是就去太古城揾衫.呢個經歷又令我覺得我地其實好好彩,住得咁近太古城,一個咩舖頭都有嘅商場.老番喺 Zara 度買到一件好 fit 又好型嘅西裝,不過就要千幾蚊.然後第二套就係喺 H&M 最裡面嘅男裝部掛喺一排男裝衫最埋邊嘅一件好孤獨嘅斷碼西裝,點知又係 fit 到老番不得了,仲要標價都只係六百蚊.最開心嘅係,我地攞到埋 counter 俾錢先發現原來件褸仲有半價,只係需要三百蚊就搞掂!最最最後第三套因為係燕尾服,都肯定好難買.我上網發現都係金都最多款揀,同埋四,五百蚊有交易,所以決定去多金都一次.我地其實之前行過見到地下嗰層有一間租男裝衫,之但係我平時唔會行地鋪,因為一定貴過樓上,不過我地都係即管入去睇吓.因為個款好 fit 同兩父子個服務態度都好專業,所以我地都無再多行,決定同佢地租.價錢雖然唔平,要六百蚊,但係佢地唔駛因為四日三夜而加我地錢,所以我地亦即刻順晒氣!更好嘅係之前 Jammie 吩咐落要幫老番揾多對白色鞋,我地今次喺三樓揾到對老番好鍾意嘅白色半波鞋/禮服鞋,令到我地又搞掂多一樣嘢!
雖然最後洗多咗好多錢,但係買到同揀到老番好鍾意又著得有信心嘅衫先係最緊要.更開心嘅係淘寶個賣家最後唔洗我喊打喊殺,好順攤咁肯退返大部份嘅錢俾我,所以都唔駛蝕好多!今次買西裝嘅經驗實在好刺激好好玩,而如果有緣睇到呢篇 blog 嘅你本來都想喺淘寶訂西裝,但就因為你睇完我地嘅分享之後打消念頭,令到你地可以避免一次災難嘅發生,我都覺得我地呢個經歷係非常值得嘅!
失蹤的鞋子
仲有一個禮拜就飛泰國影相.呢個禮拜基本上除咗等淘寶啲貨到香港之外,就係喺香港做一啲 last minute shopping. 其實大部分嘅嘢都喺淘寶買晒,除咗有啲嘢因為個別原因要喺香港買,譬如係用嚟做道具嘅竹蒸籠.因為蒸籠好大,連埋運費可能喺香港買仲平,而且香港買都方便.本來諗住去西環啲舊舖頭度買,但係打去問發現佢地好早收,我放得工都趕唔到佢地收舖前去到,佢地 weekend 又唔開.所以最後都係揾個 weekend 去上海街度買.
話說好耐之前我一個人唔小心盲樁樁走咗去上海街近果欄嗰邊,發現有成個 block 都係賣俾餐廳嘅用品,覺得好神奇成世人都唔知市區有個咁嘅一隅.估唔到今次有機會同老番去買嘢.初初見到最大間嘅萬記,除咗個夥計態度奇差之外,佢地個價錢亦奇貴.我以為去到呢區會買到好平嘅價錢,點知一問,我地三個蒸籠要成二百蚊!我記得打去西環嗰啲都唔駛咁貴.對面嗰間陳枝記態度好好多,但價錢一樣.雖然老番開始有啲唔耐煩,但係我真係好唔捨得成二百蚊買三個蒸籠做道具,如果真係咁都買,我之前喺淘寶格嘅價就無晒意義.
我堅持行多幾間,然後發現好多間都已經淨係賣鐵蒸籠,而唔賣我地要嘅竹蒸籠,加上好多間舖頭因為靠近六點已經閂咗門.最後差唔多想放棄之時,去到街尾尾二嗰間,有好平嘅竹蒸籠賣,但係啲色水好似發髦咁.我死不甘心問埋隔離全條街最後嗰間舖頭,就發現到顏色又靚價錢仲靚嘅竹蒸籠--一百蚊都唔駛就可以買晒三個!!本來開始無晒耐性嘅老番不禁承認行多呢十五分鐘都抵!好嘢!我又無駛到冤枉錢喇!!
另外無喺淘寶買嘅仲有係鞋.我地無論係老番啲西裝定我啲裙都喺淘寶買,唯獨係啲鞋就留喺香港買.我從來好少喺淘寶買鞋,因為自己半碼,而淘寶啲好多都唔足碼,即係真實個尺碼同對鞋上面寫個碼有出入,所以試過一次買咗返嚟唔啱著,以後就無再買.今日趁過海去多次金都,揾返一間以前做伴娘幫襯過嘅鞋舖,順便可以等老番睇埋金都有無啱嘅男裝鞋.
老番行咗個圈之後話啲鞋唔啱佢,我就去到我要揾嗰間舖頭,聽老闆娘介紹咗一陣.我覺得啲鞋雖然唔能夠令我十分之鍾愛,但係都揀到一個大路嘅款式同加啲咩配飾上去,老闆娘就即刻幫我地用 15 分鐘釘起佢.之後老番因為約咗舊朋友慶祝生日就要走先,留底我等埋老闆娘起貨.搞掂好晒之後,我就喺彌敦道度搭小巴返筲箕灣.
因為今日行咗好多路,個人好虛脫.我一上到小巴就瞓著咗.我平時有留意警訊話上公共交通工具如果瞓覺要特別小心(最好就唔好瞓覺添),但係我真係控制唔到,所以我瞓前將所有袋(包括我啲蒸籠,對鞋同我自己個手袋)捉到實一實.中途因為好熱嘅關係我都醒咗幾次,都有 feel 到啲嘢仲係安全.最後去到筲箕灣尾二個站起身落車,到我落咗車先發現我少咗一袋嘢,而我唔見咗嘅係我對鞋!我 check 晒剩返嘅袋都無對鞋喺裡面(其實試問又點會有呢)就成個人慌晒.我電話又無電,唔知可以點算!情急之下,我見到下一架小巴經過,我即刻截停佢,上去求救.個司機大佬好好人咁車咗我去尾站睇吓之前載我架車會唔會喺度.其實我初初都無諗過自己會唔會認得架車,但係一去到我就好肯定停喺嗰度架車就係我之前搭嗰架,因為我喺旺角上車時有留意車尾身嘅細節.個司機喺度買緊宵夜,佢出到嚟見到我都認得我,開門俾我上車揾.我咁好彩,咁到底我揾唔揾得返對鞋呢?
結果係我上到車都係揾極都揾唔到,司機都話執嘢時都無見過,只係同我傾有邊個乘客係有機會偷咗我個袋,話最大可能係最後同我一齊落車嗰個男人.我唯有好傷心地離開,但係就好傻咁喺嗰頭行咗個圈,每經過一個垃圾筒就裝吓裡面,睇吓個賊會唔會見到原來個袋裡面係對爛鬼鞋就掉咗佢,可惜我都 no luck. 最後一路行就行到返屋企.
喺我行緊嘅路程當中,我一路覺得唔見咗呢三百蚊覺得好肉痛.於是我決定博吓,去之前安琪喺淘寶度買到又平又舒服嘅結婚鞋嗰個賣家度揀鞋,然後用順豐 send 嚟香港,趕得切之餘,仲唔駛洗好多錢.我返到屋企成晚就喺淘寶度揀鞋,最後揾到三對覺得好靚好襯啲裙嘅鞋,總共都係二百幾蚊!同個賣家一再確定個碼係啱之後,就翹埋雙手等啲鞋嚟.
三對鞋我都好鍾意,令我覺得可以有個緣份俾我買到咁鍾意嘅鞋好開心,但係就俾老番笑我根本就係唔鍾意金都對鞋,特登整唔見佢地!哈哈!可能係都唔定㗎!唔知呢!總之我收到淘寶啲鞋時,有咩再喺度 update 啦!


c: text/html

text:
叫左野先有一碟包送過黎,雖然一早知佢有包送,但無諗過係咁多同咁大舊,即時覺得叫左0既野會食唔哂!不過都真係唔錯,幾好味呢!
睇食評知佢大碟,但無諗過大碟到咁,一黎果陣同老公都嚇親,感覺上飽左一半囉!不過真係唔好講笑,個蟹肉份量真係算多,同埋真係叫有蟹味,我都覺得呢樣係算難得,真係好多地方0既蟹肉後無味架!
鮮蝦天使麵,睇落細細碟,但散開左原來份量都唔算少,雖然得兩三隻蝦,但上面果隻大蝦都好好肉地,我個人覺得價錢唔算真係太貴,當然亦唔可以叫平囉!不過黎得呢d餐廳食,都會預左一碟野要成百蚊啦!我覺得呢碟angelhair都整得幾好,幾入味同埋唔會太軟,老公都話唔錯.
呢個係老公要0既羊架,要左七成熟,全晚最貴0既一道菜,得三塊,不過肉質真係唔錯,同埋都無煮到over左,佢伴住上果個薄荷醬我覺得好好味,個焗薯都好味呢!
Banana Pie,好好味,25蚊大大件好抵食,不過略嫌底層有d過甜!
真係好香香蕉味架!
呢個係香蕉朱古力蛋糕,伴住果個雪糕好味,最面果層朱古力好正,個蛋糕都唔錯,但就好漏囉!
呢餐食左唔駛四百蚊,同我預計差唔多,真係飽到幾乎行都行唔郁,但都買左幾個飽聽日做早餐,因為實在太精美.另外,佢 d cake 真係好靚,就算唔黎dinner,我都一定會再黎食cake,哈!如果真係再黎dinner,一定唔會再叫咁多樣囉!我同老公兩個係咁叫住飽,哈!
今晚仲行左陣,買左件t-shirt同件恤衫送畀老公,我自己都買左兩三件衫,非常開心滿足.
老公,生日快樂!祝您開心健康!凡事順利!

robotstxt: allowed

filter: keep


text:
當日,我們早上 8 點來到地鐵到金鐘站,起客戶服務中心買海洋公園門券,然後可以起巴士站坐 629 前往大樹灣既集古村入口.
登山之旅
我地選擇由登山電梯開始,是為第一景點.可以邊欣賞山水,又睇下飛鷹.
上完第一段,我地玩滑浪飛船,依個亦係我地今日第一個玩既機動遊戲.玩急流同最後一下俯衝既離心力,濕左少少身.玩完後仲可以有留影,不過價錢貴左 D,$50 起,所以無要到.
繼續沿電梯上升上到了頂層,之後就去太平洋海岸,睇睇海獅遊泳,佢地既反身的確係係好凌厲.
第四景點來到海洋摩天塔,我地叫佢做一粒星驚險度既慢版跳樓機.個塔會轉的,所以可以環迴睇到成個山上部份既海洋公園,南丫島,香港仔仲有南中國海.
機動遊戲城
下一站,我地黎到機動遊戲城,開始驚險之旅
我地首先玩飛天秋千,驚險度係 3 粒星,裝潢得都好童話 Feel,似乎係驚險版既迴旋木馬.
海盜船 - 驚險度我覺得係 5 粒星,真係差點輕敵,離心力係其次,最得人驚係佢垂直 90 度時幾乎要跌下來既感覺.
過山車 - 驚險度 4 粒星,驚險既我覺得係個種轉彎既壓力,初初坐得唔正確,腰同頸骨感受到好大壓力, 真係要直貼椅背咁坐先好.
翻天飛鷹 - 3 粒星, 係少有可以兩個人一齊坐既機動遊戲,好似係專為情侶而設咁.
極速之路(跳樓機) - 5 粒星,感受自由落體同埋 pet pet 離坐既衝力,好彩佢上得快落得快,所以其實都無乜時間比你驚.
摩天輪 - 1 粒星, 香港好似無乜摩天輪剩了,要體會天荒地老流連在摩天輪就不月錯過了,不過人多時難免要有其他人一齊坐.
醫肚
機動遊戲完,都兩點幾了,我地就搵野食醫肚,最後我地去左車站隔離既嵐灣茶座,享受環山與海景,太陽與清風既一頓美麗日食午餐.平均每人消費 $80.
海洋之旅
大約接近 4 點既時間,我地開始海洋之旅.鯊魚館,落到去下面一條行人地梯既管道,可以見到鯊魚起頭頂經過,而池底仲有鯊魚開大餐既場面.
由於太多人排隊,所以無去到水母館,下一站去既係海洋館,途經日式花園,當中有好多錦鯉.
海洋館大排長龍,逼左將近半粒鐘先入到去,初初第一層係好似一個大池咁,中間有個島,四週就係有好多小缸擺放不同特別既海洋生物,比較深刻既係八爪魚,好核突,好多吸盤.
落去第二層,第三層睇池中既水底觀,其實係越落越無咁逼,水中世界真係好熱鬧同美麗,有好多唔同既魚,鯊,不過綠海龜就好似得一隻.
見到 D 魚,不其然會睇下邊 D 起街市到可以買到,見 D 魚游來游去都好似好自由自在咁,起依個館到又應該唔會比人同比其他魚食,不過成日都係游游游,唔知 D 魚識唔識悶呢?
偷黃昏之境
時間大約係 6 點既時候,一剎見到太陽正準備日落既蹤影,當又路過海洋摩天塔時,就借機坐佢升上去影影日落既美景.
吊車落山
來到吊車落山既時候,大排長龍,排左都應該有九個字,都係難免有人搭一搭籠.
探安安佳佳
落到山,經左左七彩氣球區,我地趕緊去探大熊貓,來到場館門口話佢地已經去左訓教,只能從閉路電視睇佢地.雖然已經天黑,但仍然好多人起到排隊入場,館內依然係水洩不通.不見熊貓卻見佢地住既環境真係完全模仿四川斜坡,但係就唔見有竹咁喎.
跳彈床
出返黎,我地玩彈床,依個其實都係有兩粒半星既小刺激玩意,因為可以彈到好高,亦都感受到個 Free Fall 力,每人彈三分鐘,雖然條龍唔算長,但都排左幾個字,見隔離既係格蘭批治賽車場,不過 D 車其實好慢,仲要四五十蚊玩一轉,都係唔抵,所以無玩到.
海洋公園最後既目標景點 - 迴旋木馬.記得當時原來已經變左迴旋木貓(熊貓).
之後我地發現有迷你版既摩天輪,可以兩人霸一車.
當日玩到夜晚8 點 3,終於都要揮手告別離開海洋公園,不得不用小學生作文經典的一句:於是我們便依依不捨得離開了.


text:
居里夫人
居里夫人(又叫居禮夫人,全名瑪莉亞·沙洛美亞·斯郭多夫斯卡-居里,Maria Salomea Skłodowska-Curie,1867年11月7號—1934年7月4號)係波蘭物理學家同放射化學家,亦係頭一個攞諾貝爾獎嘅女科學家.
佢攞過兩次諾貝爾獎,一次係諾貝爾化學獎,一次係諾貝爾物理學獎.1903年同老公皮耶·居里(Pierre Curie)同埋安托雲·昂希·碧格希勒(Antoine Henri Becquerel)分享咗諾貝爾物理學獎,1911年又因放射化學方面嘅成就獲得諾貝爾化學獎.而佢之所以得到諾貝爾化學獎,係因為佢發現咗鐳呢一種元素.
佢亦係「居里學院」嘅始創人.
生平[編輯]
居里夫人1867年喺波蘭華沙出世,曾經患咗一年嘅精神病.由於係女性,佢唔可以響任何俄羅斯或者波蘭嘅大學繼續進修,所以做咗幾年嘅家庭教師.最後,佢喺家姐嘅經濟支援下移居法國巴黎,而且響法蘭西大學(以前叫做索邦書院,1896年改名做巴黎大學)學數學同物理,後來重成為咗法蘭西大學嘅第一名女性講師.
居禮夫人響Sorbonne識咗另一名講師,皮耶·居里,即係佢後來嘅老公.佢哋兩個成日一齊做放射性物質嘅研究,以瀝青鈾礦石為主,因為呢種礦石嘅總放射性比佢所含嘅鈾嘅放射性重要強.1898年,居里夫婦對呢種現象提出咗一個邏輯嘅推斷:瀝青鈾礦石中一定有某種未知嘅放射成分,佢放射性遠遠大過鈾.響12月26號,居里夫人公佈咗呢種新物質存在嘅設想.
之後嘅幾年裏面,居里夫婦不斷噉提煉瀝青鈾礦石中嘅放射成分.努力不懈之後,佢哋終於成功分出咗氯化鐳,重發現咗兩種新嘅化學元素:釙(Polonium, Po, 84)同鐳(Radium, Ra, 88).因為佢哋喺放射性上嘅發現同研究,居里夫婦同安托雲·昂希·碧格希勒一齊分享1903年嘅諾貝爾物理學獎,居里夫人亦因此成為史上頭一位攞諾貝爾獎嘅女性.八年之後嘅1911年,居里夫人又因為成功分離鐳元素而獲得諾貝爾化學獎.出乎意料嘅係,居里夫人喺獲得諾貝爾獎之後,冇為提煉純淨鐳嘅方法申請專利,而係將提煉方法公佈咗出來,呢種做法有效推動放射化學嘅發展.
居里夫人係史上頭一位攞兩項諾貝爾獎嘅人,而且係僅有嘅兩個喺唔同領域攞諾貝爾獎嘅人之一.喺第一次世界大戰時期,居里夫人提倡用放射學救護傷者,推動放射學喺醫學領域裏面嘅運用.之後,佢曾經喺1921年去美國旅遊並為放射學嘅研究籌款.居里夫人由於過度接觸放射性物質而喺1934年7月4號死喺法國上薩瓦省.
後來,居里夫人個大女伊軒·左里俄-居里(Irène Joliot-Curie)喺1935年獲得諾貝爾化學獎;細女伊芙·居里(Eve Curie)喺居里夫人死咗之後寫咗《居里夫人傳》.喺1990年代嘅通貨膨脹期間,居里夫人嘅頭像曾經出現喺波蘭同法國嘅貨幣同郵票上.化學元素鋦(Curium, Cm, 96)就係為紀念居里夫婦而命名嘅.


text:
呢排搵緊個好用既寫 blog 軟件,因為平時係 web 寫唔方便,尤其係想 post 相既時候
尋日搵到個叫 Zoundry 既軟件,研究左一日,今日終於知點用喇.
其實呢個 software 好簡單,好快上手,但係唔知點解 post 出黎既文全部都隔多一行.
最初以為係 program 既 setting 問題,今日搵左好多 solution (亦都有搵下有無其他 software 好用),最後睇過好多,都係話 Window 平台計,呢隻係最好用家喇.
咁隔行既原因係 Google 係 setting 入面有個 option 係搵所有 break (return) 都加個   落去,原本係On,但係 Google 處理既方法又同一般唔同,佢係 scan 哂你篇文,睇到有 break 就加,所以變左用 Zoundry 時,就會變 double break.
暫時 Zoundry 就未有 update,無個 option 俾用戶揀唔知自動幫你加  ,所以就唯有 off 左 Google 果個自動 break funtion,再用 Zoundry 全部從新 post 一次.
煩就煩 d 家喇,不過其實咁樣係最好既 (因為係 Google 處理方法唔正統,所有其他 blog 都唔會有事,得 Google 出問題),而且我唔算好多 post,每個 click 一下就搞掂又唔算好麻煩,所以最後搞掂哂喇.
Yeah!!!!
P.S. 呢個 program 最好既地方係自動縮圖功能,一click 就可以將果張相縮細,等人地想放大果下先 load 張大相出黎.正!


text:
民主黨同許智峯割蓆文化好核突,只不過,中國人果種割蓆文化,沒有最核突,只有更核突, 中興 被美國佬搵晒啲蠢事後,呢間嘢雖然係國企,但為咗自保,點只同華為割蓆,係直頭打算做污點證人隊冧華為,呢次 中興 一著,雖然對人類文明有好處,但同民主黨呢件事比,可以睇到中國人果種惡劣嘅割蓆兼攬炒文化,果種小農DNA嘅得人驚,真係好可怕.
中興 民主黨 小農DNA
好多人唔知小農DNA呢句嘢點嚟,其實小農DNA,好大程度上係中國古代農業嘅反映,中國古代啲農民,只有一小塊田地,而成個社會缺乏公共服務提供,小農乜得靠自己或靠個天,造成咗只係睇自己利益,唔睇大局嘅自私個性,所以至有小農DNA呢家嘢.當大家知道古代農民目光如豆嘅原因,就明 中興 同民主黨呢啲割蓆兼攬炒嘅行為係點嚟.
先講 中興 , 中興 嘅領導階層唔係諗國家,佢地只係諗唔好搞到自己喺美國財產不保,以及要隊冧華為嘅所屬派系,保證自己喺中國仲有位置,唔會一下子被華為侵食地盤,所以至有呢種攬炒行為,正常嚟講, 中興 呢班友咁做,一早被人拉咗去秦城槍斃,但依家梗係唔會,對習近平嚟講,依家最大敵人隨時唔係金正恩,而係思維上同 中興 類似嘅敵對派系,焦土派成日講射落海都唔益你嘅思維,依家 中興 咪做晒.
跟住民主黨,其實民主黨啲老屎忽係唔係咁重視民主運動,唔X係囉,其實當中有唔少人已經腐化到只係視民主運動係一份工,你依家許智峯阻止佢地發達,甚至搞掂許智峯可以問老闆攞錢,所以咪咁仆街.大家留意吓,呢件事連熱血公民鄭松泰都會講句人話幫許智峯,黃毓民同佢啲走狗,特別一個亂咁幫人countersign英國護照申請嘅仆街,竟然企喺民主黨果邊,大家諗吓呢次割蓆兼攬炒事件,啲人嘅思維方式係點睇,簡單嚟講,就係一班只係睇住自己屋企塊田嘅仆街,走去掌握大權,成個社會唔死係好難.
有呢種割蓆兼攬炒嘅文化,香港會唔會比中國長命,就睇有無否定呢種小農DNA嘅覺悟,但呢點,我有啲悲觀,因為呢種係一種毒素,一時三刻係解決唔到.


text:
尋找Mr. right!3個方法揀出適合你嘅男生
呢個世界唔係人人一開始就清楚邊啲男生啱自己,所以有啲女生會與唔同類型嘅男生約會過/拍過拖,最後先知道自己要啲咩;亦有啲女生一直重複同唔啱嘅類型一齊,唔知點算好.想搵出邊種類型啱自己?不妨試吓呢啲方法.
1. 回顧過去及展望未來
識多啲唔同類型嘅男生,又唔使個個都同佢約會/拍拖嘅,做吓朋友,了解多啲,俾多啲空間自己去睇吓邊啲特質啱自己,邊啲一定唔得.
諗下以前啲ex,同佢哋拍拖時,你最難頂啲乜,例如佢完全無時間陪你/成日遲到/「洗腳唔抹腳」,咁你下次就要搵個黐身啲/守時/識理財嘅對象喇!
2. 諗一諗啲男名人
雖然你同到佢哋一齊嘅可能性極低,不過佢哋可能都有嘢幫到你.列出你欣賞嘅男名人,然後睇吓呢啲人之間有咩共同特質?例如公認顧家/鍚老婆,鍾意運動,有某啲藝術才華,有幽默感,傻氣,唔係好靚仔但有實力之類,咁樣你大概就可以得出你欣賞嘅類型.
先旨聲明,首先你要將外表/地位呢啲嘢拋開,單純以個性出發咁去分析呢啲人先至有用㗎!
3. 留意大家明顯唔夾嘅地方
識多啲唔同類型嘅男生,開放自己睇人嘅態度唔代表乜都無所謂,成日話無所謂嘅人,一係唔知自己要啲乜,一係就係唔想俾人知佢鍾意啲乜.
其實有時有啲嘢都好明顯嘅,例如你勁鍾意狗狗,屋企有兩隻寶貝,咁就無謂嘥時間喺啲討厭狗狗嘅人身上.
CG! Tips
唔好執着於搵一個完全符合你期望嘅人,只要知道咗自己嘅大方向,就放鬆啲「準則」,咁先可以接觸到越多有潛質嘅人.


text:
台北 必去景點及捷運士林站附近酒店推介
捷運士林站附近酒店預訂
累積 10 晚,送 1 晚
仲可享精選酒店神秘優惠價
台北必去推介 - 捷運士林站
想去 台北 自由行?等 Hotels.com 帶你玩盡 台北捷運士林站 啦!留意我地文章,話你知去台北 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋台北捷運士林站 附近有咩酒店,等你更加容易計劃行程,慳返酒店來回景點嘅時間.
台北捷運士林站 自由行
去得台北捷運士林站 自由行最緊要一定係揀啱日子去.一啲熱門景點例如,台北 嘅 捷運士林站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
台北捷運士林站 交通
想去捷運士林站 暢順無阻濟,最好就係出發前,睇清楚台北捷運士林站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
台北捷運士林站 必食必買攻略
台北捷運士林站一直都係旅遊熱門地點,去到台北捷運士林站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港同澳洲一樣,成堆政客有英國公民權,又唔肯放棄. 梁君彥 到依家都無法解到畫,佢份Form RN with official confirmation堅定流,同埋係點申請.
雖然過往 梁君彥 亂咁主持panel meeting,甚至趕過我出去,基本上已經係得罪方丈(佢明白得罪市民有乜後果未,你估你係荷蘭懲罰市民黨).但我都唔做佢做香港版 Tony Abbott甚至更衰(雖然兩條友樣衰度係一致,大家睇吓相就明),依家 梁君彥 需要交代以上事情:
1. 大家都知,英國內政部用DHL寄嘢至少五個工作天,唔好話申請,係寄返份件嚟都要五日.唔該 梁君彥 提供提交申請嘅付款證明,以及寄信用嘅DHL 或其他速遞公司嘅tracking number.如果佢有家人喺英國,唔該講明係乜水.英國政府點寄返份嘢,都唔該說明一下.香港人申請BNO,或BC,快極都無理由咁.
2. 梁君彥 嘅申請,如果唔係佢英國家人提出,唔係嘅,係唔係中國駐英使館,或香港駐英辦事處搞.如果係前者,中國違反《中英聯合聲明》,干預香港內政,如果係後者,就係梁振英濫用公帑,干預立法會事務,都係醜聞嚟.
3. 點解一直以嚟, 梁君彥 都係出示啲甩皮甩骨文件?唔該正本,同埋佢啲旅行證件正本,都應該擺喺立法會前廳供議員審閱.佢本英國公民護照如果退返英國,唔該講埋本嘢退咗未.如果有BNO,唔該一併出示.
依家全民都唔信 梁君彥 ,如果我係 梁君彥 ,我會選擇辭職.對土共嚟講,實在無必要死攬英國人 梁君彥 做主席.


text:
而呢場比賽入面,都有幾多嘢睇得到架!首先就係曼聯前線4子嘅互動,感覺到各人嘅默契越來越好.先唔好講米希達利恩,佢正式比賽唔多,同其他人夾嘅時間點都少啲.反而係伊巴,朗尼,馬達嘅默契,正正就係大敗飛燕諾其中一個原因.好似第一球入波,就係伊巴同朗尼的一場優雅之舞,先由朗尼左面邊路發難,橫傳予中場附近的伊巴,而對手忌憚伊巴嘅情況之下,畀朗尼入楔到禁區接應伊巴的妙傳起腳攻入.唔好忘記,仲有個馬達在右路竄擾,影響對手的守衛.
第2球呢?3個球員都有參與!情況同第一球差唔多,都係由伊巴助攻朗尼,當大家認為隊長會把握機會大腳攻門嘅時候(連佢嘅動作都話畀大家知佢想射門),但呢一切都係一個假動作,最後臨起腳一刻佢轉為橫傳畀後上嘅馬達輕鬆射入.由呢兩球就可以見到,如果畀到空間佢哋3個做組織,其實可以發揮嘅威力真係好恐怖,而呢個成為曼聯的主流攻擊模式亦可以期待.
至於米希達利恩呢?無出場咁耐,昨晚嘅表現可以講係水準之上,全場共6腳攻門之外,下半場時仲有一次單騎由自己半場帶波到對方娥眉月頂,面對對方4個守將嘅連環追截都可以突破到,最後逼到對手出超技術(竟然無罰波).由此可見,佢上年德甲入波助攻都有雙位數絕對唔係浪得虛名.至於點解佢無咩機會呢?摩帥都有啲嘢講:「佢依家只需要將歐霸嘅表現放落去英超就可以.不過英超同歐洲賽好唔同,佢仲要行多一步.無可置疑,依家佢信心水平高咗,而今場表現亦令佢有信心可以出戰下場.不過英超比賽更為體力化,更具侵略性,呢2樣米希達利恩都有需要加強.但係只睇個人質素的話,你知我哋點解要買佢.佢有腳法,有智慧,而且好睇得透戰局.」
無錯,呢個就係另一個今場比賽要留意嘅嘢,就係英超同歐霸其實好唔同.前線幾位攻擊球員都唔稱得上快,朗尼,伊巴年紀一把,大家都無咩期待佢哋可以爆到幾多場;而馬達呢?一向都唔係以快見稱.米希達利恩未係好適應到英超,就算佢快都好都要啲時間先可以喺體力化嘅英超做到個人突破,以速度破壞對手防線嘅工作.所以今仗雖然可以大勝一場,筆者其實唔太睇好英超都可以做到呢個成績.單睇2者賽果,喺歐霸曼聯得失球比小組首名的費倫巴治仲多5球,而且已經取得主場3連勝;但係英超呢?其實最近奧脫福上演的英超比賽當中曼聯已經連和咗3場架喇…所以呢,如果星期日對陣韋斯咸嘅主場比賽可以延續信心,大勝一場,先可以係一支真正強心針,幫曼聯即將面對嘅聖誕檔期!
fanpiece 精選
留言
-
Hok Kam Yau 於 25/11/2016 評論 NO. 1
-
Lo Chan 於 25/11/2016 評論 NO. 2
-
Shuk Wah Chan 於 25/11/2016 評論 NO. 3
其實摩佬用邊個都比人話
-
Leung Kleung 於 25/11/2016 評論 NO. 4
從對史雲斯加呢場比賽都睇到棄用傳統翼鋒打出黎既組織都比較流暢同滲透性強 不過都係睇多幾場先講 暫時黎睇今場呢個組合確實打得唔錯 btw曼聯係對賽往績對另外兩隊都有優勢 就算同分都一定食住佢地
-
Allen Sung 於 25/11/2016 評論 NO. 5
重點係馬達同卡域克
-
Kenny Ho 於 25/11/2016 評論 NO. 6
-
Real Ho 於 25/11/2016 評論 NO. 7
費sir之後,曼聯威完一場,通常下場收皮
-
Cheuk Hang Yu 於 25/11/2016 評論 NO. 8
-
數據就是事實 於 26/11/2016 評論 NO. 9
信我,唔會,回英超只會跣腳食紅,無身體接觸食黃,你下下越位對手下下唔越位,你禁區比人雙手禁低人跳起頂入,你到人禁區雙手禁低人跳起頂入被吹罸,永無12碼,別人好位置大量好射的吹罸罸球,你永遠只有少量不好位置難射的罸球,你被撞低無事,你無撞低人但人一訓低你食黃...可以數到2046,唔好幻想,曼只可以守住前7,等待前4 自己失手出事,然後曼如龜一樣一步步迫入前4...(但我知曼今季係冠軍既機會最大)


text:
日本旅行去左一日奈良,後悔點解唔預多一日,得一日真係睇唔晒所有野
柳生街道本身好想去,結果都係去唔到,原因遲D再講
奈良係去到日本大阪第3日去O既地方,果日係成個旅程可能最曬果一日,我行左一日,唔知飲左幾多支野飲,我自己個人O既燃料費仲貴過由大阪搭車去奈良來回…
奈良成街都係鹿,而且仲好痴人,有D會慢慢行埋你身邊痴住你咁,見你影相又識停係度俾你影
當然前題你係要有鹿煎餅係手
都唔係貴O既,150YEN,佢地好得意一樣野係唔會搶,真係好有禮貌好優雅
你信唔信?
由奈良站東面巴士站度一直背住車站行就可以行到奈良公園,中間有觀光案內所,入面有中文日文地圖
沿街行都會有觀光地圖,強烈建議一定要拎日文地圖,除非完全唔識日文
因為我一開始只拎一份中文地圖,結果發現同街上面D觀光地圖根本唔一樣…方向唔一樣,行下行下我飛左去隔離街
經過飛火野公園玩完鹿仔沿路上去到春日大社,中間有個植物園,唔太有興趣就唔入去,由第一鳥居開始行,大概行20分鐘就到
行完哩度係出口度轉左有路行去新藥師寺,成條都係平O既泥路,比較多石仔
奈良就算民居條街都特別靚
可惜好多日本神社廟宇都唔俾影入面,雖然好多人偷雞,不過我覺得玩得個遊戲就要守得個規則
去奈良果日(根本成個日本行程好多日都係咁),撞岩奈良博物館休館,算
寫真博物館又休館,算
陶瓷工藝館都休館,我無野好講…
早知同第四日O既大阪行程交換,因為第四日大阪行程又係有地方休館去唔到,第五日又要走去京都,無理由背住40磅手拎10磅行李咁去架…
雖然有COIN LOCKER可以用,但係D大站基本上乜SIZE LOCKER都係爆滿,最後返香港果日我返左大阪,想搵個LOCKER放住D野去買野都搵唔到,頂硬上全身加埋接近60磅行李…
何況果日實際上去京都比我想像中花多左時間
玩到4點左右終於頂唔順,買完手信就返大阪
返去大阪係我第一次係日本搭JR特急,真係幾快
沖完涼訓左幾個鐘再去食飯
ショボーン


text:
遊戲《Minecraft》既自由度好高.呢度為大家share既係遊戲中高效率mining既技巧.一齊黎睇睇出租 住宅物業資訊吧!
Mining最好唔好挖上面既block和腳下既block,可能會有lava,挖下面亦有可能掉入ravine摔死.4.挖到足夠既礦後建一間屋,記住韓國 情侶襪係韓國直送,呢個無一出門就係礦洞裡面,就係避難屋了,可以係裡面睡覺等,亦方便去mining.仲可以同其他地方既屋連接,方便移動.5.唔好玩命mining,如果在礦洞mining,一定要有weapon,亦時刻觀察附近有冇mob,有冇最新優惠資訊,以及聽下mob聲音,即使察覺危險都可以作出防禦,或躲回屋避難,走過既地方就放torches,挖到既野及時放好唔好隨身帶,空出空間亦防止意外物品掉失.6.分清楚礦石既重要,如果你被creeper追,而你都冇還手之力,邊邊有diamond你會採嗎?新手趕緊跑.如果係高手,把creeper引到diamond果度,打creeper,就要爆了,避開一定要及時,如果唔係creeper會取消爆炸或者傷到自己,有次0傷害用creeper採礦石,一般礦洞好少diamond,睇見diamond既機率等於買彩票既機率.


text:
註冊日期: 2003-06-03
文章: 1,110
每對鞋總有你入手理由- Kyrie 3 Bruce Lee
2017-10-13, 12:06 AM
每次入手一對鞋,身邊總會有人話:「你買鞋總有你理由,所謂有意義藉口!」對於每一位鞋痴/ Sneakerhead,買鞋係一種基本生態,有佢理由都好正常.
Kyrie 3 MM ( Mamba Mentality),一對近期令好多人瘋狂嘅籃球鞋,有齊Kyrie 同Kobe 特色,又有李小龍影子,仲要限量發售,唔令人瘋狂無咩可能囉!推出當日甚至見到好多人突變Kyrie fans ,喪屍式去搶......發售日係星期五,我無可能請假去排隊,唯有前一日搵幾位朋友幫手上網搶,但佢哋都問我同一條問題:「依對Kyrie又點解要咁隆重搵咁多人幫手?」
我簡單答:「假如你係佢未紅之前已經係佢Fans, 仲畀你有機會係無人識嘅年代,親身聽住本人坐你面前,豪無顧忌咁講解佢同對鞋嘅故仔, 而今日突然將整個故事以一對鞋嘅形態呈現你眼前,換著你會有咩感受?」
對我嚟講真係好神奇,記得2012 - 2013 年由留意佢打波插花,係NBA Fantasy 經常用佢,到YouTube 見到Uncle Drew,唔覺意就成為一位Fans;之後參加一次活動竟然有機會面對面同佢傾計,係你面前講點解最鍾意Kobe V ‘Bruce Lee’,分享自己有一個新logo,仲可能真係佢第一次同其他人講,今日諗返真係好似發緊夢.
我曾經試過將KI 與Kobe V ‘Bruce Lee’ 講解過俾打波嘅朋友知,但大部分人都只係覺得一位球員有一兩對有特別意義嘅鞋又有幾特別呢?無錯,對好多人講一對鞋背後故事的確無咩意思,不如直接話我知可以炒到幾多錢啦!不過能夠睇住成個系列由零成長到今日,能夠睇住佢首次奪得All-Star MVP ,總決賽受傷,到下一年傷後復出,第七場絕殺奪冠,到今年離開母隊出去闖,感覺真係好夢幻,令我對依對Kyrie 3 MM 有更深層次意義,我衷心感激當年安排活動嘅每個組織,團隊.入手的確好困難,香港Nike / Footlocker 網上入手基本上被完美KO ,但如果真係對自己咁有意義,當然要自己諗辦法入手啦!最後入手價依然合理(雖然係貴...),而依4年經歷確實係無價;以上就係我嘅入手意義,或者可能只係一個無咩意思嘅理由,但依個就係Sneakerhead 所經歷嘅故事.
(鞋已經推出一段時間,細節唔再解釋,感激當日幫手的每一位)


text:
南太浩湖 必去景點及天堂滑雪場附近酒店推介
天堂滑雪場附近酒店預訂
累積 10 晚,送 1 晚
仲可享精選酒店神秘優惠價
南太浩湖必去推介 - 天堂滑雪場
想去 南太浩湖 自由行?等 Hotels.com 帶你玩盡 南太浩湖天堂滑雪場 啦!留意我地文章,話你知去南太浩湖 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋南太浩湖天堂滑雪場 附近有咩酒店,等你更加容易計劃行程,慳返酒店來回景點嘅時間.
南太浩湖天堂滑雪場 自由行
去得南太浩湖天堂滑雪場 自由行最緊要一定係揀啱日子去.一啲熱門景點例如,南太浩湖 嘅 天堂滑雪場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
南太浩湖天堂滑雪場 交通
想去天堂滑雪場 暢順無阻濟,最好就係出發前,睇清楚南太浩湖天堂滑雪場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
南太浩湖天堂滑雪場 必食必買攻略
南太浩湖天堂滑雪場一直都係旅遊熱門地點,去到南太浩湖天堂滑雪場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
之前興Pokemon Go嘅時候,周街都係Pokemon嘅嘢,唔止有公仔同玩具,仲連精靈球尿袋都有𠻹~老老竇竇,拎起個精靈球尿袋嗰陣,真係有股衝動想掉佢出去呀!
而最近,日本又推出咗新嘅寵物小精靈食玩,今次係一套11款嘅精靈球糖盒,仲要係金屬色嘅精靈球糖盒嚟呀!望落果然靚過之前廿蚊卅蚊扭一粒嗰啲扭蛋殻呀下.其實之前官方都有情報會出呢套食玩,但係到咗今個月先發佈完整資訊同埋開始預售咋.
呢個糖盒最吸引嘅地方就係可以掛喺腰上面!以前出啲精靈球咁大粒,想好似動畫主角咁掛六粒喺腰度都唔得,而家新出呢款size啱啱好,仲有埋個掛夾畀你夾住喺腰間,訓練員,你唔係唔買呀?
話明喺糖盒,入面梗係放糖㗎啦,跟佢Set買會跟埋薄荷糖,唔鍾意嘅話,你都可以拆咗個糖隔放自己鍾意嘅精靈公仔入去嘅~
暫時就有兩Set可以揀,一Set係全11種11個波連六個夾,價錢係7,020円.另一種賣5,400円都有10個波,雖然聽落好似抵啲,但係入面只會有6種波,咁咪一定有重複?
不過5,400呢set最大嘅賣點除咗平,係有特別版嘅比卡超精靈球呀!想扮小智嘅話,你知要訂邊set啦?幾時有得訂?開始咗啦,你唔知咩?唉⋯⋯但係扮到小智又點呀,咪又係冇佢咁多女⋯⋯
封面圖片及資料來源:Pokerin


text:
聖地牙哥 必去景點及海軍碼頭附近酒店推介
海軍碼頭附近酒店預訂
累積 10 晚,送 1 晚
仲可享精選酒店神秘優惠價
聖地牙哥必去推介 - 海軍碼頭
想去 聖地牙哥 自由行?等 Hotels.com 帶你玩盡 聖地牙哥海軍碼頭 啦!留意我地文章,話你知去聖地牙哥 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖地牙哥海軍碼頭 附近有咩酒店,等你更加容易計劃行程,慳返酒店來回景點嘅時間.
聖地牙哥海軍碼頭 自由行
去得聖地牙哥海軍碼頭 自由行最緊要一定係揀啱日子去.一啲熱門景點例如,聖地牙哥 嘅 海軍碼頭,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖地牙哥海軍碼頭 交通
想去海軍碼頭 暢順無阻濟,最好就係出發前,睇清楚聖地牙哥海軍碼頭 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖地牙哥海軍碼頭 必食必買攻略
聖地牙哥海軍碼頭一直都係旅遊熱門地點,去到聖地牙哥海軍碼頭,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!
聖地牙哥旅遊指南
加州酒鄉的必吃美食與必做之事
歡迎造訪加州,在知名景點盡情品嘗美酒與各種美食,了解釀酒與烹飪技藝,同時欣賞藝術.


text:
偷食嘅男人隨時都有個喺左近,當你有懷疑,覺得硬係好似有啲嘢唔妥嘅話,你就要碌大雙眼睇下對方有無古怪喇.但出軌男往往都善於隱藏自己同第個女人嘅勾搭,反而仲會令你覺得自己好神經質,諗太多.
到底有咩徵兆係反映男人好大機會喺出面收埋個女人呢?留意以下6點啦!
1. 出席公司活動時無邀請你
當對方出席公司活動嗰陣無再邀請你做佢partner,又或者去公幹嘅次數愈嚟愈密,當中就可能有啲古怪.即使佢未偷食,但兩個人分隔兩地始終有潛在危機.
2. 突然有新嘅習慣或品味
假如佢以前明明唔鍾意做嘅某樣嘢,突然之間成為咗佢嘅習慣的話,有可能係佢真係有新嘅體驗,或者係有「人」教佢咁做.呢個時候你最好就問吓佢點解,觀察佢點樣回答.如果佢即刻起晒槓,唔想回應你嘅話,就可能有古怪!
3. 你唔再知道佢嘅密碼
以前無論係對方嘅電腦,手機,你都可以隨意咁睇,但突然有一日你發現佢改晒密碼,咁佢好有可能收埋咗啲秘密唔想你知!
4. 變得好注重自己嘅形象
明明以前打扮邋邋遢遢,好日都唔做一次運動,突然間出門前都要打扮得企理,仲每日都去gymroom操肌肉,到底佢係想令自己變得更好嚟吸引你……定係吸引第個女人呢?
5. 比以前容易發脾氣
偷食嘅人內心唔多唔少都會感到歉疚,不時都會好似捉住一啲小事嚟嗌交,甚至乎怪責佢嘅伴侶,感覺脾氣變得好差,其實咁樣只係合理化咗佢覺得呢段戀情變咗質,對方唔適合佢嘅諗法.如果佢面對問題都唔肯好好同你溝通,咁你就要留意吓佢係咪真係出軌喇.
6. 開始會避開你
如果佢突然花好多時間飲酒,賭錢,食煙等,或者經常都想你離開由得佢自己靜吓,一係就佢喺工作上或心理上承受好大壓力宣洩唔到出嚟,一係就只係用嚟掩飾佢花喺第個女人身上嘅時間……
(圖片來源:shutterstock,tumblr)


text:
維米耶 必去景點及雄偉軍隊圓柱附近酒店推介
雄偉軍隊圓柱附近酒店預訂
累積 10 晚,送 1 晚
仲可享精選酒店神秘優惠價
維米耶必去推介 - 雄偉軍隊圓柱
想去 維米耶 自由行?等 Hotels.com 帶你玩盡 維米耶雄偉軍隊圓柱 啦!留意我地文章,話你知去維米耶 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維米耶雄偉軍隊圓柱 附近有咩酒店,等你更加容易計劃行程,慳返酒店來回景點嘅時間.
維米耶雄偉軍隊圓柱 自由行
去得維米耶雄偉軍隊圓柱 自由行最緊要一定係揀啱日子去.一啲熱門景點例如,維米耶 嘅 雄偉軍隊圓柱,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維米耶雄偉軍隊圓柱 交通
想去雄偉軍隊圓柱 暢順無阻濟,最好就係出發前,睇清楚維米耶雄偉軍隊圓柱 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維米耶雄偉軍隊圓柱 必食必買攻略
維米耶雄偉軍隊圓柱一直都係旅遊熱門地點,去到維米耶雄偉軍隊圓柱,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
芳夏爾 必去景點及主教座堂附近酒店推介
主教座堂附近酒店預訂
累積 10 晚,送 1 晚
仲可享精選酒店神秘優惠價
芳夏爾必去推介 - 主教座堂
想去 芳夏爾 自由行?等 Hotels.com 帶你玩盡 芳夏爾主教座堂 啦!留意我地文章,話你知去芳夏爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋芳夏爾主教座堂 附近有咩酒店,等你更加容易計劃行程,慳返酒店來回景點嘅時間.
芳夏爾主教座堂 自由行
去得芳夏爾主教座堂 自由行最緊要一定係揀啱日子去.一啲熱門景點例如,芳夏爾 嘅 主教座堂,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
芳夏爾主教座堂 交通
想去主教座堂 暢順無阻濟,最好就係出發前,睇清楚芳夏爾主教座堂 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
芳夏爾主教座堂 必食必買攻略
芳夏爾主教座堂一直都係旅遊熱門地點,去到芳夏爾主教座堂,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
同好多澳門人一樣,我由細到大都未試過住宿舍,估唔到第一次住宿舍就要同二十幾個男仔同住兩年(P.S. 好彩我沖涼唔係用番梘.)其實都真係有啲擔心適應唔到.不過我黎到英國無幾耐就發現我既擔心係多餘既,因為我住既係男生宿舍,讀既係男校,成班男仔一齊既娛樂唔係踢波打波就係打機,無乜是非,黑就係黑,白就係白,我地既世界好簡單.
學校生活正常到好唔正常,每日七點半就會有Year 13既學長黎逐間房逐間房叫人起身.相當求其咁係半開既門出面大嗌「Morning!」就走左去,唔知仲以為佢係到搵緊人.我地間房四個人,球王同拔萃仔就最早起身,未morning call 就已經起左身擦牙換衫準備出去食早餐,而我就會係七點半施施然咁起身慢慢梳洗.School House傳奇 James 就成日都唔起身食早餐,訓到我地食完返房仲訓緊.
房入面梳洗既地方.
學校既早餐成日都係一式一樣,English Breakfast 英式早餐 或者 cereal 麥片,所以我從來唔明點解啲人對全英式早餐咁嚮往,因為真係好難食,啲 becon 又鹹,beans 又淨係得蕃茄味,啲香腸燶到好似食完會生幾次癌咁,得啲mushroom 同 scrambled egg 係比較入到口.可能係因為係boarding house,所以整得特別求其.
食完早餐,返房上facebook 睇兩下就夠鐘返學上堂.我地由九點鐘開始上堂,朝早上到十二點半.食完lunch 兩點再上過,之後三點半就放學.無錯,三點半就放學,喺澳門係無可能發生既事.其實喺英國讀中學仲有好多同澳門唔同既事,等我遲啲有機會慢慢再講.
我諗岩岩黎到最唔慣既係食既野,我地宿舍五點半就食Tea,第一次聽佢地話食Tea,仲心諗你地班英國人咁識嘆既.但原來佢地所謂既Tea,唔係好高貴咁拎住隻細到無倫既杯,嘆英國紅荼吃西餅既 Afternoon tea,而係食難食到嘔既Dinner,最頂唔順既係佢地既「英式印度咖哩飯」,飯無飯味,咖哩無咖哩味.SOSAD.所以喺到讀左一年既香港師兄就俾左張中餐外賣紙我地,每當個晚既Tea太難食既時候,呢張外賣紙就係我地既救星.
食完飯之後,就係最痛苦既Prep time,Prep time 即係溫習時間.係迫你溫習既時間.偉大既舍監大人(宿舍話事人,係一個好中意將副眼鏡放上額頭頂扮太陽眼鏡既大隻體育老師.)會逐間房逐間房走入黎叫你溫習,見你溫緊習乖乖豬就醒你一個單眼笑容(OMG 嘔死).兩個鐘既Prep time 我功課二十分鐘就做哂,淨低既時間無野做我就開始睇課外書.因為話哂我黎既目的係入劍橋讀書,當然要俾心機讀書啦.
我真係有溫習嫁.拿!有圖有真相!
到左八點半 Prep Time 完左之後,我地成班boarder 就要落下面TV room 到 Roll Call 點名.所謂roll call, 就係 Duty Master 值班老師等所有人到哂之後逐個叫名,我地就要講「Yes,Sir!」.每次當Dr. Walker (第一日整蠱我嗰個蘇格蘭老師)做Duty Master 我地就唔講「Yes,Sir!」要講「Ahoi!」,好似係蘇格蘭文,但我到衣家都唔知解咩,而佢就好中意點名既時候係叫我做「Ricohehaheha.」,叫到好似唱歌咁,好似話係一套意大利電影裏面, Rico係一個大反派,而佢最中意講既對白就係「Hehaheha.」佢真係咁樣叫足我兩年,好鬼無聊.
而roll call之後我地第一時間就會衝上房.衝上房拎野去沖涼.由於呢間宿舍係歷史文物,所以佢既熱水係會用哂既,如果嗰晚既熱水用哂,你就只可以沖凍水涼,凍到你叫救命.所以次次一roll call 完成班男仔就好似白痴仔咁跑上房,跑輸嗰啲就只可以「wish you good luck tonight!」.
其實宿舍生活真係好開心,一班男仔無壓力無顧慮無是非,可惜呢兩年過得真係太快.
待續...


text:
如果唔係有2個小朋友,我未必知道每個小朋友,真係有佢自己一個性格~ 聽就聽得多,個個小朋友性格都唔同,但原來同一個肚生出黎,同一個環境長大,同一套教育方法,2個仔既性格可以咁唔同~
呔仔就由細到大都痴身,慢熱,膽小怕事,缺安全感,行事小心,危機感強,粗枝大葉,固執﹐但好可靠,熱心助人,為人正直,極富正義感,同情心,感性,本性善良~
細細就比較獨立,熱情,十分細心,勁識冧女(即係我),醒目,熱心助人,正義感強,同情心,保護家人﹐但不顧安全,危機感弱,無尾飛陀,古惑,大膽(表面上),愛面子,易喊~
就咁睇落去,係咪2個D性格完全相反呢~
其實之前有排細細都難攪架,唔知係咪Trouble 2,真係咩都玩對抗.好彩有哥哥領導住佢,先慢慢變返好咋﹗我成日都好感激呔仔,我覺得佢做哥哥做得好稱職﹗好多好既性格,例如正義啦,熱心助人啦,有同情心,善良呢D,我覺得細細係跟佢學返黎~ 睇到哥哥對事物既反應同感受,細細又自然會跟住學.
以細細比較反叛同自主既性格﹐其實佢好容易受人影響學壞,加上佢有少少打交底,如果唔推佢去警惡懲奸,比個責任佢保護家人,佢好容易就會變左壞人,哈~ (所以我響屋企既角色要成日比壞人捉呀,比Monster扯走呀,咁佢2個就會擔當救人既角色,伸張正義﹗) 有哥哥跟,有個好榜樣,而家佢地都做左Hero同警察,立志對付壞人﹗Yeah!!
發現左一樣野都幾得意,就係朋友同佢地2個既相處既感覺.初相識,一定係傾向細細,因為細細熱情肯跟人,而且好快就會同你玩到癲,再加埋佢D 冧女陰陰咀笑(仔都唔放過架﹗) 攬頭攬頸,多數D friend都會死響佢手上,哈~而呔仔就相反喇,由於性格慢熱,同埋好鐘意喱埋響我後面,我推佢出去佢會扭計.最多禮貌上叫你一聲,所以一開始係無人埋到佢身﹗
但其實我反而幾buy佢呢個性格~ 即係我覺得我對住陌生人唔舒服既,我唔一定要表現熱情.最緊要佢又唔會介意人地唔同佢玩,佢根本都唔鐘意同唔識既人玩.我覺得呢D係性格,唔需要話推佢出去要點social,佢只係做佢自己認為舒服既野.當然﹐我會要求基本禮貌,叫人同應人~
講到呢度,唔好以為呔仔就蝕章喎﹗當我D 朋友同佢混熟左,佢肯跟你同你玩,哇﹗勁多野講,又攪笑﹗好多你意想不到既天真善良,真係可以令你覺得好窩心,世界真是太美好了﹗哈~ D朋友就開始講﹐發現呔仔內在性格真係好得人鐘意,一開始佢慢熱,但見多幾次慢慢熟左之後,真係會好錫佢~ haha~ 所以話好多野都唔可以睇表面﹗至於細細,你都會一樣咁錫佢,會遷就佢既任性,因為一開始你已經比佢迷惑左架喇﹗所以佢做咩你都唔捨得責怪佢 (偷笑)
有時會諗,唔知佢地而家既性格,會唔會隨住慢慢長大而改變呢? 而我可以做到既係,希望比到佢地一個快樂既童年,可以抵擋多D外來壞因素,長大後思想一樣正面,保持純真善良既性格~
慢熱善良的呔仔
熱情細心的細細


text:
艾德蒙頓 必去景點及銀河樂園附近酒店推介
銀河樂園附近酒店預訂
累積 10 晚,送 1 晚
仲可享精選酒店神秘優惠價
艾德蒙頓必去推介 - 銀河樂園
想去 艾德蒙頓 自由行?等 Hotels.com 帶你玩盡 艾德蒙頓銀河樂園 啦!留意我地文章,話你知去艾德蒙頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋艾德蒙頓銀河樂園 附近有咩酒店,等你更加容易計劃行程,慳返酒店來回景點嘅時間.
艾德蒙頓銀河樂園 自由行
去得艾德蒙頓銀河樂園 自由行最緊要一定係揀啱日子去.一啲熱門景點例如,艾德蒙頓 嘅 銀河樂園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
艾德蒙頓銀河樂園 交通
想去銀河樂園 暢順無阻濟,最好就係出發前,睇清楚艾德蒙頓銀河樂園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
艾德蒙頓銀河樂園 必食必買攻略
艾德蒙頓銀河樂園一直都係旅遊熱門地點,去到艾德蒙頓銀河樂園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
引用:
而家M記既手法係 即叫即煮 [唔知有冇退化啦]
我見
豬柳係放係一格格細爐度 焗/烤
蛋就當然係放係鐵板上煎
[tuen mun某分店可以見到上面煮既過程]
包就見唔到
兩樣都煮熟後 就連包,芝士 包裝 送客
[正常來講 ]
每次拎上手即時食 除左個包可能唔夠熱外 豬柳同蛋係熱既
即最低限度 再懶
蛋都會放係鐵板上keep warm
豬柳會keep係個細爐入面
咁照計冇咩機會烏蠅係個個狀況下去到生蛋
亦好少見m記入面有烏蠅 花式飛行[/正常來講 ]
[黑心諗法]
未煮既豬柳就咁開楊式 比烏蠅睇 示範單位 順便落訂 賣哂煮左個D 再放呢D入爐
蛋煮完 除便放一二面 比烏蠅 空降休息 有客叫再番熱
然後個客好死唔死 買左個已落哂訂既"單位"
買完後 過左半日 諗住"入伙 "
點知一入門口 就有烏蠅講 我落訂先架
[/黑心諗法]
至於個真實資料 係大家知既 只有買者 將個包放係屋企近6個鐘先食
事主先生對手 黑哂邊 [ 就我自私D諗佢住既環境 可能唔多乾淨]
醫生都用最正路既諗法 認為佢放得太耐所以有烏蠅生蛋
我都試過放豬柳蛋 半日冇食 冇試過有虫 但我放雪櫃 OR 入盒 唔會就咁放係台面囉
[我返熱係拆包 放爐再剪]
至於係咪真係食秒來源有問題 [我未去過香港仔個間]
定事主屋企乾唔乾淨野烏蠅 [又唔識佢]
買包花生睇下 有冇下半場啦[ 10次中9次冇]


text:
天水圍 必去景點及香港濕地公園附近酒店推介
香港濕地公園附近酒店預訂
累積 10 晚,送 1 晚
仲可享精選酒店神秘優惠價
天水圍必去推介 - 香港濕地公園
想去 天水圍 自由行?等 Hotels.com 帶你玩盡 天水圍香港濕地公園 啦!留意我地文章,話你知去天水圍 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋天水圍香港濕地公園 附近有咩酒店,等你更加容易計劃行程,慳返酒店來回景點嘅時間.
天水圍香港濕地公園 自由行
去得天水圍香港濕地公園 自由行最緊要一定係揀啱日子去.一啲熱門景點例如,天水圍 嘅 香港濕地公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
天水圍香港濕地公園 交通
想去香港濕地公園 暢順無阻濟,最好就係出發前,睇清楚天水圍香港濕地公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
天水圍香港濕地公園 必食必買攻略
天水圍香港濕地公園一直都係旅遊熱門地點,去到天水圍香港濕地公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
之前寫過一篇叫〈童心看世界〉嘅文章,然而同小朋友相處真係每日都有好多驚喜,有好多唔同嘅感受,相信呢個 topic 可以一直寫落去.除左一直陪住佢地成長,睇住佢地一日比一日懂事,每日都有進步之外,我最享受嘅係佢地未被污染嘅心.話污染可能嚴重左,應該咁講,佢地太新淨喇!佢地嘅思想未被限制住,對所有事物都未有一個模式,所以比起我地大人,佢地嘅思想可以好天馬行空,可以更多姿多釆!
今次又同大家分享一件我覺得幾有趣嘅小事件,等大家下次聽到小朋友對事物嘅睇法時,都可以好好品嘗佢地嘅純真.我係架!我成日嗒佢地講嘅野,仲要係慢慢嗒果種,了解下佢地既內心世界嘛!
有次放假,天氣好好,同兩隻野渣遠少少車去食 lunch,呔仔細細坐後面,我見前面大塞車,就諗,前面梗係撞左車喇!同呔仔細細講,我地無咁快到呀,前面勁塞車呀!呔仔就話,係咪因為好好天所以個個都渣車出街,所以 freeway 好多車呀?我話應該係啦,好天丫嘛,個個都好開心咪出街玩囉.但其實我果刻有D驚喜又有D感動,點解我一塞車就會諗係前面撞車架呢?而唔係好似呔仔咁諗,因為好天因為開心所以多人出街玩呢?佢諗嘅野,反映出佢嘅內心世界係好開心,人人都快樂,唔會有唔好嘅事情發生咁.果刻我鼻酸酸眼淺架,我覺得佢思想好純真,好正面呀!好彩我無一開聲就講話梗係前面撞車之類野.其實好多時我地唔知道,我地大人所講所想嘅野,係直接影響小朋友對事物嘅睇法.如果我今日咁講,可能下次再塞車時佢已經會話因為前面撞車了.當然,兩者都有可能發生嘅!只係我好想保存佢呢份童真,現實遲早佢都要面對都會明白,但童真係一去不返架!大家都要好好珍惜小朋友嘅單純快樂,好好享受佢地呢個階段.


text:
MCW-Scania Metropolitan
MCW-Scania Metropolitan(譯成大都會巴士)係由都城嘉慕威曼同埋Scania合作出嘅後置引擎雙層巴士,1973年亮相.
Metropolitan係都城嘉慕威曼同埋Scania第二款合作出嘅巴士(第一款係Metro-Scania單層巴士),佢有Scania出嘅BR111DH底架同埋都城嘉慕威曼車身.Metropolitan有一副Scania 11升引擎同埋兩階段自動波擺喺車尾,散熱水箱擺喺尾軸前面,同埋有氣墊懸掛.車身結構係用鋼造(但亦容易生鏽),下層擋風玻璃係高低級,左邊深過右邊.
Metropolitan主要係英國嘅市營巴士公司同埋國營嘅Passenger Transport Executive買.倫敦運輸局買得最多Metropolitan,一共買咗164架,不過佢哋只係行咗幾年,1983年已經全部退役.另外有兩架Metropolitan喺1975年賣咗畀香港中華巴士,兩架車喺1980年代尾退役.
Metropolitan喺1978年停產.都城嘉慕威曼喺1977年推出都城巴士,而Scania喺1980年向英國市場出BR112DH底盤.


text:
北極狐
北極狐(學名:Alopex lagopus)屬於犬科嘅北極狐屬.別名藍狐或者白狐.北極狐額頭同面窄,嘴尖,耳圓,尾毛蓬鬆,尖端白色,身體略細過赤狐.北極狐嘅毛皮響國際毛皮市場上可以話係暢銷嘅高檔商品,因此北極狐成為人類爭相獵捕嘅對象.因為佢隻腳好似野兔腳,所以學名意思解作「有野兔腳的狐狸」之意.
主要特徵[編輯]
北極狐毛皮嘅長又軟且厚,所以北極狐可忍受嚴寒.冬天毛色為白色,夏天就轉為灰黑色.北極狐能夠喺零下 50℃ 嘅冰原上生活.北極狐嘅腳板底上長咗長毛,所以可以響冰天雪地上行走,又唔滑.
雄性北極狐平均體長 55 厘米,尾長 31 厘米,體重 3.8 公斤;雌性 53 厘米,30 厘米,3.1公斤.肩高響 25-30 厘米之間.
飲食[編輯]
北極狐嘅食物包括旅鼠,魚,鳥類同雀蛋,果實同北極兔,有時仲會漫游海岸捕捉貝類,但主餐多數係旅鼠.當北極狐聞到旅鼠窩嘅氣味或者聽到旅鼠窩裏面啲旅鼠尖叫時,佢就會迅速咁挖掘喺雪下面嘅旅鼠窩,當挖得差唔多時,北極狐會高高咁彈起,藉著跳起嘅力,用腳將旅鼠窩壓扁,然後將窩裏面嘅旅鼠一網打盡.喺極度肚餓嘅情況之下,白狐甚至會自相殘殺.
分佈同習性[編輯]
北極狐分佈於北冰洋沿岸地帶同一啲島嶼上嘅苔原地帶.北極狐喜歡響丘陵地帶築巢,而北極狐嘅巢一般有幾個出入口.當遇到暴風雪時,北極狐可以呆喺竇裏面一連幾日唔出嚟.北極狐年年都為佢嘅巢穴進行一啲維修同擴展,以便長期居住.夏天,當食物多嘅時候,北極狐會將部分嘢食收埋響巢穴裏面.冬天,當巢穴中所儲存嘅食物消食晒嗰陣,白狐會跟蹤北極熊,揀食北極熊所食凈嘅冷飯菜渣.所以冬天時北極熊身後總會有 2 到 3 隻白狐靜雞雞跟蹤.但當北極熊非常肚餓時,佢亦都會攻擊北極狐.
近年,因為氣候暖化,原產溫帶嘅赤狐亦都開始「北上」,因為身型較大,赤狐有能力殺死較細隻嘅北極狐.
繁殖動向[編輯]
響香港,香港濕地公園現時有北極狐模型,而香港海洋公園響2007年亦有北極狐嘅活體展覽.


text:
我哋坐嘅哩班機係零辰 00:25 嘅夜機嚟,班機準時出發.我哋由香港去赫爾辛基機程大約 14 個鐘,上機冇耐就開始派飯,食完飯冇耐就熄燈瞓覺.哩班芬航班機剛剛轉咗用 A350 客機,機倉個內籠都好新淨吓.
班機到赫爾辛基之前會再派早餐,食完個早餐磨多兩個零鐘,大約朝早六點鐘就到達赫爾辛基嘅 Vantaa Airport.雖然我哋嘅目的地係冰島,不過因為冰島同芬蘭都係申根國家,所以我哋係喺芬蘭哩度過海關嘅.
過咗海關之後就係申根區同內陸線嘅候機區,如果轉機夠時間嘅話,查實可以由哩度落樓出去巴士站或者火車站搭車去赫爾辛基玩一陣,玩完返機場再過一次行李檢查就可以返嚟哩個候機區繼續等上機.
不過哩程轉機時間唔夠 3 個鐘所以我哋冇咁樣出去玩.我哋之後回程嗰程嘅轉機時間就多好多,哩部份之後講到去赫爾辛基嗰段行程嗰陣先再詳細講吓.
我哋喺候機區哩度周圍行行企企睇吓啲舖頭咁,等 08:45 出發去冰島嘅班機.
哩次去冰島嘅班機都一樣準時.上機之後只會派杯嘢飲冇派嘢食,機程就大約三個鐘,朝早九點幾我哋就到達 Keflavik Airport.
感覺冰島機場入境區哩度似商場多過似機場;我哋預約咗租車公司喺機場哩度攞車,喺商場哩度攞返件行李再行出去機場大堂,第一件事先要搵租車公司嚟湊我哋嘅職員.
租車公司啲人嚟遲咗少少,我哋喺機場大堂四圍蕩咗陣都唔見租車公司啲人,正想揾舖頭諗住買張電話卡打電話俾佢哋嗰陣佢哋先嚟到.
佢哋係先揸車到機場,再接我哋去佢喺機場附近嘅舖頭度攞車嘅.查實間舖離機場大堂唔遠,由機場大堂步行過去嘅話行大約十分鐘都去得到;下面個地圖都有個圖釘記低咗喺機場附近哩間租車公司嘅位置.
去到佢舖頭辦妥租車手續攞咗部車,之後嘅第一站先去 Reykjavik 我哋哩日入住嗰間民宿附近諗住先泊低架車.
Reykjavik (雷克雅維克) 應該係冰島唯一有收費泊車區嘅市鎮嚟,哩個網站有個詳細嘅列表列出雷市唔同嘅收費泊車區嘅收費時段同費用.
查實我哋哩個時間去到民宿係重未夠鐘辦入住手續嘅,第一站去嗰度嘅主要原因係哩間民宿剛好喺 Reykjavik 嘅收費泊車區外面,喺嗰頭附近可以免費泊低部車,跟住我哋就可以喺附近行吓街食完個晏,到夠鐘 check-in 先返民宿,諗住入到屋之後唞吓再煮個早啲嘅晚飯,食完再揸車出去已經過晒收費泊車時段,咁就慳返唔使煩搵現金散銀泊車嘞 .
泊低架車之後第一站先去行吓 Hallgrimskirkja 穿梭機大教堂,哩個景點距離我哋住嗰間民宿只係隔條街咁近.喺教堂行咗陣,跟住就沿住海傍方向行,一路行吓街一路搵吓晏晝哩餐有乜啱食.
結果撞咗入去海傍附近一間食炸魚嘅餐廳,唔知係冰島近年多咗華人嚟哩度旅行定還是哩度本身都興食飯,哩間嘢啲套餐好多都可以跟飯上,估唔到嚟到冰島第一餐就有飯食 .
哩頭搞掂咗晏晝嗰餐,嗰頭就要諗定一陣夜晚嗰餐點搞嘞.哩日晚飯諗住喺民宿度自煮,所以食完晏就沿住海傍行過去附近一間 Bónus 超市上貨嘞.
講開超市,喺冰島都有好多 grocery store 嘅店舖品牌,例如 Bónus,Krónan,Nettó,Víðir,Nóatún,Hagkaup,Samkaup Úrval,Samkaup Strax,Kaskó,10-11,Kjarval,Melabúðin,Sunnubúðin,Pétursbúð 同 Kjötborg 等等.喺 Reykjavik,Selfoss 同 Akureyri 哩啲比較大嘅城市,比較容易搵到好似 Bónus 同 Krónan 哩類大型超市;大型超市賣嘅貨品種類比較多,價錢亦通常會比較平.而去到東南部,東北部啲比較細嘅市鎮要買餸煮飯就要幫襯啲好似 Samkaup 哩類比較細嘅 grocery store 嘞.哩啲細啲嘅舖頭有時啲價錢會比大超市貴啲啲;雖然凍肉蔬菜生果飲品零食都可以買到,不過貨品選擇就比大超市少.哩次行程我哋經過幾間 Samkaup 都有賣埋漢堡包熱狗薯條之類嘅熟食,亦可以借到洗手間方便.旅途中要搵個平靚正嘅地方食啲熱嘢同愒一愒腳嘅話,除咗油站以外,哩啲細超市都係一個唔錯嘅選擇嚟.
查實喺哩次行程同個廚房相關嘅嘢基本上都唔係好關我事 ,所以趁住我啲團友走去搵啲俾一般人食嘅嘢嗰陣,我就走咗去發掘啲喺超市入面可以買到嘅冰島傳統極限食材.
首先俾我搵到哩包 Hákarl ~ 傳說中嘅冰島臭鯊魚肉,佢本身係格陵蘭鯊嘅魚肉嚟.新鮮嘅格陵蘭鯊魚肉含有一種叫三甲胺氧化物 (亦啫係尿素) 嘅毒素,食咗會出現腸胃不適痾嘔肚痛小兒驚風外感發冷無名腫毒四時感冒腰酸背痛小便不暢前列腺發大眼叮噹發嘔竇發雞盲飛蚊症發耳賺眼啤啤鬼鼠肉拜拜肉痴孖筋長短腳鴨那腳主婦手~un~un~腳香港腳等等嘅症狀.哩啲鯊魚肉要經過四至五個月時間嘅發酵同晾乾處理,等肉裡面嘅尿素分解成阿摩尼亞先至食唔死人.不過豐富嘅阿摩尼亞亦等於濃烈嘅尿餲味 ,所以哩隻 Hákarl 並唔係一般嘅難食咁簡單,佢係全球數一數二極具挑戰性嘅暗黑極限食材嚟.
跟住又俾我搵到另一包 ~ 就咁睇個包裝估唔估到係啲乜東東嚟呢 ~ 冇錯,就係一個羊頭,Svið 烤羊頭查實係冰島一道傳統嘅名菜嚟.Svið 嘅食法,係先將羊頭上面嘅皮肉用刀叉刮落嚟食,刮到個羊頭開始見骨嗰陣,再用刀叉撬開佢個咀再割佢條脷落嚟一啖咬落去,跟住撐開佢雙眼皮,再用匙羹挖佢隻眼珠出嚟再一啖咁含落個咀入面 …… 哩種豪邁得嚟帶一點野性,放蕩得嚟帶一點不羈嘅食法,亦係冰島一道充滿原始風味嘅暗黑料理嚟.
好多去冰島玩嘅人都會專登去當地嘅餐廳,特別係喺 Hofn 嗰頭,試試冰島一隻叫 Langoustine ~ 挪威海螯蝦,(好多台灣博客會叫佢做冰島龍蝦) 嘅美食.查實除咗去餐廳可以食到 Langoustine 之外,亦可以去超市買返嚟自己煮嘅.今晚哩餐晚飯我哋就喺超市買咗包,返民宿用佢整咗個海鮮焗飯嚟試試嘞.
冰島夏日環島自駕遊 2016 - 抵達 Reykjavík.雷克雅維克
我哋坐嘅哩班機係零辰 00:25 嘅夜機嚟,班機準時出發.我哋由香港去赫爾辛基機程大約 14 個鐘,上機冇耐就開始派飯,食完飯冇耐就熄燈瞓覺.哩班芬航班機剛剛轉咗用 A350 客機,機倉個內籠都好新淨吓.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
Read full review
2017-03-02 1871 views
今日係維園行完年宵,就黎到呢間想試好耐嘅咖啡弄,佢嘅位置都幾格攝,而且係外面亦都唔算顯眼,睇清楚地圖,搵到一個細細的入口位,行咗上樓梯之後,見到大概有10數人排緊隊,我哋兩個人需要上前入門口,再搵搵店員,拎張飛仔,返返去樓梯位置排隊.如下圖所示,前面有一個號碼牌,叫到自己Number就可以進場啦!現烤燻雞吐司披薩好多人都話呢度嘅鬆餅好好味,但試左呢啲嘅熱食之後,你會愛上,新鮮熱辣整出嚟嘅吐司披薩係我重點推介之一,烤製出嚟嘅外層好香脆,裏面夾雜着啖啖鮮嫩嘅雞肉,加上佢裏面嘅醬汁,成個配搭一絕!(佢旁邊既蛋黃醬亦都唔錯,可以就咁食)玉米里航起司可頌呢個亦都係重點推介,就咁睇個名未必似係啲乜嘢嚟,但睇完相之後,大致上係牛角包夾雜着一大堆芝士加火腿,因為包嘅外皮都幾脆,所以建議切開來食嘅時候,不妨可以切大舊啲,如果唔係會好容易散晒.可以配合旁邊白色嘅醬汁去食,味道更加出色,相信係佢哋特別調製嘅,類似有沙律醬加少少蒜,同埋大有少少微酸嘅味道,如果有機會再嚟,我一定會再試!冰鮮果茶裏面有多種嘅果肉,酸酸甜甜嘅,飲起上嚟都幾開胃,只係略嫌味道比較重,如果可以清啲,個感覺會更加Fresh!Oreo碎片
$54
60 views
0 likes
0 comments
玉米里航起司可頌
$64
156 views
0 likes
0 comments
冰鮮果茶
$58
36 views
0 likes
0 comments
Oreo碎片沙冰
$56
38 views
0 likes
0 comments
草莓冰淇淋鬆餅
$60
43 views
0 likes
0 comments
Post


text:
酒店機場巴士 | 梨大Ever 8 → 首爾仁川機場
韓亞 OZ745 | 首爾仁川機場 →香港
嚟到行程最後一日嘞!今日美領隊安排咗嘅行程係自由活動到下午四點返酒店集合出發去機場.最初係計劃喺酒店附近坐返6002號巴士出機場,但我哋入住酒店時發覺酒店係有機場巴士出機場,就喺酒店門口上車,而且車資只係W8,000,比巴士平W2,000添呀!
為咗哩日自由活動,我都頭痛咗一陣,諗去邊呢!又行街,但我真係無咩買喎!突然我諗起成日睇韓劇見到啲主角去汗蒸幕,而且我,大笨蛋同B女媽咪都一向鐘意浸溫泉,加上韓國嘅汗蒸幕有得浸,有得食,有得中瞓,要玩幾個鐘一啲都唔係問題,所以我哋今日嘅重頭節目就係汗蒸幕嘞!
新村汗蒸幕就係酒店步行十多分鐘就到,我哋先喺酒店食早餐,然後帶啲輕便必須品步行過去新棧汗蒸幕嘞!
新村汗蒸幕 (Shinchon Rest)
名稱:신촌레스트
地址:서울특별시 서대문구 창천동 13-52 (서울특별시 서대문구 연세로4길 22)
電話:02-3147-252502-3147-2525
有中文解釋浴場位置.鐘意重可以另加錢搵工朱媽搓操,我多年前跟團導遊介紹試過一次,但我唔係好接受得到,而且啲亞朱媽好粗暴咁刷到我啲皮膚好痛,所以我無興趣搓操.
自己隨便揀個 Locker,喺 Locker前除晒所有衫褲,攞條毛巾同埋沖身嘅用品.
先落去下一層嘅大浴場,裡面唔方便影相,入面有成二十多個沖涼位,一個溫水池,水溫普通暖,一個熱水池,應該四十度以上,好熱不過好舒服,一個冷水池,一個桑拿室同一個蒸氣室. 我哋一向鐘意三熱三凍,再玩埋蒸氣室,玩足個幾鐘先返上嚟換衫.
風筒要入錢,好似W100兩分鐘,因為我用風扇都可以吹乾頭髮,所以無用.
換好衫就可以上二樓
哩到好多一個一個洞
裡面有啲啲溫暖,唔係我想像中嘅熱.每個洞都有人喺到瞓緊覺呀!
入到大廳有按摩椅同擺放咗一啲枕頭同蓆比人用,不過有人喺到瞓覺,唔好意思影相.
哩到緊係要飲甜米露同食雞蛋啦!
重整埋個羊咩頭,終於一嘗心願,做晒我想做嘅嘢!
原本諗住可以喺到玩幾個鐘,但後來改變計劃,喺到留到十一點多再返酒店十二點Check Out,所以飲埋個甜米露就要走啦!玩得唔係好夠喉添!如果某年某月再有機會嚟首爾,一定要留返大半日嚟汗蒸幕玩返夠本.
酒店Check Out後就喺酒店附近嘅梨大購物區行吓!意外地大家都買到嘢喎!
差不多兩點就隨意搵間食店入去幫襯,哩間舖頭無人我哋包場呀!
叫咗個牛筋鍋
辣豆腐海鮮鍋
人參雞
去到機場排隊Check In再搞退稅,搞咗成個鐘先過移民局.
五日行程就係咁無驚無險就完成咗,總括哩個行程雖然無咩驚喜,而且對首爾人嘅禮貌同服務態度都有少少不滿,但總叫做係一個開心旅程,而且同幾個啱Key嘅朋友一齊玩完仍然係朋友真係好難得,睇過好多好朋友去完旅行返嚟連朋友都無得做,我哩幾朋友真係好難得,B女媽咪因為今次整親隻腳跟我哋出發,好驚會阻礙大家嘅行程進度,好彩佢哋都好體諒,盡量遷就B女媽咪,令佢都玩得好開心,真係好感激佢哋啊!
但如果要我自己再計劃嚟首爾的話,應該唔會係近年嘅事啊!先諗吓我十月嘅四國之旅先啦!


text:
搵工做Slash定創業?Fresh grad畢業須知
5月分各大專生應該都係衝緊Final,有啲可能已經有左新工offer,不過窮生相信大部分都仲係諗住hea下先,起碼考完Final,去個位trip返黎先再打算.其實係呢問題個上,我冇乜大意見,因為畢竟呢個都係大家人生最後一個作為學生既假期,如果你冇乜父幹,打後果幾十年你都應該會忙到隻狗咁,俾自己玩返1個月都唔算係好過份嘅.考完試,你可能會見到有啲同學會開始搵工,有啲可能會去左working holiday先.近年,都多左人會考慮做Slash,摸索下自己喜歡做咩工作,同時可以識多啲人,又好似free啲.最後,總會有幾個同學一畢業就會搞startup,呢幾年,it畢業生搞startup嘅比例都高,今日大家係學校行出黎,分道揚鑣,係龍係蟲都真係未知之數,真正答案分曉,起碼都要等大家30歲左右,再出席同學聚會,或者係對方IG睇下有冇得閒影下海,影下靚車,環遊世界嘅相先知了.
其實人生嘅野話唔埋,可能係手術成功,病人死了.可能試左幾年,好成功咁發現呢條路係唔work,又可能有一日係街有個星探話你好有星味,簽你十年做明星,結果又真係冇呃你,真係紅左!十年後,你可能會眼紅果個當初係學校hea過幾年,一事無成既同學今日事業有成,去到邊都有貴人相助.而當日爆gpa嘅果個學霸,今日只係搵緊兩皮野一個月.不過,就算結果個點都好,前人嘅經驗,總係有一點點參考嘅價值,窮生就黎30歲,就係去到出席舊同學聚會嘅年紀,今日大家回頭一看,都總結到少少經驗同大家分享.
做大細公司各有得著
先講下應該係最多人行嘅一條路,就係畢業出黎,搵工.唔洗多講,大部份人FG出黎好自然都想入大公司,福利多啲,學野「好似」多啲,最重要係咩?威啲囉!第一日返工,影一影門口,加埋公司個hashtag,你威哂啦!事實上係大公司做,有好有唔好.而係我呢個年紀睇返,呢班係大公司做嘅人,多數係當年成績偏好,但今日處於中遊嘅人,窮生多年打滾,只係講打工呢PART,我都算係呢類人.
其實我一入行唔係做大公司,我係由細公司一路一路轉工轉到大的.所以我都算係兩邊都做過,明白各有各好處唔好處.呢次我主要講FG第一份工揀細同大各有咩好同唔好.先講揀大公司吧!好處除左威之外,主要好處係Career Path明顯,如果你打算入左大公司,一動不如一靜,人工要求又唔係高,咁真係煩少好多野.入大公司人工唔一定高,以我本行廣告黎計,反而會比市價低少少,但福利一定會比細公司多,而且一級一級,你比較易判斷到自己行得快定慢.最最最重要係,到第時你想轉工,CV的確係會靚仔D,一字記之曰:穩!
但係今日我睇返,亦有同學係因為押中左細公司.今日公司愈做愈大,佢做緊公司入面一個以佢嘅年紀一般都做唔到嘅高位.呢段日子佢亦學左好多本身唔會識嘅野,因為細公司唔會有明確分工,總之你幫到手,老闆係唔會理你到底係咩職位,衰啲講句,可以得閒要掃下個地.做細公司福利多數唔好,我本人第一份工係一間唔夠10人嘅細公司做,人工唔高,得7日Annual,不過相比起而家做大公司,其實我覺得都係以前係細公司做開心啲,因為好似果位同學一樣,學多好多野,基本上有野你就做,冇分咩職位.工作人性化好多,大公司分工細,好多時做完你都唔知自己做緊嘅到底係為乜,而且學嘅野非常單一,對工作自然冇咁有滿足感.而你會發覺,果位而家已經係高層嘅同學比起其他同學(包括窮生),都成熟得多,因為接觸嘅人同事都多,有機會俾你發揮自己表現自己,行出黎係會比較有說服力.當然,有更多係因為畢業果陣係爛Grade,冇得揀入左細公司,而間公司本身都係好老舊,三十歲仲係萬幾蚊嘅大有人在.所以揀細公司都有學問,要了解市場需要乜野,最好係有獨特性嘅初創企業.押中左,分分鐘做高層!
打工的意義
其實無論搵工做Slash定創業,我自己都幾建議先出黎打一段時間工先.因為打工真係簡單,最容易入門嘅方法令你學識點樣「工作」.唔洗冒風險,個個月都穩定有收入,可以用公司資源俾自己嘗試同學習.因為工作頭1-2年,大多數情況都係公司「蝕俾你」,你冇咩幫到公司,但你可以係公司找尋到你嘅新大陸.
打工就好似一條主軸,係打工嘅過程,你做嘅工作係好單一集中,因為工作係有職位,職位有佢專責嘅職能.你可以係短時間內係重複嘅過程中熟習一種技能,呢種技能有可能對你日後無論搵第份工/做Slash定創業都有幫助,而且打工可以出住糧了解商業社會如何運作,比起以前交學費讀書,我自己認為出黎打一排工學嘅野多更多!
做Slash也要看性格
近年點解會興Slash?呢個可能係一個社會學博士嘅研究題目,容許以自己嘅視角作少少假設.其一係父幹有關,唔係話你要千萬家財先叫父幹,好簡單地只要父母唔洗你俾家用,提供三餐一宿俾你,咁新一代就會有條件係一出黎做野,就唔需要太考慮「生計」.解決左生計,我地好多時就會講夢想,試圖係工作之中找尋滿足感,而做Slash可以經驗到唔同職業嘅工作,係「幻想中」嘅Slash的確係幾有挑戰性,幾自由自在嘅生活.
其實Slash都唔算係新產物,係窮生初出茅廬嘅年代,Slash呢個字都唔知出現左未.但我地果陣有所謂自由工作者(Freelancer),我作為設計師,我當然好多朋友都係Freelancer,所以我都聽唔少佢地嘅經歷.其實令Slash/Freelancer感到自由嘅原因,並唔係工作模式本身,而係你同生活環境有關.如果你大把錢,屋企留返唔少俾你,你完全係為左理想而工作,你當然可以好自由,唔鍾意嘅Job唔接(你做自由工作都係想有得揀).但我有更多舊同學本身唔係有daddy嘅人,做Freelancer反而令佢地更加唔自由,因為生活開支係相對固定,而你嘅收入卻係非常波動.你必須要本身已經係精於管理財富嘅人,先可以勉強活下來.何況,做得設計師,大多一聽到數字已經暈,又點可以好好計劃自己既財務狀況?
其次,由於Slash/Freelancer屬於自僱人士,算係半個老闆,其實同打工仔相比,佢地要求嘅skill set係相對闊好多.你係公司做個設計師,你只需要做好你嘅設計就可以.但如果你係Freelance設計師,你要識搵客,湊客,開會,出價,還價,必要時要學埋追數.以前打工因為有其他部門同事幫你做嘅野,而家所有野都要你自己去做,而且因為你冇同事,冇公司,冇返放工時間,連搵個人迫你跑數嘅時間都冇.如果你唔係一個好有自我管理能力嘅人,好多時你到底係Slash/Freelancer定係廢青,我真係唔係好分得清.
創業講行動力,更講運氣
創業係比Slash否「任性」嘅決定,因為而家唔係講緊唔理生計咁簡單,而係你要放一舊錢出黎搞盤生意.我唔考究點解剛畢業已經有舊錢做startup,時實上愈技術含量高嘅公司,錢愈不重要.而創業嘅過來人,異口同聲都係話,做startup最重要係要有行動力!我係文章嘅上篇提到,我個人建議做乜都好出黎打一段時間工先,條路會好行啲.事實上,如果你創業,係好多野連你自己都控制唔到,其中一個就係timming.尤其科技行業,好多野都係日新月異,你研究問嘅野市場需要,你只要遲少少,已經有人會去填補呢個空缺,不存在我去打2年工再創業,呢啲選項.我眼見好多成功嘅初創老闆,初期都係唔會有好好嘅計劃,好多時都係摸住石頭過河,靠嘅除左係超人一樣嘅行動力,仲係強運,因為你計劃一定唔萬全,過程有冇致命錯誤相當重要,所以我成日都話,比起傳媒成日報導果啲萬中無一嘅成功者點樣年賺千萬,其實大家更加需要嘅反而係了解果9999個係點樣行出佢地嘅倒閉之路.
如果你係FG搞startup,你要面對嘅係,你冇工作經驗,唔識商業運作.你冇人脈,比較難搵到人手,宣傳同資金.你有嘅只係技術同想法,對經營完全冇經驗,甚至冇概念.到時你會開始後悔點解之前冇認真搵實習,點解唔把握機會學多啲野.呢個時候,可能會有啲不懷好意嘅成年人會拿住舊錢向你招手,你地好似永遠都對住你笑,笑到你個心都寒埋.所以面對咁困難,你話唔係夠運,會係乜呢?
打工仔同創業者是兩種生物
如果你係街問,你想做打工仔定老闆,可以十個有八個都會答你想做老闆,但係其實你未必有得揀,事關打工仔同老闆,絕對係兩種生物,你唔係果種生物,你係做唔到人地個位.打工仔天生追求穩定,安於本分,強調生活.老闆卻多少有啲賭性,追求結果,習慣挑戰,強調成就.王維基其實講得好岩,創業者係冇work life balance,誠哥有錢到咁,都做到90歲,佢返工時間一定長過你同我.
所以唔需要羨慕邊個,有冇父幹你冇得揀,但去行邊條路,只要係努力過.假以時日係有得自己話事嘅!我明白大家多少受到教育制度影響,好鍾意乜都有個既定答案俾你,有個人生嬴家LIST俾你跟住做.而可惜嘅係出黎社會唔同係學校,係學校你知道你讀完6年小學會升中學,讀完6年中學,好彩嘅話會有幾年大學讀,唔好彩就出黎做野.以前會有好多大人呃你話細個唔俾心機讀書,大個就掃街.點知出到黎大學畢業都唔係好過掃街好多,我知大家多少有啲唔開心.問題現實就係咁,大學畢業之後所有野都冇答案,所有野都等你自己摸索,你如果係一個等答案嘅人,注定係一次又一次俾大人呃,行盡冤枉路.


text:
一講天水圍除咗個遠字,都係個遠字,完全同食扯上唔到聯想,不過同啲好多天水圍朋友傾過,佢哋話嗰度其實有好多小店美食,喺市區都未必搵到.其中位於天水圍嘅嘉湖新北江商場更加係美食集中地,今次開飯仔就帶大家走入呢個對市區人真係好隱世下美食商場,介紹以下八間街坊價嘅小店畀大家,咁大家下次糧尾嘅時候就可以慳住荷包食好西喇.
溫馨家庭式CAFÉ 87 Coffee
平時出市區食個全日早餐連埋杯飲品閒閒地都要百幾蚊,呢度只係收你幾十蚊,質素亦拍得住市區嘅CAFÉ.蛋炒得嫩滑而且有奶香,再配上香腸同煙肉,老闆娘更細心咁加入新鮮生果中和油膩感,認真抵讚.不得不提嘅係咖啡拉花亦做得唔錯,假日一個人嚟依到嘆杯咖啡相信係一個好提議.小店雖然位置唔多,但環境算舒適,牆上貼滿色彩繽紛嘅食客留言,令人有溫馨感覺.
焗飯焗意粉自由配 森堡美食
森堡美食係唔少區內學生鍾意幫襯嘅食堂,全因為呢到嘅焗飯焗意粉價錢平,選擇多.正所謂「有得揀,先至係老闆」,喺到叫焗飯或焗意粉可以自選一款主菜同一款配菜,亦有幾款汁可以任你自由配搭.炸魚柳份量多,炸好之後放喺汁上面,唔洗驚外皮淋晒,食落口仍然係脆身,以街坊價嚟講,CP值算幾高.
小心食上癮 麗江雲南米線
(圖:Duffy Bear,白蘭地Brandy)
(圖:Duffy Bear,白蘭地Brandy)
要數天水圍區內最受歡迎嘅小店米線,一定係呢間麗江雲南米線.呢度嘅米線有分酸辣同麻辣湯底,當中麻辣湯底嘅味道非常特別,食完之後嘴巴會有少少麻痺感覺,好過癮.小食都做得出色,麻辣雞辣得開胃,炸酥肉香脆可口,蒜泥白肉肥瘦適中,價錢抵食.舖頭面積唔大,去得食嘅都預咗要搭枱,高峰時間可能要等位等半個鐘以上,所以開飯仔建議大家想試嘅話就記住預早10分鐘打電話去拎飛先,咁就唔洗怕等到頸都長喇.
香港風味肉澡飯 臺味冰點餐廳
呢間餐廳主打賣台灣嘢食,當中包括台式湯麵,肉澡飯同台式飲料.雖然係主打台式食品,但依到嘅肉澡飯有別於台灣本土風格,肉澡比較濕而且當中夾雜冬菇碎,味道香濃,拌飯食真係一流,配上兩塊香煎雞扒同四季豆,份量極多,女士們可以兩個人share一碟都得.食台灣嘢又點可以唔飲返杯台式珍珠奶茶呢?雖然奶茶味道中規中舉,但勝在跟餐叫唔洗加錢就有得飲,一個字,抵!
五顏六色雞蛋仔 津津有味
早一排有鼓紫薯熱潮,吸引咗唔少人嚟排隊幫襯呢間小店買紫薯雞蛋仔.而家熱潮已過,小店回復平靜,但仍然有得買五顏六色嘅自創雞蛋仔.四色雞蛋仔包括香芋,士多啤梨,朱古力同蜜瓜味,可以揀另外加上oreo餅碎,令口感更加特別.坦白講,味道就比較人工,但雞蛋仔都叫脆口,平平地買嚟相機食先都可以諗下嘅.
媽媽餃子配零味精靚湯 餃子館
(圖:Kikivicki)
餃子呢樣食物睇落簡簡單單,但要煮得好食亦係一門學問.全人手包嘅媽媽牌餃子,再配上唔落味精嘅魚膠淮山豬骨湯,一啖餃子,一啖湯,唔經唔覺就已經食晒全碗,完全可以好好咁滋潤吓dry到爆嘅冬天.胃口比較大嘅可以加6蚊配埋上海麵,咁呢餐就夠晒飽足同溫暖喇.
近年愈嚟愈多人鍾意食川菜,貪佢夠辣夠開胃,而新北江商場入面都有一間做得唔錯嘅川菜小店.海南小廚有好多款小菜,價錢大多都係三四十蚊一碟,絕對比起其他地方抵食.蒜泥白肉上嘅蒜蓉經過油炸處理,香脆惹味,無咗生蒜嗰種難入口嘅過重味道;口水雞肉嫩,辣度適中;水煮魚睇落放滿辣椒,但食落唔會過辣,再配上索晒辣汁嘅薯粉,木耳同芽菜,都好刺激,鍾意食辣嘅朋友記住唔好錯過喇.
招牌嫩滑蔥油雞 煮八
(圖:nicoleayyuen,幸樂兒)
煮八係一間專做街坊生意嘅小店,下午茶三十幾蚊就有交易,而且份量頗多,吸引唔少街坊支持.招牌蔥油雞肉質嫩滑,蔥油入晒味,雞皮唔會太厚太肥,配上一大碗肉燥飯,相信一個大男人叫都夠食.小店另一招牌係喇沙,湯底充滿椰香味,唔會太辣,雞件份量多,大家亦可以一試.
讚好OpenRice專頁!


text:
復仇者聯盟 3上畫,果啲劇透X固然被人打到變豬頭(應該嘅),而好多人對 復仇者聯盟 嘅喜好都唔同,正如我唔係十分熱愛武俠小說一樣.只不過,亂咁評 復仇者聯盟 3係咁亂拋書包果啲仆街,我覺得key佢地個頭上個啲片度,俾班Marvel嘅英雄係咁圍毆就差唔多.我今日想鬧果條hihi叫占飛,亦俾五萬銀公帑俾果個賈選凝果條友:林沛理.
條友有無睇過 復仇者聯盟 3 都唔知
點解我質疑林沛理無睇過 復仇者聯盟 3亂寫一通,我都未睇過,但根據啲劇透X嘅披露,Thanos呢個角色,係類近丁蟹一類邪派人物,如果係咁,其實無睇過 復仇者聯盟 嘅都應該覺得咁嘅人物好睇,如果照林沛理果個打完又打,打到無了期嘅理論,果啲劇透X點可能被人打到變豬頭,所以十分之明顯,林沛理係透過 復仇者聯盟 3上畫,又玩番佢果套嘢,就係踩低潮流文化用嚟抬高自己,佢俾五萬銀公帑俾北京嚟賈選凝亂咁鬧低俗喜劇如此,依家佢踩 復仇者聯盟 亦都係呢套技倆,結果佢梗係被網民圍剿到嘔為止.
其實林沛理呢鋪被圍毆係抵佢嘅,佢係Syracuse University畢業,留美期間一本DC或Marvel漫畫都無睇過?你條友長期只係喺唐人街睇書㗎,返去早抖喇.DC同Marvel係美國流行文化一個重要部分,而且仲要係近年被活化,而漫畫嘅宇宙觀亦唔係佢一句「特許經營」可以否認,DC同樣有一堆漫畫人物,但佢個宇宙觀唔完整,所以拍唔出 復仇者聯盟 ,你試吓叫馬榮成,黃玉郎啲人物嚟個大雜炒,你睇吓拍唔拍到?
其實林沛理呢啲香港文化界嘅垃圾,我唔明點解佢仲可以喺《信報》文化版坐咁耐,好明顯,有啲人間報館係俾中聯辦啲人友仔揸莊,呢啲友仔係搞意識形態戰爭,所以份報紙變垃圾缸都唔在乎,我都做過吓信報文化版作者,我見到依家搞成咁真係痛心疾首.呢個亦解釋,點解香港報館咁多石頭爆出嚟,文章垃圾但長期有人登或特別轉載嘅人,果件乜叉倫敦人妻先生如是,乜叉唔識英文嘅扮喺英國嘅馬交X如是,除咗中聯辦中央指揮,我睇唔到點解會搞到五毛同盟喺度集體出醜.


text:
何志平 案真係越嚟越耐人尋味,最令人耐人尋味地方在於,有個叫張雅嘅前大公報記者,幫 何志平 做果啲洗黑錢工作,甚至 何志平 有啲私人事務,都係呢個女人打點.而如果以我對中共運作方式嘅判讀,呢個 張雅 以至好多文匯報同大公報記者,特別中國出生果啲,都應該被列作中國間諜處理,係比較合符處理國家安全上嘅需要.
何志平 同張雅嘅關係
好多人會以為張雅係 何志平 嘅二奶,如果係二奶,就唔會所以黑錢都由佢處理,呢個人甚至係中共故意令大家認為佢係 何志平 嘅二奶,呢個人正確嚟講,就係中共指派佢嚟操作果筆黑錢嘅掌櫃,因為涉及錢嘅嘢,中共係唔會信外人,所以如果呢單嘢涉及有中共諜報人員嘅實際操作,一定係張雅呢個女人.而張雅仲涉及雙方嘅文書整理,點解佢嚟做,因為係由佢將啲文件交俾上頭,呢個係中共一貫諜報系統單線聯繫嘅做法,所以呢單嘢,好可能上報就係張曉明,董建華呢啲仆街,所以如果我係美國,真係想捉嘅人係張雅,因為張雅平日嘅通訊紀錄,將會係了解中共喺香港諜報網絡嘅關鍵,依家捉咗件肥佬,當然中國成個行賄網絡就玩完,但 何志平 實際幕後操作同金流,仲係未完全了解.
其實中共派左報中國出身嘅記者執行黨指令,都唔係第一日,邱萍菲咪係其中一個例子,邱小姐更係中共重點培養,喺福建中學讀得叻再喺金文泰中學鍍金,跟住入文匯報,再入香港政府,呢啲唔係黨嘅安排,點可能咁玩.同樣,呢個 張雅 都係黨安排嘅人,甚至呢個女人嘅底子,係有必要再查落去,至可以一次過搵到乜嘢系統嘅人,去做相關嘅工作.呢啲就係利用中共一向嘅運作方式,去判讀呢啲地下黨嘅實際運作同流向.甚至呢件葉簡明都只不過係收錢做嘢嘅人頭嚟,真係做「實事」有決策權果個,係一件叫臧建軍嘅人,你見要有佢簽字至可以將啲錢送去非洲,你就明發生緊乜事.
都係果句, 何志平 如果係醒嘅,不如大爆張雅,臧建軍呢啲人底線好過,葉簡明父母係船工,連紅二代都唔係,無喇喇由石頭爆出嚟,應該只係黨培養嘅人頭一件,真係有料到嘅,應該係呢啲叫CC-1,Executive-1嘅人物.


text:
奎齊 必去景點及奎奇峽谷附近酒店推介
奎奇峽谷附近酒店預訂
累積 10 晚,送 1 晚
仲可享精選酒店神秘優惠價
奎齊必去推介 - 奎奇峽谷
想去 奎齊 自由行?等 Hotels.com 帶你玩盡 奎齊奎奇峽谷 啦!留意我地文章,話你知去奎齊 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奎齊奎奇峽谷 附近有咩酒店,等你更加容易計劃行程,慳返酒店來回景點嘅時間.
奎齊奎奇峽谷 自由行
去得奎齊奎奇峽谷 自由行最緊要一定係揀啱日子去.一啲熱門景點例如,奎齊 嘅 奎奇峽谷,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奎齊奎奇峽谷 交通
想去奎奇峽谷 暢順無阻濟,最好就係出發前,睇清楚奎齊奎奇峽谷 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奎齊奎奇峽谷 必食必買攻略
奎齊奎奇峽谷一直都係旅遊熱門地點,去到奎齊奎奇峽谷,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
重提普教中事件 趙學而發火:香港係講廣東話
Fri Oct 07 2016 10:57:47 GMT+0800 (中國標準時間)
撰文︰Take it e時
普教中同香港人講廣東話定普通呢兩個議題,一直受港人關注,好多香港人都抗拒普通話代替廣東話做日常語言,加上內地文化差異,令普遍市民對普教中持反感態度,就連歌手趙學而都非常抗拒呢種「入侵」,最近佢接受傳媒訪問時,重提呢個話題更加係火起,不開名地炮轟年初力撐普教中嘅前財政司司長梁錦松.
今年年初,梁錦松公開力撐普教中,更稱香港人「唔係個個母語都係廣東話」,認為普教中對寫作有好處,當時趙學而都喺FB鬧爆,直言「作為一個香港人,廣東人,母語一定係廣東話!」事別大半年,趙學而重提舊事依然好有火,不吐不快:
我唔係刻意針對某個人,而係某啲事情我哋需要堅持,最令我激動係講廣東話問題,一個香港長大,土生土長香港人,竟然話廣東話唔係自己母語!
趙學而又稱即使係潮州人都會撐潮州話,更認為中國有好多城市,每個城市都可能有自己嘅方言,「點解唔可以堅持自己嘅語言呢?」
香港人由細到大都係聽廣東歌,睇港劇,忽然間開電視全部講國語,你都覺得有啲奇怪.雖然鐵一般事實,香港地講國語人越嚟越多,但呢度始終係香港,開埠以嚟都係講廣東話,就係咁簡單!
堅持堅持幾多錢一茶匙?但正如學而所講,有啲嘢係無論點都要堅持,譬如呢種香港一直以嚟使用開嘅廣東話.


text:
何瑋祺牙醫
基本資料
詳細資料
星期二 : 需要預約
星期三 : 需要預約
星期四 : 需要預約
星期五 : 需要預約
星期六 : 休息
星期日 : 休息
公眾假期 : 休息
地圖
網友評論
4 位網友的平均評分.
非會員也可看到留言,不過並非即時的,請注意喔!
剝牙唔痛
醫生好專業唔hard sell
姑娘好nice好helpful,剝左牙都完全唔覺痛,止痛藥都唔使食
不過上面個地址好似舊地址唔啱,新診所搬左去屯門
新地方好大好靚好舒服
斷錯症!
照埋X光都唔知我有牙髓炎,仲幫我補牙,搞到我每二日急性牙髓炎,入急症,痛到瞓唔到,痛到喊!
浪費了700元,最終要去第二間診所杜牙根....
解釋清楚,有耐性
朋友介紹,同屋企老人家整假牙,都解釋得清楚,算見過咁多牙醫幾有耐性
唔知假牙做得好唔好,醫生話開頭可能未習慣,老人家話開頭有d唔舒服,之後陪佢返去覆一兩次診,跟住就好似冇投訴.
我自己就幫趁洗牙,ok唔痛,冇咩特別
唔錯嘅牙醫
屋企人睇開,自己未睇過,係屋企附近,之前隻大牙超級牙痛
佢平時好似好多人睇,好難約,好彩話比姑娘聽牙痛到死,佢比我打尖見醫生
最後要杜牙根,我勁怕痛,何醫生都好細心解釋
打完止痛針即刻唔痛,做緊個陣都冇痛
之後返去做多幾次做埋牙套,呢家做完都冇咩問題,幾好
再問返有試過杜牙根朋友,價錢都差唔多
大致上都幾好,不過係難約少少


text:
2017-02-20
大學生活係點?
大家有無幻想過大學既生活會係點?大學同中學係截然不同,更自由,更輕鬆,等我同大家講下大學生活係點一回事.
迎新營
新仔入到大學無人無物,第一時間緊係報返個 ocamp (迎新營)識朋友.迎新營有長有短,短既只有一兩日,長既可以玩足十日,至於迎新營有 D 咩玩就到大家去探索啦. 不過有D人覺得 ocamp 玩埋哂D 無聊game好無聊,但我覺得人生唔玩 ocamp 係一個遺憾,而且唔同 ocamp 有唔同風格,適合唔同人,揀一個岩你既ocamp,可以識班志同道合既frd,分分鐘係大學陪你4年一齊戰鬥既frd,好彩既話話唔埋可以識到......=] .
大學唔同中學,無班別,所以 ocamp 係識朋友既主要途徑.大學有一兩個朋友可以陪你上堂,分組做 Project 時有人同你一組,仲有得一齊做功課,一齊食飯,所以 ocamp 去得就去啦.有 D人唔想去 ocamp,但又驚識唔到朋友,其實如果你分人夠 active,去到邊都識到朋友 =]
學分 (Credit)
去到八月尾就係時候 reg 科.大學同中學一樣分兩個學期,但唔同既係,大學D 科要自己 reg.每個 course 有一定學分 (credit),想讀幾多 Credit 就係自己決定,但一定要係大學四年之內讀夠一定數量既credit.
上莊
至於上莊(學生組織),係大學五件事之一.上莊係指同一班同學朋友一齊合力搞好一支莊,好似經營一個機構甘:要收會員,宣傳,搞活動比會員參加,仲要選下莊……好多人都話上莊可以學識好多野,尤其識到一班甘苦與共既莊員,但代價就係燃燒 GPA……
大學成績GPA
GPA (Grade Point Average) 係大學既學業成績,大致上GPA 滿分係 4或者 4.3,GPA 過 3 爆 4 係唔少大學生既夢想,但對於內地生黎講,過3簡直濕濕碎.上到大學,好多人開始研究邊個 course好 grade,邊個 professor 好人,而且一個course可能有兩三個timeslot,以前聽人講過:「上晝上太早啦,都係訓多陣,聽日下晝再上過.」原來係真架,真係好自由.
不過有人覺得大學唔應該整係讀書甘dry,以我讀左甘多年既經驗,有人話識人好過識字,如果整係埋頭於讀書而忽略人際或其他方面發展,就會變左中大碩士生寄200封求職信都無回音.
住宿 (Hall)
住宿係大學生活不可劃缺之一.我諗大部分香港中學生都未住過宿,所以住宿可謂人生無法忘記既一段記憶.住宿可以嘗試離家既滋味,開始感受到一星期先見到屋企人一次既個種
自由自在懷念,更得難得係有一個同你日對夜對既 roommate (宿友)(如果室友係難頂,甘只好祝好運=) ).但間間大學既入宿條件唔同,所以唔係個個人都有宿住.
上堂
由於時間表係自己 set,所以每個人既上課時間都唔同.有D人唔想甘早起身既,可以唔選上晝堂.有 D人下晝有野做既,可能調去上另一堂,十分自由,你唔上堂都仲得.好彩既話,可能有一兩日唔洗返學 (dayoff),唔好彩既可能日日返學,仲要係天地堂 (上晝同下晝中間有一大段時間無堂),所以選左咩科影響你未來半年既作息.
做功課
大學都有功課做,但無中學甘多(應該),應該布置功課起,多數有一兩個星期甚至一個月時間做.但唔同中學既係,中同遲交比老師記個名就算,大學遲交當無交,真係好嚴格 lol.
大學D功課好多時用電腦做,所以每個大學生枱上面都有部 notebook.除左功課外,notebook入面仲有 lecture note (課堂筆記),電子書,總之就係一部電腦走天涯.
大學對於誠信係非常非常重視,抄襲係不可原諒既行為,即使係功課,比人捉到輕則 0 分,重則踢你出校,即使唔踢出校,係張證書到都係label 住作幣記錄,真係水洗都唔清D.
大學Canteen
每間大學都有幾間 canteen,無論好唔好食,都要係到食.有 D 大學(港大城大) 近市區,行幾步就可以出街食.但有 D 比較偏僻既大學 (中大科大),要搭一程車先出到去,真係係學校食好過.所以早餐,午餐,晚餐,宵夜,都係留係學校食,食足四年……我記得 year 2 尾個陣,已經食到無野好食,當住碟飯,真係望到就飽,減肥一流!!
考試
考試係大學生最勤力既季節,即使平時唔上堂都好,考試前都一定會望兩眼本書.大學考試同 DSE有D似,唔洗日日考,有 D course 甚至唔洗考試.考試季節,大學圖書館多數坐爆人,um…都幾有温書氣氛既.如果考試 Fail 左一科,就要重讀.考完試之後就 sem break(放暑假),間間大學 sem break 長度唔同,多數一兩個月,科大有三個月.
同上,考試作弊比人捉到好大獲.
相關文章
訂閱: 張貼留言 (Atom)


text:
2014年環瀨戶內海自駕遊(Day 3)下篇 – 道後温泉
道後温泉係日本三大古溫泉之一,係四國最有名嘅溫泉鄉,我地今晚就係係呢度住一晚浸下溫泉.由金刀比羅宮去道後温泉大約140幾公里,行高速公路都要起碼兩個鐘先到.
又係入休息站抖抖嘅時間
終於黎到道後温泉,我地今晚住嘅溫泉旅館叫道後温泉大和屋本店,就係正道後温泉本館嘅旁邊,想睇下旅館嘅介紹,可以睇呢篇住@道後温泉大和屋本店.
Check-in完趁個天未黑先去溫泉街度行下.
呢座就係道後温泉本館,係道後溫泉嘅中心點.
從道後溫泉本館到電車車站之間嘅一條有蓋商店街就係呢度嘅溫泉街
穿過溫泉街之後就黎到呢個係電車車站前面嘅廣場
呢座古色古香嘅建築物就係有軌電車嘅道後溫泉駅,如果坐火車黎可以係JR松山駅坐電車到呢度落車.
如果唔行有蓋嘅溫泉街,由呢度行上去轉左亦可以去返道後溫泉本館.
由於時間關係,我地只係行左唔到一個鐘,跟住就返去旅館食晚餐啦.
晚餐係食事處嘅獨立個室食
今晚食呢D,詳細D嘅介紹可以重溫:住@道後温泉大和屋本店.
食完飯再出去行下幫助消化.道後溫泉本館仲未關門,不過今晚唔入去住,聽朝先入去參觀.
臨訓前再去浸多次溫泉
– Day 3 完 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
(直播李飛)點解獅子會中學今次捉蟲?林勉一
2017/11/17 — 12:10
教育局叫學校兩堂唔教書要學生睇李飛直播,學校「自願」參與.咁咩學校會「自願」參加?就係教育局旗下啲官中,剩番嘅就係啲俾面嘅津中.
各大傳媒都想搵出究竟係邊50間中學做啲咁擦鞋嘅嘢,官校冇得走雞,所以冇播或者冇足本直播嘅都會回覆記者,例如no.1女官中庇理羅士女子中學就講明唔播;皇仁就話冇播李飛,只係播其他部分.肯定有跟機播李飛嘅有荃灣官中,上水官中,元朗官中,天水圍官中.
至於津校,除咗今期最出位嘅獅子會中學,完全冇人敢認參加咗.咁偉大光明正確嘅事,點解有膽做冇膽認?
講番呢間獅子會中學,係葵涌中下游學校.全香港啲有份嘅津校都唔敢覆記者,係得佢地咁高姿態衝出嚟認.今次佢地個校長好勇,唔只認要學生睇直播,仲要高調咁不停接受採訪.話呢個係「專業決定」,叫大家唔好政治標籤佢學校.
校長一面話呢個係專業決定,但就叫晒啲記者去影佢啲學生睇直播.大佬呀,你咁樣招呼記者嚟影,會影響學生「學習」㗎.你話係專業決定,你又搵記嚟影響學生,邊度專業呀?
好喇,你叫記者嚟影,咁記者咪會影到學生瞓覺囉,平時冇記者在場,你地啲老師可以捉個學生出去省,但有記者喺度你就唔做得咁,於是就影到大量響應林鄭建議「瞇埋眼」嘅學生.啲學生瞓覺相全港家長都睇到,呢間獅子會今次真係捉蟲.
影直播捉蟲仲未夠,你叫記者影學生睇直播仲唔夠,仲要好似開記招咁安排你挑選嘅學生講埋啲樣板讚美說話,俾《文匯報》大版咁報導.得罪講句,你搞到間學校形象仲左過啲左校,而家小六家長揀緊中學,你咁樣搞到間學校核突晒,啲家長怕咗你,收生人數再跌嘅話,我真係恭喜你呀.
咁核突嘅嘢,已經冇津校敢認參加,你獅子會中學又唔係啲唔憂冇人報嘅名校,仲要衝出嚟搞咁大壇嘢變身另類名校嚇走家長.如果咁唔叫捉蟲,唔知叫咩好了.
林勉一
2017.11.17


text:
普里 必去景點及普里海灘附近酒店推介
普里海灘附近酒店預訂
累積 10 晚,送 1 晚
仲可享精選酒店神秘優惠價
普里必去推介 - 普里海灘
想去 普里 自由行?等 Hotels.com 帶你玩盡 普里普里海灘 啦!留意我地文章,話你知去普里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋普里普里海灘 附近有咩酒店,等你更加容易計劃行程,慳返酒店來回景點嘅時間.
普里普里海灘 自由行
去得普里普里海灘 自由行最緊要一定係揀啱日子去.一啲熱門景點例如,普里 嘅 普里海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
普里普里海灘 交通
想去普里海灘 暢順無阻濟,最好就係出發前,睇清楚普里普里海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
普里普里海灘 必食必買攻略
普里普里海灘一直都係旅遊熱門地點,去到普里普里海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺你開始睇呢篇文之前,請先睇咗上集《買避孕套或者食避孕藥係咪真係咁難?》先:)
上回講到女仔客占完卜走咗,但其實佢最終決定係生定唔生,我係唔知道的;一來我唔會主動追問,咁樣就已經違背咗我工作性質了.至於主動搵我嗰啲,都唔代表我會即時覆啊,例如半夜一點想傾計嗰啲,對唔住,有事請另行預約占卜,神婆都有放工時間的:(
但係呢個客喺半夜兩點連續 Message 咗我幾次,我忍唔住睇咗;睇完,我好嬲,嬲到喊嗰隻嬲.
佢唔打算生,因為佢驚生咗搵唔到男人.
佢亦唔打算落,因為去婦科貴.
但係女仔客搵我嘅時候,佢話佢喺醫院.
事緣係咁.女仔客知道疑似經手嗰位男子住邊,於是,佢搵上門,對方個媽媽開門.
「你個仔搞大我個肚唔認數,咁點計先?」
屋村伙數咁密,仲有啲人家鍾意鎖閘開大門扯風,其實就真係無秘密嘅.個女仔咁樣嗌一嗌,隔離鄰舍自然就個個裝個頭出黎睇吓咩事.
男子唔想阿媽再受驚,一嘢拉咗個女仔去樓梯,大約係講「妳再玩嘢我就報警」之類嘅說話.
我睇到呢度已經覺得呢件事嘅發展好 Dramatic,但真正難以想像嘅嘢,而家先開始.
「我諗住大家做過咁多次,點都會對個肚有啲感情,」女仔客個 Voice Message 咁講,雖然我生平至憎就係 Voice Message 但客人是至高無上的所以我點都會聽,「我想佢緊張,所以我自己轆落樓梯囉!」
我聽到呢度,呆咗.
「我計過架,我呢排日日飲凍嘢,個肚應該好虛架喇!如果因為咁,佢心痛,肯認數,我咪生囉;如果轆落去無咗個肚,變急症流產,我咪唔駛睇婦科囉!」
我聽到呢度,終於忍唔住喊咗.
當時又係咁啱同輔仁上下打緊 PS4,大家聽到我無啦啦爆粗流馬尿,全人類又係呆咗,「咪理佢啦」「由佢啦」「唔識自愛咪算囉」……
但係,我真係好嬲.
我唔鍾意小朋友,亦唔打算生:一來個社會環境問題,二來我自問我享受自由,三來我並唔成熟⋯⋯話題扯遠了.當然我亦見過好多不負責任嘅父母個案,但因為自己懶,變咗肚入面嘅生命;而呢條生命,已經有心跳有形狀,卻成為咗佢母體去搏得男人同情甚至金錢嘅道具,就算生與死都無人在意⋯⋯
最後女仔客咁樣轆一轆,佢話流咗好多血,但個肚仲喺唔喺度,佢無講,我都無問;或者咁講,我唔敢問.我只係好無奈咁覆咗佢一句「Take Care」,就將佢個名擺入我嘅 Blacklist 入面.
雖然我唔想寫性教育文,但係如果唔想生仔,請做足安全措施;戴安全套又好,女仔食藥又好.喺呢單嘢之後我去萬X 屈銀紙嗰啲地方望過,避孕藥一舊水至三舊水都有,一個月份量;真係怕貴嘅,去母嬰健康院或者家計會查詢,好似平好多.
總之,唔想生,就唔好搞出事:(


text:
今年我吔旅行嘅地方選擇咗泡菜國『韓國』嘅首爾.去泡菜國係因為老婆應該中咗泡菜毒.其實講真,男人真係無乜野好玩.行行行,等等等.成街只係得化妝品.好在今次老婆揾啲嘢食都算 ok.如果唔係真係大擭.大家有興趣嘅話可以去我個 online album 睇吓今次啲相.
2012 泡菜國之旅相簿
影咗咁耐相都未試過認真咁做本相簿出嚟做個記念.今次去完新加坡之後,好用心咁係 iPhoto 終於做好本相簿.跟住再 send 埋去 Apple 到印製埋.出咗黎個效果都唔錯,我覺得到值得做.你地都試吓啦!
又到咗一如以往嘅泰國探親遊.不過今年有啲特別,就係可以去埋布吉.布吉的感覺真係同曼谷有啲唔同.雖然今次我睇唔到籃天白雲,但係可以見到兩個囡囡成日好開心咁游水.又係另一種享受.十一日嘅泰國之遊,好快咁過去.希望可以快啲再去啦!
有時間可以去吓我個 Online Photo Album 睇吓.不過今次無乜靚相,只係旅遊記錄.
今年暑假晴心媽媽安排咗我地一家大細去北海道旅行.今次嘅旅行主要係飽覽北海道嘅夏之花《薰衣草》.我地去咗四五個花場,又去咗旭川動物園,仲有食咗好多好嘢.不過,今次真係有少少失望,我去咁多次日本從來未試過一樣野都無買返香港,係一樣都無.就算最後一日去咗新宿,都係空手而回.因為啲日元真係貴都無理由,次次想買之前計一計.嘩!真係貴到離晒譜.想睇今次旅行嘅相,請到我個 online 相簿睇吓啦!
北海道之風景相
北海道之風人像相
差唔多十年無去過澳門,跟住擇咗日買埋飛同成班好友係噚日去.點知大雨到無朋友.搞到成日都要係室內行,去過澳門嘅朋友都知澳門無乜大型商場.最大就係賭場,不過都可以行吓.想當年我去嘅時候得舊葡京同回力兩間大賭場.依家有 n 咁多間,不過依家啲賭場除咗賭錢外.完全可以當藝術品咁睇.都幾好,而且賭場內嘅環境同衛生都比以前好好多.雖然今次澳門之旅影唔到相有啲失望,不過成班朋友去都好好玩.如果大家有興趣睇吓今次啲劣相,請到 Online Album 睇吓啦!
去咗泰國十日返嚟啦!紅衫軍竟然係我生日出嚟搞事,搞到我當日要即刻返泰國屋企避難.真掃興.不過晴心姊妹係泰國玩得都幾開心.今次仲去咗一個 resort 度玩咗兩日一夜,嗰度都幾靚.不過坐咗成三個鐘頭車去,都幾辛苦.仲要係去嘅途中去埋泰國第五,六,七任皇帝個舊居,真係又熱又悶.今次最遺憾就喺影唔到紅軍示威嘅相.你知啦,香港無乜機會有咁嘅大場面.至於今次泰國之旅嘅相大家可以去我個相簿睇吓!都喺嗰句,香港始終都喺最好.返到嚟成個人醒晒.
更多泰國相片請到以下相簿觀看
心心 @ Thailand
晴晴 @ Thailand
風景 @ Thailand


text:
成日聽到有人埋怨領養程序複雜,重重難關,有部份人過唔到關就會放養領養,直接到寵物店或上網購買算了.
我都曾經幫貓貓搵過屋企,過程中的確係會比較嚴,可以話係精挑細選.至少我要感受到對方真係有心養一生一世不離不棄.
點感受?首先屋企要有窗網,連氣窗都必須要裝上窗網!
其次就喺對話中睇吓佢點解想養,萬一貓第時病咗有冇能力同佢睇醫生.我真係試過有人答我『邊有咁易病呀?有先算啦』,從對話中我都會好主觀咁感受對方有冇誠意有冇責任心.我明對方都會覺得我好煩,但係希望你明白我唔係俾一件商品一件死物你,我交託俾你嘅係活生生有感受有感情會病曉痛嘅動物.我希望你從我手上接走佢,可以令佢一世幸福,而唔係隨便射個波俾人,有人接手就算.如果是是但但交隻貓俾人,我點知對方係咪變態,係咪虐貓狂.唔好同我講呢個世界邊有咁多變態!呢個世界就係有咁多!
義工唔係食飽飯冇屎屙,亦唔係得閒到專登想留難你,我哋都想暫託嘅動物有家,我哋亦只係想要一份『信心』,而呢份『信心』你問我點俾出嚟?我只可以話人夾人緣.如果一兩次領養失敗,就驅使你直接去買貓,咁都冇辦法,呢個係你選擇.
每出一隻動物,每幫一隻動物搵一個家,我哋都需要左度右度思前想後,每一次我哋都真心希望祈盼呢次係幸福嘅配對.我哋只想笑住送佢到新家,唔想日後有機會喊住接收返佢...


text:
泛民初選 出奇地多人投票,但多人投票係唔係好事,又係唔係真係代表泛民嘅民意,我十分之懷疑,有兩件,我認為 泛民初選 其實可以執咗佢,因為成個 泛民初選 出現大量漏洞,由中共用錢嚟干預,到泛民大佬啲私心都有,簡直無眼睇.
泛民初選 與中共滲透
先講九龍西,九龍西馮檢基嘅接送車隊異常強大,簡直去到民建聯級數,我十分之懷疑,中聯辦撥咗一大筆錢俾馮檢基,呢啲係咪魔鬼聯盟嚟?如果馮檢基最後係代表泛民出戰,我真係覺得獨派可以另起爐灶出戰,唔駛理乜嘢初選結果,根本係中共造出嚟嘅結果,盲都睇到喇.如果馮檢基仲堅持自己無問題,咁係佢厚顏無恥,馮檢基同土共候選人無分別嘅,攬炒有乜所謂,你叫人含淚投票,齋係馮檢基咁贏法都已經含唔落喇.咁不如手上果張票,等值十四蚊港紙,俾堅係本土嘅人資源好過喇,我對馮檢基果種恃住共產黨支持做泛民嘅作為極度反感.
跟住新界東,乜原來仲有百分之十乜嘢泛民組織票㗎,咁范國威同張秀賢相爭,係咪郭永健係小圈子執死雞,咁你要我服氣,你無嘢嘛,都係果句,我認為范國威出嚟同郭永健攬炒都係合情合理,我睇唔到郭永健做同鄧家彪做有乜分別,咁我寧願范國威可以收十四蚊選舉資助.一個偏幫中國嘅工黨,其實同土共差唔多,呢點好清楚.
當然,有啲扮本土派嘅KOL,我都係一樣叫佢早抖,例如健吾.健吾呢個人有乜資格寸泛民,咁夠種,喺商台節目寸爆黃永呢啲仆街先,黃永呢條親共仆街,爭啲做咗林鄭月娥嘅新聞統籌專員,論仆街梗係寸咗呢條友先喇,打人都要講輕重嘛.健吾呢個人不知輕重,仲好意思一邊霸住大氣電波,一邊又要扮本土派KOL,你信呢啲人係本土,我真心懷疑閣下嘅政治判斷力大有問題.本土派其實一樣好多類似馮檢基嘅仆街,只不過好多人睇唔到呢啲友仔嘅精湛演技,所以我寧願歸英都好過獨立都係咁解,依家香港獨立,將權力交俾呢啲假本土之上,香港真係唔慌唔變shithole,有幾多殖民地獨立後所託非人,變咗shithole國家至得㗎,呢啲睇得歷史多都怕.
泛民初選 ,都係執咗佢吧.


text:
我即使上到大學,依然要睇自己啲手寫字先溫到入腦.所以今次就想分享2種我試過嘅寫notes方法
作者:Cyrus
唔知大家溫書係慣睇電腦字定係手寫字呢?我即使上到大學,依然要睇自己啲手寫字先溫到入腦.所以今次就想分享2種我試過嘅寫notes方法,等大家可以搵到一個啱自己嘅方法啦!
1 Outline method
所謂嘅outline
method,就係用列點咁寫曬啲內容出嚟,相信好多人都係用而種方法寫notes.而種方法係上堂寫notes係最有效,因為你可以一路聽老師講一路順住寫落去.用而個方法最緊要係建立自己嘅符號,由大題目到細題目到仔細嘅內容,都要用符號標示返佢係邊一層,咁你係睇返啲notes嘅時間先至可以清楚咁知道自己寫緊咩.不過如果內容太多,好容易就會變到密麻麻,睇得唔太舒服,所以都要恆量返果課嘅內容份量.
2 Mindmap
相信大家對mindmap都唔會陌生.用mindmap嘅好處係可以用圖像記憶法塞入個腦到.首先就寫大題目係中間,之後就畫分支做細題目,再畫細分支做仔細內容.分支之間都可以畫返啲線顯示內容之間嘅關係,都可以畫啲簡單圖案嚟幫助記憶.而種方法就適合落咗堂自己溫習嘅時候用,可以令你清析咁列出知識,之後睇返都會清楚啲同容易理解啲.同埋最好用白紙寫,望落會更加清楚.壞處就係比花時同難就位,所以用而個方法要預定充足嘅時間.
以上兩個方法最好都係用唔同顏色嘅筆嚟寫.唔單只會易睇啲,而且可以令你寫同溫嘅時候都冇咁悶.而兩個方法係我暫時試過最實用同方便嘅寫notes方法,希望幫到你地啦!


text:
今次介紹嘅係一個日本製嘅化妝棉係莎莎卓悅各大化妝品舖應該都搵到架啦⋯⋯
見到佢有三個公仔頭介紹呢個化妝棉其實可以點用:
基本清潔/擦拭抺面:
實際佢係5塊薄薄嘅化妝棉夾成1塊較厚身嘅化妝棉,正常用嚟索化妝水拍上面抺走面上老化角質層或抺御妝水落妝我會建議是撕一至兩塊薄身嘅出嚟用,絕對唔使咁晒料用一晒整塊
緊急補水用敷面:
如果好似我咁懶又咁慳,就可以用整塊即係夾咗5薄片嘅,索晒化妝水/花水/神仙水,記得想要敷面一定要索得夠濕先用,先輕抺走面上老化角質,再續片撕返5片出嚟敷面,如上圖咁敷返面上5點,敷返兩三分鐘後,撕返出嚟叠返一齊再輕拍返剩餘嗰啲花水/神仙水上面仲可以好有水份咁拍上面,一啲都唔好浪費,因為輕拍化妝水上面呢個動作亦係可以令皮膚水潤令花水/神仙水更吸收,之後可以繼續搽日常護膚品,好方便!
有時懶又或者趕時間,但又面乾乾,唔想敷完Mask又要洗下個面先再搽嘢就可以咁做😉
呢啲轉季時份用以上方法可以保住皮膚唔好咁乾燥同敏感,Mask就唔可以日日敷,但係神仙水/花水就日日敷都完全無所謂!朝早皮膚狀態唔太掂,用呢個方法急救下都唔錯👍🏻
正正亦講出點解我咁鐘意呢款化妝棉,除咗實用佢亦都好好質地,相當軟滑👍🏻
價錢都唔貴,經常特價20蚊到一盒,絕對抵用!
無論基本清潔擦拭面上污垢老化角質,定係化妝水敷面補水,記得化妝棉必須夠濕先好擦上面,因為乾燥嘅化妝面只會同你嘅皮膚作出摩擦引起刺激或敏感反應!化妝水就唔好慳喇!每日一次將老化角質抺走,之後再擦嘅護膚品先真正做到最吸收啦!
Facebook專頁


text:
2008年2月24日星期日
澳洲,全名叫澳大利亞聯邦(Australia),係南半球一國.面積來計,澳洲係全世界排第六.澳洲由世界上最細嘅大陸:澳洲大陸,加上一啲喺太平洋,印度洋同埋南極洋嘅島嶼組成.喺佢嘅東南面係新西蘭,北面有巴布亞新畿內亞同埋東帝汶,印度就喺西北面.「澳大利亞」一詞,原自拉丁文中terra australis incognita,即係「未知嘅南方大陸」咁解.
澳洲大陸喺四萬年前就已經有原住民澳洲人喺度住.直至1770年,英國聲稱澳洲大陸嘅東部係佢哋嘅領土.1788年正式成為英國嘅殖民地新南威爾斯,而且係囚犯流放地.之後至到十九世紀,人口開始上升,大陸其他地方都被探索,另外五個自治殖民地相繼成立.
喺1901年1月1日,六個殖民地合併咗,成為澳大利亞聯邦.自此澳洲一直喺英聯邦之內,以英國王室為國家元首.
澳洲嘅首都係坎培拉,但人口多集中喺各個州嘅首府,主要喺悉尼,墨爾本,布里斯本,柏斯同埋阿德萊德.
國土面積:{{{國土面積數據}}}平方公里(世界第{{{面積排名}}}名)
水域率:1%
總人口:{{{總人口數據}}}(世界第{{{人口排名}}}名)
人口密度:{{{人口密度數據}}}/km(世界第{{{人口密度排名}}}名)
元首:[[澳洲{{{國家元首職稱}}}|{{{國家元首職稱}}}]]:{{{現任國家元首名字}}}
政府首腦:[[澳洲{{{政府首腦職稱}}}|{{{政府首腦職稱}}}]]:{{{現任政府首腦名字}}} 行政區
外交
發佈者: frumentari 於 下午11:52
沒有留言:
訂閱: 發佈留言 (Atom)


text:
我唔知道嗰班中國遊客究竟係喺釣魚台撞船事件發生之前定之後報團.如果係事件發生之後報嘅,就算得罪都要講,佢地好冇腦!喺呢個風頭火勢嘅時候走去蘿蔔國玩,真係自取其辱!就算係事件發生之前報嘅,亦都應該顧吓自己嘅安全,考慮退團.
事後有個被圍嘅上海大學生覺得唔多高興,對記者話佢地只係單純去玩,根本就冇其他意思.哈哈,我都相信佢好單純.喺班右翼蘿蔔頭眼中,身為中國人而踏足蘿蔔國就已經係死罪啦.呢班友根本係出土文物,思維仲停留喺軍國主義年代,絕對係癲嘅!倒轉嚟睇,好多中國人都一樣憎死蘿蔔頭.好似我自己咁,夠想蘿蔔頭滅族啦,不過我唔會癲到付諸行動啫.仲有,而家國內反蘿情緒高漲,人人都話要抵制蘿蔔貨.班遊客呢個時候去蘿蔔國玩,就算出咗事都冇人可憐啦.事實上佢地已經喺網上俾人鬧到狗血淋頭,個個變晒賣國賊!
講到抵制蘿蔔貨,又真係令人好感慨.呢樣根本唔係新,由五四運動開始,已經講咗一百幾十年.但係有冇成效,大家有目共睹.有位網友講得好啱,佢話佢自己冇可能完全抵制蘿蔔貨,因為蘿蔔A片係無可代替嘅.但係咁又唔會益到蘿蔔頭喎,因為A片根本唔使買.
至於我自己,諗法基本上好接近.我贊成抵制蘿蔔貨,不過係用理性嘅方式.我買最緊要睇功能,品質,同埋價錢,如果有差唔多嘅選擇,我係唔會揀蘿蔔貨嘅,好似呢幾年就買多咗泡菜貨.死嘞,網民都係好憎泡菜國,唔知會唔會將我打成漢奸呢?
其實而家好多蘿蔔貨都唔係喺蘿蔔國製造,有仲係喺大陸造嘅添.但係蘿蔔貨(就算喺大陸造嘅都係)同國產貨點樣比較,相信大家都心裏有數.國產貨有時又真係好令人失望,風扇會著火,電視機會爆炸,都咪話唔得人驚!
唔知邊個古人話「修身,齊家,治國,平天下」,我絕對認同呢個自內而外嘅理念.又唔知邊個話「人必自侮而後人侮之」,呢句我都非常同意.要愛國,就要做好自己先.要做好自己,就要識自我檢討.要知道自己嘅不足之處,先至唔會俾人蝦,齋嗌口號係起唔到實質作用嘅!我都好想中國強大,唔單止喺軍事力量方面.仲要改善社會制度,更緊要嘅係提高國民質素.如果中國真正強大,蘿蔔都將佢變成魚肉啦!
有一樣我堅持咗好多年,亦都自信可以堅持到底,就係唔去蘿蔔國玩!我仲有好多地方未去過,而且有生之年都冇可能去得晒,唔去蘿蔔國真係一損失都冇!呢個係我對自己嘅承諾,我一定會永遠堅守!


text:
巴登 必去景點及瑞士兒童博物館附近酒店推介
瑞士兒童博物館附近酒店預訂
累積 10 晚,送 1 晚
仲可享精選酒店神秘優惠價
巴登必去推介 - 瑞士兒童博物館
想去 巴登 自由行?等 Hotels.com 帶你玩盡 巴登瑞士兒童博物館 啦!留意我地文章,話你知去巴登 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋巴登瑞士兒童博物館 附近有咩酒店,等你更加容易計劃行程,慳返酒店來回景點嘅時間.
巴登瑞士兒童博物館 自由行
去得巴登瑞士兒童博物館 自由行最緊要一定係揀啱日子去.一啲熱門景點例如,巴登 嘅 瑞士兒童博物館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
巴登瑞士兒童博物館 交通
想去瑞士兒童博物館 暢順無阻濟,最好就係出發前,睇清楚巴登瑞士兒童博物館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
巴登瑞士兒童博物館 必食必買攻略
巴登瑞士兒童博物館一直都係旅遊熱門地點,去到巴登瑞士兒童博物館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
有單聆訊緊嘅案件,有九個人涉嫌欺騙財務公司款項,但法官發現間財仔都唔係好人,懷疑財仔涉嫌 高利貸 ,即係放大耳窿,要求律政司同警察解釋,點解唔告放 高利貸 果個,依家要將案件押後,以便向法院作進一步解釋.呢單案最終係點,我唔評論,但依家香港警察同律政司嘅政策,就令人十分之懷疑,依家香港執法人員,仲可唔可以有效咁除暴安良.
高利貸 唔駛告,唔係嘛
以往,雖然呃財仔都係要告,但一定告埋放數果個,因為放數涉及洗黑錢,係嚴重好多嘅有組織犯罪行為,以前香港警察同律政司仲識分輕重.但大家見到,自梁振英上台後,由於梁振英同中聯辦都依賴黑社會做啲污糟嘢,結果依家黑社會係被放生,一如台灣黑社會橫行,好大程度上都係因為國民黨依賴黑社會,甚至俾黑人物加入所致.大家睇到潮聯長期被容許double parking,都明白發生緊乜嘢事.而呢單嘢,果間財仔涉及乜嘢幫會,搞到律政司二話不說話唔駛告呢?相信呢個係公眾必須要知嘅答案,唔知有無人可以跟進吓.
都可以幾肯定,依家香港治安會一路敗壞落去,因為依家香港係一個是非黑白不分嘅社會,點解社會用咁多資源,告一單喺歐洲標準嚟講連case都唔係嘅暴動罪,但放生呢啲放數嘅黑社會,黑社會放數涉及嘅暴力罪案,洗黑錢,操控非法賣淫以及毒品活動,係唔係更危害社會,我都未計有啲黑社會依家居然身光頸靚做所謂社會賢達,呢啲是非不分,係正宗嘅禮崩樂壞,社會秩序失調.如果呢種情況持續,香港人為下一代被迫移民根本無可厚非.
香港人唔好再笑台灣有乜嘢黑金政治,無錯,台灣某程度上有黑金政治,但慢慢有改善,而香港果啲黑金政治,就係黑過墨斗,一劑黑過一劑,而且最終有一日搞到你身上,無論你啲仔女吸毒,定係你被人暴力收樓,真係梗係一單喺左近,仲要依家香港警察嘅犯法越嚟越多,休班警,當更警,退休警等爭住犯法,如果有朝一日,警隊高層做埋黑社會大佬,呢啲可能漫畫至有嘅荒謬情節竟然發生,真係唔好怪邊個,有時,就係要怪啲藍屍是非不分.


text:
寵物小精靈
寵物小精靈(粵拼:Cung2 mat6 siu2 zing1 ling4;日文:ポケットモンスター,發音:Pokettomonsuta),而家任天堂官方中文名叫精靈寶可夢(粵拼:Zing1 ling4 bou2 ho2 mung6),係由日本公司 Game Freak 嘅代表田尻智喺 1995 年開發,日本任天堂株式會社喺 1996 年開始推出嘅一個以遊戲做主嘅系列.佢嘅內容係圍繞住一班叫做「精靈訓練員」嘅人類捉「寵物小精靈」 - 一柞有神奇力量嘅架空生物 - 同訓練佢哋去打交嘅故仔.
開頭嗰陣,寵物小精靈係喺 Game Boy 度出嘅 RPG 遊戲(紅,綠).遊戲嘅玩法係玩嗰個人扮演一個想做精靈訓練員大師嘅細路,喺隻遊戲入面嘅(架空)世界一路旅行一路捉路上撞到嘅唔同品種嘅精靈,跟手透過打交提升手持精靈嘅等級去同更加勁嘅對手打,最後稱霸成個地區.因為隻 Game 當時出乎意料咁好賣,話咁快寵物小精靈重出埋咭 Game,動畫,漫畫,戲,同好多種玩具,做埋風靡全世界嘅大熱系列.到咗今時今日,寵物小精靈嘅總值只係低過(都係任天堂出嘅)超級馬利奧系列少少,係歷史上第二好賣嘅遊戲系列.個系列喺 2016 年為咗慶祝廿週年,特登喺 Super Bowl 50 嗰度打廣告[1],出咗破格嘅 Pokémon GO 手機遊戲,同埋重新設計過隻遊戲嘅玩法.
目前出咗嘅 RPG 型寵物小精靈遊戲包括:紅,藍,黃,綠(第一代,出喺 Game Boy),金,銀,水晶(第二代,Game Boy Color),紅寶石,藍寶石,綠寶石,火紅,葉綠(第三代,Game Boy Advance),鑽石,珍珠,白銀,心金,魂銀(第四代,NDS),黑,白,黑2,白2(第五代,都係NDS),X,Y,終結之紅寶石,始源之藍寶石(第六代,3DS),太陽,同月亮(第七代,都係 3DS).每隻遊戲個名都係象徵咗做佢封面嗰隻寵物小精靈(俗稱「封面神獸」).除咗 RPG,呢個系列重出咗其他類型嘅遊戲,例如係喺手機度出,屬於擴張現實型嘅「Pokémon GO」.
初頭個系列入面有 151 個品種嘅寵物小精靈,佢哋每一種都有神奇力量:曉噴火,放電,飛天,鑽地,扭曲時空,控制亡魂呀咁.而且每出一代新遊戲都會出新嘅品種.直至而家(第七代),己經有成 807 個品種嘅寵物小精靈.
目錄
主要嘅諗頭[編輯]
據講寵物小精靈嘅創作諗頭係嚟自昆蟲採集.田尻智細個嗰陣鍾意捉昆蟲,後來佢諗出嚟嘅呢個系列同昆蟲採集有幾個相似嘅地方:
- 玩嗰個人嘅目標包括採集嗮全部嘅目標生物(分別指昆蟲同寵物小精靈);
- 飼養同照顧自己捉咗嗰啲生物;
- 訓練自己手持嘅生物去同其他玩家嘅生物打交(捉昆蟲嘅人好多時會攞自己嘅公甲蟲嚟同同好嘅公甲蟲摔角).
收集,育成,同戰鬥基本上就係寵物小精靈遊戲嘅全部.呢三個主題喺遊戲以外嘅寵物小精靈產品都睇得到.例如寵物小精靈動漫就成日都強調做主角嗰個訓練員用愛心嚟養育自己嘅精靈,用友情嘅力量令佢哋變得更加強大.
精靈球同捉精靈[編輯]
喺寵物小精靈系列嘅架空世界入面,人類用佢哋嘅先進科技發明咗一種叫「精靈球」嘅架生.精靈球一般都係得手掌咁大(雖然喺唔同嘅動漫系列入面,精靈球嘅大細唔多一致),但係就連身長五米以上嘅精靈都裝得落.一般精靈訓練員想捉一隻野生精靈嗰陣都會將個精靈球掟向隻精靈度,個波會將隻精靈吸入去.如果嗰隻精靈掙脫唔到個波,咁佢就會變成屬於嗰個訓練員嘅.訓練員通常都會將佢哋嘅手持精靈放喺自己嘅精靈球入面隨身帶住,要打交或者用隻精靈做啲咩嘢嗰陣(好似係個訓練員想隻精靈孭佢游水過河)就會掟個精靈球嚟放隻精靈出嚟.但係精靈就算畀人捉住咗都唔一定會聽主人話,喺遊戲同動漫入面間唔中就見到有精靈因為某啲原因(好似係唔老黎佢個主人)而唔聽主人嘅命令.
育成同進化[編輯]
當戰鬥經驗累積到咁上下或者係達到某啲條件,寵物小精靈重會學識新嘅技能,甚至「進化」做更加好打嘅品種 - 雖然呢個系列裏面嗰啲所謂嘅「進化」講實就似昆蟲嘅「變態」多啲 - 係隻精靈嘅身體突然間好快咁變做新嘅形態.但係可能因為 Game Freak 覺得「變態」又可以解做「咸濕佬」,唔好聽,所以唔咁嗌.
冒險同戰鬥[編輯]
照遊戲同動漫嚟睇嘅話,寵物小精靈嘅世界分做好多個唔同嘅「地區」.好多細路喺十零歲嗰陣就會有人送隻精靈畀佢哋,等佢哋有能力喺自己嘅地區度旅行同做訓練員.遊戲同動漫嘅主角多數都係咁.個區入面有好多野生精靈畀佢哋捉,重有好多其他訓練員會同佢哋比拼.多數地區都有叫做「道館首領」(日文:ジムリーダー;發音:Jimuriidaa)同「四天王」(日文平假名:してんのう;發音:Shitennou)嘅訓練員.道館首領似乎係主要負責教打交嘅技巧同提高區入面嘅訓練員嘅水平,而四天王基本上就係區入面嘅訓練員嘅精英.佢哋都明顯好打過一般嘅訓練員好多.遊戲同動漫嘅主角都會挑戰呢啲強手嚟提升自己嘅水平(同埋過關).通常砌低咗四天王就可以挑戰喺嗰個區入面無人能敵嘅最強訓練員 - 總冠軍(日文:リーグ優勝者;發音:Riigu yuushousha).打嬴咗就順理成章變做新嘅總冠軍.
精靈圖鑑[編輯]
遊戲同動漫嘅主角多數都會喺佢哋旅程開始嗰陣撞到研究寵物小精靈嘅博士.呢啲博士會送一樣叫做「精靈圖鑑」(日文:ポケモンずかん;發音:Pokemon zukan)嘅架生畀主角.呢件架生會自動咁紀錄個主角撞過同捉過嘅精靈,重會話畀主角知呢啲品種嘅習性同出沒地點之類嘅資料,係對訓練員嚟講好重要嘅工具.
世代[編輯]
寵物小精靈系列可以清楚咁分做唔同嘅「世代」.每出一個新世代都會有新品種嘅精靈推出同埋一柞新機能.
第一代[編輯]
初代寵物小精靈,總共有 151 個品種嘅精靈.遊戲嘅玩法 - 能力值,招式,捕捉 - 基本有咗個樣.但係因為重係早期,遊戲嘅設計唔係好成熟,有好多地方有錯:例如鬼魂系嘅攻擊原本係應該剋制超能力系嘅精靈,但寫程式嗰陣整錯咗,搞到鬼魂系嘅攻擊反而變咗對超能力系嘅精靈冇效.隻遊戲亦有唔平衡嘅問題,好多精靈同招式太勁,例如超夢夢(#150)喺嗰時可以話係無敵咁滯.
後嚟寵物小精靈遊戲人氣好高,跟手重出埋動畫(都好有人氣).而第一代出嘅遊戲「寵物小精靈黃」主角嘅主力精靈係比卡超,响應咗動畫主角小智同佢嘅拍檔比卡超.
第二代[編輯]
出多咗 100 個品種嘅寵物小精靈,令總數變做 251 個.多咗惡系同鋼系兩個新屬性,新招式,同埋精靈配種等等.
第三代[編輯]
出多咗 135 個新品種,令總數升到去 386 個品種.加咗新招式,特性,同埋寵物小精靈華麗大賽.
第四代[編輯]
出多咗 107 個新品種,總數升到去 493 個.佢亦係寵物小精靈主線遊戲史上第一次有 3D 效果嘅.
第五代[編輯]
出多咗 156 個新品種,總數升到去 649 個.寵物小精靈主線遊戲史上第一次個主角冒險嘅地區唔係用日本做板嘅.前四代嘅冒險地區嘅設計都係用日本嘅某個地方做板:第一代嘅「關都」地區藍本係日本嘅關東,第二代嘅「城都」地區係日本嘅關西,第三代嘅「豐緣」係九州,而第四代嘅「神奧」係北海道.反而喺第五代主角嘅冒險地區係「合眾」(日文:イッシュ地方;日語發音:Isshu chihou)地區 - 佢嘅設計係用美國紐約市做板嘅.
第六代[編輯]
又出多咗 72 個新品種,令到品種總數升到去 721 個.主要嘅新亮點係「百萬進化」(日文:メガ進化;日語發音:Mega shinka) - 精靈同佢哋嘅訓練員透過同彼此嘅連繫令隻精靈喺戰門途中暫時變做超強嘅形態.冒險地區「卡洛斯」(日文:カロス地方;日語發音:Karosu chihou)嘅設計藍本係法國.
第七代[編輯]
出多咗 81 個新品種,總數去到 802 個.新嘅冒險地方係「阿羅拉」(日文:アローラ地方;發音:Arola chihou),設計藍本係夏威夷.呢一代最多人留意嘅係佢為咗慶祝二十週年,改咗主線遊戲個格局:由(畀人話咗好耐)重複性嘅「開始旅程,挑戰八個道館首領,跟手挑戰四天王同總冠軍」變做「完成各島嘅考驗同收集 Z 石」.好多擁躉都覺得呢一代遊戲嘅故仔比以前嘅更加有深度.
其他媒體[編輯]
寵物小精靈系列一路都係用遊戲做重心.但係佢人氣咁高,就自然會出其他嘅產品.呢啲產品包括咗動畫(好多,冇辦法喺度列嗮出尼),戲(由 1998 年嘅「超夢夢反擊戰」起每年都會出一套),音樂 CD ,咭 Game,同埋好多套漫畫(當中「寵物小精靈特別篇」好受歡迎,全世界都有得賣),令到個系列喺好多個媒體度出現.
改名[編輯]
呢個系列喺香港同澳門本來叫做寵物小精靈,喺臺灣叫做神奇寶貝(粵拼:San4 kei4 bou2 bui3),喺中國大陸叫口袋怪獸(粵拼:Hau2 doi6 gwaai3 sau3),但係喺 2016 年株式會社將大中華地區嘅譯名統一做「精靈寶可夢」,令到區入面嘅寵物小精靈擁躉好大迴響[2].
批評[編輯]
宗教批評[編輯]
有一啲嘅基督徒批評寵物小精靈系列,話佢宣揚巫術(好多精靈有超能力,甚至話係由鬼魂變出嚟),暴力(因為寵物小精靈成日都打交),同進化,全部都係違背咗聖經嘅原則[3].但係都有基督徒反駁,好似係意大利嘅天主教電視台 Sat2000 就話寵物小精靈系列充滿咗想像力同對道德冇乜唔好嘅影響.
動物權益[編輯]
動物權益組織 PETA 批評「捉野生精靈同叫佢哋去打交」呢個基本格局就好似鬥雞同馬戲團呢啲迫動物做危險嘢嘅活動,所以係變相鼓吹虐待動物[4].
種族主義[編輯]
其中一個寵物小精靈品種-紅唇娃(#124)-第一代嗰陣喺設計上面有黑色皮膚,加上佢個樣(特登畫到)好衰,搞到有啲人話佢呢個設計係針對黑人嘅種族主義[5].後嚟為咗平息成件事,Game Freak 由「寵物小精靈水晶」開始將紅唇娃嘅皮膚改做深紫色.
Pokémon GO[編輯]
喺 2016 年出嘅 Pokémon GO 手機遊戲嘅玩法係玩嗰個人喺現實世界入面揾同捉寵物小精靈.(虛擬嘅)精靈會喺現實世界嘅位置度走嚟走去.玩嘅人有得通過自己部手機睇到佢哋同向佢哋掟精靈球,就好似真係捉緊精靈咁.但係有啲玩家為咗捉精靈行咗入去啲唔應該入去嘅地方,又或者係掛住玩出咗意外(尤其係揸緊車嗰陣).亦都有一次喺一間納粹德國猶太人大屠殺嘅博物館度出現咗一隻毒氣丸(#109,出名放毒氣嘅精靈),令到博物館嘅人好唔爽(納粹主義者喺集中營度就係用毒氣嚟處死猶太人嘅)[6].
擁躉搞嘅嘢[編輯]
寵物小精靈一般都畀人覺得佢係畀細路仔(尤其係男仔)玩嘅嘢,但係終結之紅寶石同始源之藍寶石呢兩隻 2014 年出嘅遊戲,幫襯嘅人就好多都係廿零三廿歲嘅麻甩佬.目前,呢個系列嘅擁躉有好多都係喺九十年代出世,由細玩寵物小精靈玩到大嘅人.
呢個系列人氣高到有班發燒友為佢整咗一個好似維基咁嘅百科全書網站,叫 Bulbapedia(直譯:奇異種子百科全書),收錄咗有關呢個系列嘅詳盡資料.
另外,有好多大人擁躉都發覺寵物小精靈戰鬥嘅策略性其實好豐富,所以有啲網站專門分析寵物小精靈戰鬥嘅策略,當中 Smogon University 最出名.網上重有一個叫 Pokemon Showdown 嘅戰鬥模擬器,畀玩家模擬寵物小精靈戰鬥同網友打.
睇埋[編輯]
攷[編輯]
- ↑ The Surprising Way Pokémon Is Celebrating its 20th Anniversary
- ↑ 慶祝「神奇寶貝」20周年 任天堂正式改名《精靈寶可夢》
- ↑ ChildCare Action Project: Christian Analysis of American Culture (CAP)
- ↑ PETA wages war on Pokemon for virtual animal cruelty
- ↑ How Nintendo changed this racist Pokémon's design for the better
- ↑ Koffing the poison gas Pokemon ‘found at Holocaust Museum’


text:
Elysian江村滑雪場+晨靜樹木園夜燈之旅
Elysian江村滑雪場+晨靜樹木園夜燈之旅
更多:
你不知道的關西好去處!
每次嚟到日本關西都淨係去大阪同京都,唔悶咩?係時候搵啲新景點去下啦! 等travelwebsite.com幫你開發大阪新景點啦!今次就同大家介紹幾個關西同本州地區鮮為人知嘅景點,下次plan行程識做啦! 砂の美術館 位於日本本州西部嘅鳥取對於香港遊客嚟講可能比較陌生,其實鳥取擁有全日本面積最大嘅觀光砂丘「鳥取砂丘」,經歷十萬年大自然嘅洗禮,每年都吸引唔少遊客專程嚟參觀 而喺砂丘附近嘅砂の美術館,都喺鳥取著名景點 美術館分為室內同室外展區,展出多座唔同造型嘅砂像 而美術館每年有3個月暫停開放,專注製作新嘅砂像,所以每段時期都會展出以唔同主題為題嘅嘅砂像 龍貓屋 [...]
極光攻略六:新西蘭✕澳洲
講起極光,唔少人都會立即諗起北歐,加拿大同阿拉斯加等北半球地區,其實南半球都有睇極光架! 綠色嘅極光見就見得多,有冇諗過睇粉紅色嘅極光呢?去南半球就可以一完你尋找粉紅極光嘅少女心! 可能你會問點解南極光會喺紅紅橙橙而唔喺好似北極光咁綠色? 咁喺因為唔同高度嘅大氣層會反射唔同顏色嘅極光,而粉紅色極光就喺位於較高空80-100公里之間,當氮分子受到一個高能量電子撞擊所產生 粉紅色極光只有喺太陽活動強烈嘅情況下先睇到,所以比起綠色嘅極光更為罕見 除左粉紅色,紫色,綠色,黃色同藍色極光都會出現喺南半球嘅天空上 Kp代表極光可見範圍覆蓋率,當Kp值達到4-5,睇到南極光嘅機率就更高 只要位於南緯度67度附近嘅兩個環帶狀區域入面都有機會睇到南極光 而新西蘭同澳洲南部都位於環帶狀區域入面,喺欣賞南極光嘅好地方 [...]
追光攻略(三) : 黃刀鎮 ✕ 阿拉斯加
講起極光唔少人都會即刻諗起冰島,芬蘭等北歐國家~ 除左歐洲,有冇諗過去北美洲睇呢? 今次就同大家介紹下加拿大嘅黃刀鎮同阿拉斯加嘅費爾班克斯~


text:
Apple Chan
100%純正茶樹油
好開心自從用左星期四100%茶樹油之後,暗瘡明顯越黎越少.我每日搽兩次,早晚各一次.只要一滴就有效殺死細菌,經濟又實惠! 上forum見到有人推介星期四茶樹啫喱,化左妝都用得,心思思都想買黎試下><” 利申:未用過,試左會再黎分享!
Ben Cheung
100%純正茶樹油
一直以為茶樹油只係用於暗瘡,但係上次沖奶時俾滾水”錄”親,老婆拎左支星期四茶樹油出黎,話搽左好快好,搽完之後就去訓覺.結果到左第二朝,即刻冇咁紅,又冇起水泡.之後我每晚臨訓前都搽一次,大概搽左一星期就好番.
Carmen Pun
茶樹暗瘡啫喱
我一直都俾暗瘡問題煩擾,我果D又唔算係無敵大暗瘡,但係就成日keep住番發果種!!!有次睇雜誌見到星期四茶樹,好似幾好咁就去左萬寧睇下.最後揀左星期四茶樹暗瘡啫喱,貪佢化左妝都搽得.我用左大概一個月,日頭化妝前薄薄一層搽係暗瘡上面,夜晚臨訓前厚塗,暗瘡真係少左同埋謝得好快,D印都好快退.雖然間中都仲有D暗瘡爆出黎,但係已經好過之前好多.會再用多一段時間睇下點.用完而家果D skin care會試轉用星期四茶樹支洗面,爽膚水同面霜,希望可以快D同暗瘡永別la.
Dorothy Yeung
茶樹潔面泡沫
本身冇咩暗瘡,間唔中有一粒半粒暗瘡.但係我塊面好油,去美容院個美容小姐話我好多粉刺同毛孔好粗大.我嬲嬲地就左去屈臣氏睇下有咩可以控油又可以收毛孔,屈臣氏職員介紹我星期四茶樹潔面泡沫同星期四茶樹爽膚水,話控油同收毛孔好有效.我自己再睇下D說明,澳洲製造心諗應該都唔會用爛面,再望埋價錢,2件加埋$200有找,於是就帶左佢地番屋企! 質地上,洗面果支一”吱”出黎就係泡泡,超方便,用完又唔會乾爭爭.而支爽膚水就有淡淡茶樹香味,搽上塊面涼浸浸,好快吸收晒! 用左一星期已經feel到唔同左,塊面明顯冇令立立,只係T字位有少少油光.
Elaine Ma
茶樹面霜
我只係用過星期四茶樹面霜,夏天用一流,容易吸收又唔會痴笠笠! 用完又可以化妝! 我夜晚訓覺會加一滴護膚油,好似敷左sleeping mask咁,夠晒滋潤又唔使再買多支晚霜.大愛!
想了解更多有關茶榭油的用家分享,請按以下連結瀏覽網址:


text:
安克拉治 必去景點及楚加奇州立公園附近酒店推介
楚加奇州立公園附近酒店預訂
累積 10 晚,送 1 晚
仲可享精選酒店神秘優惠價
安克拉治必去推介 - 楚加奇州立公園
想去 安克拉治 自由行?等 Hotels.com 帶你玩盡 安克拉治楚加奇州立公園 啦!留意我地文章,話你知去安克拉治 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋安克拉治楚加奇州立公園 附近有咩酒店,等你更加容易計劃行程,慳返酒店來回景點嘅時間.
安克拉治楚加奇州立公園 自由行
去得安克拉治楚加奇州立公園 自由行最緊要一定係揀啱日子去.一啲熱門景點例如,安克拉治 嘅 楚加奇州立公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
安克拉治楚加奇州立公園 交通
想去楚加奇州立公園 暢順無阻濟,最好就係出發前,睇清楚安克拉治楚加奇州立公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
安克拉治楚加奇州立公園 必食必買攻略
安克拉治楚加奇州立公園一直都係旅遊熱門地點,去到安克拉治楚加奇州立公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2010年11月23日 星期二
Yamm (熱盤篇)
頭盤之後,進入精彩既熱盤,今次既選擇唔多,不過勝在出色,好多都係即叫即煮,唔會好似平時咁擺係個熱盤內,吸到變哂味,變哂色,特別推介係鐵板燒同串燒爐,因為有肥美既鵝肝同芝士焗龍蝦.
即叫即煮檔有幾樣,右邊開始係即開生蠔,之後係刺身櫃台及天婦羅爐,跟住係鐵板燒,最尾係串燒爐,櫃台前都擺滿熱食,不過我無去試到,因為鐵板燒係至愛既鵝肝同龍蝦食.
鵝肝份量算大件,而且可以每次都要兩件,雖然要等一陣等佢煎,不過都係兩三分鐘,煎完外層脆口,內裡油份充足,無羶味,鹽下得剛剛好,不知不覺間都食了幾件,其實鐵板煎仲有牛肋骨肉配味噌汁,菇等等,味道好好,好正.
另外,沙嗲味道都幾好,呢到既芝士焗龍蝦,芝士味真係好重,蝦肉焗完之後,味道好香,食極都唔厭,總共食了幾隻.
另一大賣點係燒牛仔肉,火喉岩岩好,外層咸度適中,內裡肉質鮮嫩,有少少血水滲出,大約七成熟左右.燒牛肉最好梗係用一大條黎燒,精華所在在於中間個段肉,不過由於成本太高,而家好多地方都唔會用一大條黎燒,只用一小條來燒,可是呢到卻用一小條做出一大條燒既水準,真係出色,而且配上八款芥辣同醬料選擇,十分細心,醬料有英式芥辣,法式芥辣等等.
天婦羅炸得唔太好,當炸完食物,食物裡面仲有好多油未炸番出黎,由其是蔬菜,茄子滿口是油,蕃薯都有一層油係面,不過,隻蝦就好彈牙,而且炸得直,有水準既天婦羅蝦.
八爪魚丸都幾好,整左一陣就拎,所以外層既皮仲係好脆,內裡岩岩熟,幾好食.
其實仲有好多熱盤,例如牛仔骨,羊架等等,不過今次主攻冷盤同鵝肝之類,沒有空間去試.
訂閱: 張貼留言 (Atom)


text:
Sunday, October 23, 2011
第一階段已經啟動
撈頭對殖民地管理嚴整,每個角落都有CCTV監控,偷窺到嘅錄像屬於國家機密不可能外漏,撈頭監視到嘅開車撞死人又或我老竇係李天王之類遠比媒體報導嘅發生頻繁,為何只有女童悅悅被撞流出網絡?以前提到有官方背景嘅鄭天同劉閣不斷散播仇粵言論好唔正常,而家由官方有意提供證據喺平面媒體公開仇粵,我認為撈頭滅粵嘅第一階段已經啟動.一時間廣東人無情冷血嘅話題喺公眾輿論傳開,一發不可收拾,加緊對粵人管制同抵制粵人經濟活動熱議.六中全會嘅召開明文要管制輿論方向同收緊地方輿論空間,其意在於喺政策性唔畀粵人為自己辯護澄清事實.呢次佛山女童事件經由香港媒體我哋知道女童並非佛山人,路人都係撈頭,唯有救助者係我粵人,撈頭散播仇粵起碼喺粵地功虧一簣,但喺中原就已經成功.撈頭殖民者仇恨粵人就向嚟如此,而且佢哋仲引導粵人互相仇恨,同灌輸粵人自我卑劣感.多年嚟粵人用自己嘅文化傳統抵抗撈頭嘅行徑,所以撈頭殖民者必定會消滅粵語同其它粵人傳統,而且要連香港嘅粵語通用化都會禁止,到時粵人不能互相溝通,語系與撈無異果陣,我哋自然亦會認為廣東人冷血無情.撈頭殖民者詭計未能百分完成,因為佢哋估唔到粵人阿婆會出手救人,佢哋再次低估粵人嘅善與撈頭自身民族嘅惡有天分地別,所以撈頭只好栽贓阿婆別有用心,居心叵測.可見嘅將來會有更多官方流出嘅對粵污蔑新聞,同時粵地媒體嘅採訪權會進一步縮小,記者亦會被打得更頻繁,全國仇粵成為常態,撈頭嘅滅粵行動第二階段就會啟動.查實很多人都能夠係佛山女童事件中睇到前兆,好心粵人陳賢妹以拾荒為生,而冷血嘅撈頭都係小老闆,往日粵人為商,撈頭為工嘅概念已經調轉.喺金融市場萎縮,經濟衰退嘅時候,撈頭殖民不斷移民嚟粵地同粵人爭奪就業機會,喺人口嘅壓力下粵人必敗.以往逢年過節撈頭必大量返鄉展示佢哋喺粵地嘅掠奪品,今時今日撈頭已經賴死唔走,而且仲會拉攏其親戚嚟粵團圓建立新嘅殖民據點,推高地價嘅同時破壞粵地農業架構.到時經濟再轉下滑,撈頭必定會話粵人冷血霸佔好多就業機會,趁機剝奪更多粵人就業崗位,製造粵人貧窮.撈頭價值觀貧既賤,對賤既可大開殺戒,何放賤民態度冷血,就更加該殺.撈頭殖民者對中原嘅統治已經不穩,唯有轉移不穩因數至粵地,方可延續其王朝,粵人再次成為週期性犧牲品令我傷心,唯有擺脫殖民先可擺脫痛苦.
粵人切記:粵人有情撈無情, 粵人行善天助,撈頭犯賤人誅.粵撈文明終須一戰,粵人必定脫離中國殖民.
粵人切記:粵人有情撈無情, 粵人行善天助,撈頭犯賤人誅.粵撈文明終須一戰,粵人必定脫離中國殖民.


text:
一講薯條大家會諗起咩呀?M記薯條嘅香味?定係茶餐廳下午茶嘅炸髀薯條呢?雖然薯條畀人嘅感覺只係一個配角,不過呢個世界上就有人幫配角開page,仲要個個post都千字文咁樣樣,將薯條變成主角!嗚哇,「我係薯條控」版主同毛毛講起食薯條嗰種興奮,就好似毛毛聽到打8號波唔使返工咁呀⋯⋯
「點解你咁鍾意食薯條先?」
鍾意食薯條唔奇,但鍾意食薯條鍾意到特登經營一個page嘅⋯⋯毛毛都係第一次見.到底點解呢位薯條控咁鍾意食薯條呢?佢話冇得解,自己由細到大都好鍾意薯仔,總之任何薯製品都係佢嘅飛佛啦!
佢同好多人一樣,一開始接觸薯條嘅地方係M記,仲有法蘭西餐廳.愈食得薯條多,佢就愈覺得薯條好慘,點解薯條成日都畀人放埋一邊做配菜啫?或者大家唔會為咗食薯條而刻意去一間餐廳,但佢會.
「喂,不如你試下開個Page吖!」
其實薯條控未開page之前已經喺自己facebook account開咗個叫「另類生活-i love potato」嘅相簿嚟寫食評.一開始佢只係好簡單咁寫幾句,隨住佢越出越多post,佢亦越寫越詳細,詳細到一班朋友叫佢索性開個page嚟寫飽佢吖笨!就係咁,薯條控決定為薯條開page,同廣大市民推介一下廢青價嘅高質薯條!
「你講!點先稱得上係好味嘅薯條?」
有睇過「我係薯條控」呢個page嘅朋友仔都知,薯條控寫嘅食評詳細到不得了,除咗性價比評分,連選擇性質都話埋畀大家知.「既然開得page,就要做到最好!」薯條控用堅定到不能再堅定嘅眼神望住毛毛講.
講到底,點先稱得上係好味嘅薯條?薯條控表示,其實好容易就會知道店主有冇用心整薯條.首先睇外觀,唔可以太燶同太油,望落要乾身,連張吸油紙都盡量唔好有太多油漬,兼且仲要擺得企企理理!嗱,做齊以上幾點係會有⋯⋯4分嘅(5分為滿分) .至於口感呢,實心係基本,而擺耐咗都仲keep到溫度嘅就仲有得加分𠻹!
食薯條呢件咁簡單嘅事,喺薯條控眼中變得一啲都唔簡單,佢話每星期出一個post係對網民嘅承諾喎!雖然薯條控有時忙到即日食即日出稿,但佢從未試過拖稿或甩稿.唔知大家又有冇對一啲嘢好執著,執著到一定要做到完美先會安樂呢?
「點解我好似未聽過你話啲薯條難食嘅⋯⋯」
喂,點解喺你個page入面睇嚟睇去都係得中上評價嘅薯條㗎?乜冇難食嘅薯條㗎咩?薯條控話,薯條就好難整得難食嘅⋯⋯就算真係有,佢都會連寫都唔想寫啦.其實薯條控開呢個page都係想話畀大家知,食薯條可以有好多選擇啫~所以劣評都係留返畀劣食家寫啦.
「可唔可以幫我寫返篇鱔稿呀?」
話「我係薯條控」係薯條KOL應該冇人有異議,不過佢就話自己唔會食免費薯條,同絕對唔會寫鱔稿!咁當然,假如有機會嘅話,佢都想接下同薯條冇關係嘅廣告啦,畢竟食咁多薯條都要經費㗎嘛.
(如果大家食到正薯條,又想薯條控寫下食評嘅,歡迎隨時inbox佢㗎.)
薯條控每次都會帶埋自己個招牌出動
毛毛後記
毛毛覺得薯條控好熱血,同埋好幸福.毛毛同佢做訪問嗰陣,佢面上嗰個幸福樣真係幸福到唔知點樣形容畀大家聽⋯⋯毛毛最記得就係佢講過:「如果配菜做得好,主菜都唔會差得去邊.」所以毛毛一於跟住「我係薯條控」個map嚟搵飯食㗎喇!(唔怕話畀大家知,喺未做訪問之前,毛毛一直以為薯條控個個星期食薯條一定成面暗瘡,但實情係,佢啲皮膚仲好過毛毛囉_.)


text:
講真,選劉華係基於形勢判斷,其實我最想揀嘅係白姐姐.所謂爛佬怕潑婦,白姐姐正正就係癲狗長毛呢類議會垃圾嘅剋星.講嗌交,白姐姐牙尖嘴利,絕對唔會輸蝕.講暴力,班垃圾肯定無用武之地,斷估佢地點都唔敢打阿婆啩.不過白姐姐出線機會微乎其微,我當然唔會嘥咗手上神聖嘅一票啦.至於閒姐同李衛鯨,民調話佢地形勢大好,我亦唔需要幫人地錦上添花啫.諗嚟諗去都係投咗俾劉華,因為咁先最有機會阻止犯民攞到超級區議會第三席.雖然佢最後都係跑唔出,但係我仍然相信呢個策略係正確嘅.
好多民主派支持者俾人洗晒腦,以為民主選舉好完美,人人都可以揀到適當人選代表自己喺議會發聲.事實又係點呢,究竟有幾多人投票前真係有認真咁睇清楚啲候選人嘅政綱呢?相信好多人都係好似我咁,去投票嘅目的完全係唔想某啲人當選.至於所揀嘅候選人有乜政綱,反而唔係主要考慮因素.而且喺香港呢個極度分化又缺乏理性嘅環境,可能大部分選民都只會睇標籤同品牌,對候選人本身嘅能力同往績反而唔多理.好似國家旗喺新界西榮膺票王,究竟有幾多人係真心投佢一票嘅呢?如果唔係有魚弱微抬轎,啲人又會唔會捨國家旗而取高達呢?
弊嘞,越講越離題添,其實令我跌眼鏡嘅係另一個人囉.與其話一個人,不如話一條棍,因為條友的的確確係一條政棍兼搞屎棍.飯桶威可以當選,都唔知係天冇眼定人冇眼.而家乜嘢年代,條友竟然仲大搞文字獄,帶埋班嘍囉去我鋪頭搞事,真係忍得佢都食得蕉啦!
條友當選後好風騷咁接受電視台訪問,話自己成功當選係因為早著先機,識得喺中港矛盾呢個議題做手腳喎.冇錯,呢個問題確實值得關注,不過飯生究竟有乜對策呢?佢居然喺度火上加油,挑撥港人反中情緒,甚至無中生有,製造更多新矛盾,簡直唯恐天下不亂!好似我鋪頭用簡體字,條友都要管,竟然拖馬堵塞鋪頭門口,阻住人做生意.喺中國地方用中國法定文字,究竟何錯之有呢?咁都可以攞嚟搞,除咗話係一條搞屎棍,我都唔知仲可以點形容佢囉!
其實呢單嘢早前都寫過,我當時已經批死佢一定會參選今屆垃圾會.但係咁嘅貨色都可以跑出,我就點都估唔到囉.所以我喺文中講過,如果佢真係當選,我就俾個頭佢坐.所謂人無信不立,就算對啲政棍人渣,都唔可以講過唔算數.如果飯生嚟揾我算賬,我一定會大方咁亮出X頭,等佢舒舒服服坐落嚟!


text:
天氣依然很冷,我個人習慣係唔會去影蝴蝶,昆蟲等題材的.多得識了班影蝶發燒友,經常出發又貼出收獲,知道原來都有得影,又有人搞,咁就去吓.
我住得近,好早就到咗,可惜係冇乜用,硬係好似搵唔到嘢影,只係見慣見熟,已經影過好多次既品種.終於都要等到朋友到達,等佢搵到呢隻稀有品種我先開齋,而事實上我跟本唔知係稀有,俾我見到既話會以為係普通斑蝶,可能會唔影添. 想像唔到咁冷天氣竟然有十幾人來咗,結果又係成班人圍住影,角度麻麻,冇所謂啦,好過乜都冇.
蝴蝶其實係有既,出乎意料數量其實唔小,只係見慣見熟,大家冇乜意願按快門,橫掂冇嘢影我又玩下.
呢隻common弄平時真係冇人理啦,我影得幾影居然搞到幾乎排隊咁滯.
接下來就係今日主角蚜灰蝶,由於佢既波點花紋,大家都叫佢做小鳳姐,比手指尾指甲仲要細小小,而且飛起來唔容易見到啲波點,但啲人又分到架喎.真該死,停極啲位都鬼咁高,如果得我一個我就會放棄唔怕架喇,這時就明白點解人地次次有收獲,自己就成日槓龜.竟然有人諗到搬張長凳過來企高影.仲要唔夠高再企上凳背,搵人扶住影.成件事好危險但又好熱血.最後當然又係演變成排長龍.咁既姿勢實在好震,輪咗幾轉先終於有張叫做sharp.但其實咁企都仲未夠高.就唔到平行隻蝶.落住微兩又有小小風,不得不開大光圈,上半部既花紋化晒.


text:
成日話做阿媽之後一定係又殘又攰既樣
的確如果有時間的話,邊有媽媽想殘樣見人呀
早前Gogo 既兩歲生日活動,
好多時想靚少少同小朋友影下相
咁一定會點攰都揀化下妝出去既
不過亦因為近來既流感實在太強了,
我地既活動大多數都揀左係室外
但係要知道天氣真係又熱又焗
化到個妝靚一靚,但係曬一曬熱一熱
真係乜靚樣都冇曬呀,
但係唔比小朋友放電,簡直就係玩自己
咁有咩計仔可以又比仔放電,
而阿媽又可以靚少少見下人呢?
早前我地同年同月同日既兩歲生日會
就揀左係一個戶外農場舉行,
要知道戶外又熱又曬又空曠
真係要唔溶妝?真係要搵D 法寶
前排行萬寧,打算買D 防曬用下同埋蚊拍水
點知又比我見到呢個Bioré 又出左新野
見到係化妝品,當時有一刻諗
其實真係好少化妝,買黎都冇意思啦
但係真係望清楚D ,除左係底霜之外
佢既防曬度仲要幾高,真係當防曬用都係一件不錯事
所以我都忍唔住入手左呢一枝
Bioré 超持久清爽 UV 底霜
(建議零售價:HK$129.9/30g)
咁今次呢枝Bioré 超持久清爽 UV 底霜
有三款不同既種類,好似控油,亮肌同埋可以遮暇效果
而我今次就揀左係(Bright Up 亮肌)
當中成份主要加入了含珍珠柔粉:
可以幫到肌膚提亮膚色同埋令肌膚變得更有光澤
而當中既Bass 既顏色都帶有點係係粉粉地既顏色
而今次呢枝既Bass 仲有三大既功效,
除左可以令肌膚有光澤之外,
加上有持久貼服既效果,
本身佢含有雙重抗油持久配方
可以有獨特配方能吸收並阻隔油脂,
徹底解決因油脂分泌旺盛而造成的脫妝問題
撫平細紋及毛孔,令隨後粉底的修飾效果更持久貼服
最重要就係防水耐汗
而另外第一下最令我留意既就係一定係因為佢當中既SPF度
因為佢除左有SPF50+ 之外
仲備有 PA++++,對抗光老化問題,
有效預防 UVA 所引起的色斑,皺紋及各種肌膚老化問題
最後就一定要講埋有時化妝前又唔夠水份,
而Bass更加蘊含多種保濕成份,為肌膚補充水分,
包括透明質酸鈉(比透明質酸更細,更容易吸收)
真係當係BB Cream 咁用都冇問題,
防曬度又夠高,岩曬而家咁既天氣
又岩我呢d 唔想個樣殘爆既媽媽啦
試左半邊面,可以睇到肌膚搽勻左後會有提亮既效果
真係有時太殘都可以搵呢枝Bass 頂一下
大約搽上一蚊既份量就可以搽既成面啦
咁樣搽番dd 碎粉畫番條眼線又或者搽番少少唇膏
咁就可以陪個仔去癲去玩去放電啦係唔係先?
當日生日會Keep 住溫度都有25度或以上,
仲要係勁空曠地方真係其實有D 熱到頂唔順
阿媽真係老啦,好彩就係今次醒目有用呢枝Bass
而家好彩臉仔就冇點曬黑之如,
不過媽媽既手腳就真係黑左不少,
但係面仔反而就真係Keep 住冇影響
媽媽要帶小朋友去放電,記得都要做足防曬呀!!
想了解更多今次介紹既Bioré 產品
可以到以下地方查詢
今次介紹的產品係萬寧獨家發售
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB PAGE找我 ◕‿◕
謝謝唷!
CONTACT ME:MANMAN811@GMAIL.COM
FB:ANGELBABYHOME


text:
因佛力士 必去景點及氤瓦雷特浩斯美術館附近酒店推介
氤瓦雷特浩斯美術館附近酒店預訂
累積 10 晚,送 1 晚
仲可享精選酒店神秘優惠價
因佛力士必去推介 - 氤瓦雷特浩斯美術館
想去 因佛力士 自由行?等 Hotels.com 帶你玩盡 因佛力士氤瓦雷特浩斯美術館 啦!留意我地文章,話你知去因佛力士 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋因佛力士氤瓦雷特浩斯美術館 附近有咩酒店,等你更加容易計劃行程,慳返酒店來回景點嘅時間.
因佛力士氤瓦雷特浩斯美術館 自由行
去得因佛力士氤瓦雷特浩斯美術館 自由行最緊要一定係揀啱日子去.一啲熱門景點例如,因佛力士 嘅 氤瓦雷特浩斯美術館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
因佛力士氤瓦雷特浩斯美術館 交通
想去氤瓦雷特浩斯美術館 暢順無阻濟,最好就係出發前,睇清楚因佛力士氤瓦雷特浩斯美術館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
因佛力士氤瓦雷特浩斯美術館 必食必買攻略
因佛力士氤瓦雷特浩斯美術館一直都係旅遊熱門地點,去到因佛力士氤瓦雷特浩斯美術館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
今次我地去日本東京新宿親子旅行
總共住咗三間酒店而家我哋介紹住一間先
點解揀呢間新宿JP九州酒店?
我地住酒店,價錢唔一定要最平,一定要揀交通方便.
呢間酒店真係超級近JR
新宿JR九州酒店 (JR Kyushu Hotel Blossom Shinjuku)
地點係 新宿JR 南口斜對面
睇下Google Map行去新宿JR站只係需要2分鐘
同埋酒店係2014年落成都仲算好新..同埋無咩人知 or 無咩comment
但係價錢平囉 !!
比較起太陽道廣場SunRoute 同哥斯拉Hotel Gracery Shinjuku 平~400 晚
實際行我地由JR新宿站行過去只要2分鐘
搵埋地圖比大家睇呢間新酒店有幾近JR新宿 站
同埋呢間亦都係適合小朋友都可以去架,兩大人兩小童
大約$1250已經包埋早餐
(有圖有真相)
係agoda 都好多家庭評價好住
又比下大家睇吓實景相先
我哋兩大兩細都仲可以放埋行李係床邊都仲得
呢張相就係我地朝頭早寄行李收到係大堂影架啦
擺好左個喼仲可以平放
同埋唔使擔心廿四小時附近有便利店同埋通宵嘅食店喺附近
大家幾時想出去食野都冇問題
正常Size
食早餐地方
今次booking 包埋四位早餐..早餐都好豐富..
而且酒店都好適合幼稚園/小朋友
附近行唔夠一分鐘已經有麥當勞同便利店
保安
酒店夜晚係要拍酒店咭先可進入酒店樓層
唔駛怕新宿治安問題
食店
除咗交通方便酒店好舒服
喺新宿一落行去就已經全部都係食店
因為永勝鍾意等啲仔瞓晒會自己落街食消夜食拉麵
附近景點
附近仲有玩具店/BIC Camera/超級市場/ 歌舞伎町
呢度行去玩具店又係只係需要5分鐘路程而且附近又有好多間好出名嘅燒肉包括六歌仙,北之家族,大阪牛,燒肉力丸等等
我下一次再嚟東京嘅新宿我哋都會再住返呢間
因為交通方便,已經冇其他酒店
再近得我呢間,價錢亦比其他五星酒店都平!
仲要包早餐喎^_^
我哋去東京嘅有遊記只係啱啱開始
想知道東京有啲咩親子景點嘅留意我哋既blog 啦


text:
講出黎可能你地會覺得我係老作,但完全係真人真事
果排咁岩就失戀,結果就係D交友APP度識左個女仔
起初都無乜野,其實都係吹下水咁,直到某一日佢就話不如出黎見面,我心諗唔係掛傾左幾日咋喎,咁快就想出黎見面
於是我就拒絕左佢,話傾多一排先啦,咁佢都無乜野,講左句好,無問題.
好啦過左差唔多一個月左右,佢又話不如出黎見個面,咁我又覺得都傾左成一個月,應該無乜問題就應約啦.
出到黎個樣又同ICON差唔多,好在無中伏,高高瘦瘦,皮膚白,普通樣啦,於是就出發啦.
聽佢講話想去葵廣,好無問題咁去葵廣囉.
咁果日就其實要搭地鐵既,你知啦地鐵好逼架嘛,結果我同佢就逼左去個角落度,初初都係傾下計咁,跟住佢無啦啦問我
佢:我可唔可以拖你隻手?
(我心諗,喂唔係掛,咁當然口裡說不身體卻很誠實)
我 :好,拖囉
佢 :其實呢度好逼,我可唔可以攬住你
(喂大佬你即係挑戰我既姐,有咩理由開到口仲要拒絕)
我 :好,攬囉
於是乎就一直比佢攬住去到葵廣
如果有去到葵廣都知,有三層既電梯,戲玉就黎料.
咁上到電梯,企位就係佢企上面,我企下面啦,跟住佢無啦啦控個頭埋黎錫左我一啖,果下好突然我未反應到發生咩事,係電梯到左之後我先識問佢
我 :喂你做咩?
佢 :無啊,忽然想錫你咪錫你囉,你唔鍾意咩?
(你咁問我好難答我唔鍾意架喎)
我 :唔係,只係太突然,我唔知發生咩事姐
佢 :咁你無唔鍾意就得啦,行啦
於是我就每搭一次電梯,就比人錫一次.
跟住行行下佢無啦啦扯我埋一邊想同我打車輪,但我呢下真係唔得,佢猛咁申條利入黎,救命好似前世未同人打過車輪咁痴線,結果我推開左佢.
佢 :做咩啊?你唔鍾意?
我 :係,我覺得太快啦
佢 :哦好啦咁我唔逼你
之後佢就好似發脾氣咁無出過聲,差唔多行哂成個葵廣之後,佢話想去荃灣海旁行下,咁好啦佢話事.
去到海旁之後,都係坐埋一邊大家都無出聲望住個海,氣氛尷尷尬尬.
跟住佢話
佢 :我想帶你去一個地方
我 :哦好,行啦
結果就行左去個殘廁前面,佢拉左我入去,跟住鎖門.
我 :無啦啦入黎做咩?
佢 :(無應我開始控個頭埋黎錫我)
我 :(推開佢)喂無啦啦搞咩呀
佢 :(開始除衫)
跟住我即刻禁住左佢,拉番佢件衫落黎
我 :你係咪痴線啦,無啦啦咁突然,今日先第一日見面就做呢D野?你傻左呀?
我 :就算係鍾意都唔會第一日就做呢D野啦下話?用下個腦啦
佢 :(開始喊啦)我比男朋友飛左,好唔開心,淨係想搵個人陪我
於是我同佢就出番黎,坐埋一邊傾計,先知道原來佢男朋友識左第二個,於是同佢分手.
故事黎到呢度就完啦,可能你地睇到呢度會覺得我扮乜鳩呀,有得食又唔食,扮哂道德撚咁
但其實我係覺得呢件事對我黎講真係好反感,咁大個仔真係第一次遇到呢D咁變態既女仔


text:
[E3專題] Xbox 獨佔四人狩獵遊戲 – 《Scalebound》
2016年06月16日 20時44分
由 PlatinumGames 開發嘅《Scalebound》係E3有試玩片段睇,由監督過  嘅神谷英樹 負責製作,試玩片段展示 4 人協力嘅多人遊玩模式,玩家係一個半身有龍鱗,帶住個headphone嘅戰士,片段見到玩家可以用弓箭同魔法射擊,玩家可以用嘅武器除咗弓箭外,主要武 器仲有大劍,長鎗及片手劍,玩家達到一定能量仲可以變身令攻擊力大增.身邊仲有隻可以騎嘅龍,你嘅龍都會幫手攻擊,仲可以隨時騎番上隻龍做空中攻擊,而魔 物會有幾個階段變化,而每個階段嘅攻擊模式都有唔同,玩家要搵魔物嘅弱點而造成部位破壞.
同其它四人狩獵遊戲唔同,你有隻龍做partner
主角半邊身有龍鱗,帶住headphone,係幾型棍嘅!
玩家可以用弓箭同魔法射擊
玩家達到一定能量仲可以變身
隨時騎番上隻龍做空中攻擊
搵弱點做部位破壞
武器仲有大劍,長鎗及片手劍
《 Scalebound》試玩片段
《 Scalebound》預計 2017 年發售
對應 Xbox 系統(Xbox One/Windows 10)


text:
我同老爺奶奶唔係同住,關係都OK,但係最近有一件事急於處理,令我十分煩惱.
事緣前幾日約咗老爺奶奶飲茶,由於要找尋共同話題,講到「食」就人人都啱傾啦,於是我就半吹噓話自己喺朋友之間出晒名鍾意周圍去食好嘢,又會推介畀其他朋友.跟住佢就無啦啦話,不如add佢facebook,有咩好嘢食share埋畀佢知.
估唔到平時好少認叻嘅我,一衝出嚟認叻就出事……其實add佢facebook我真係好有所謂,事關我平時都唔係成日發放負能量,份人都好正氣冇嘢怕畀人知嗰隻,但係真唔想連唯一可以呻下嘅空間都冇埋……但係佢已經send咗request畀我,唔可以扮睇唔到,到底應該點做?
直到呢一刻我諗到四個應對方法:
(1. 扮睇唔到佢add我)扮唔知,唔add佢做friend,但係呢個只係權宜之計,下次見到佢佢又再問,到時支支吾吾又係唔知點答.
(2. 同佢講自己好少玩facebook)同奶奶講呢排公司好忙,老細畀好大壓力,所以自己都唔多玩facebook,平時貼開嗰啲飲飲食食相都冇再貼喇,等佢知難而退.
(3. 畀佢add)畀佢add我做friend,放棄我最後一片自由空氣嘅土地,唉.
(4. 畀佢add,但唔畀佢睇我啲post)畀佢add冇所謂,但唔可以畀佢100%知道晒我諗乜+我嘅行縱,所以add完佢我會即刻block佢,當然做下樣有10%嘅post係會畀佢睇到.
1. 同埋 2. 根本係唔可行,簡直係攞我自己同奶奶嘅關係做賭注,佢老人家一定唔高興;但如果揀3. 或者 4. 我亦都唔好受,而且 3. 只係權宜之計,紙包唔住火,除非佢真係唔鍾意上網(據我所知唔係),如果唔係佢就會好快發現我其實block佢,唔畀佢睇我的 po,所以唯一嘅選擇都係4. 只准佢睇我部份嘅post,但係次次出 po之前都要問自己,呢條po畀唔畀奶奶睇到好呢?諗起都煩,我諗我漸漸,慢慢,會真心嫌煩唔再玩facebook.
暫時唯有係咁,如果有其他更好嘅plan,記得通知我.


text:
Paul & Joe甜心仲夏!
每次唔同品牌推出限量品化妝品我都會好期待,因為總會有唔同嘅驚喜,而且packing通常都好靚,吸引到你會想買嚟收藏.近排有好多新嘅夏季彩妝推出,當中都有唔少令人眼前一亮嘅新品,好似Paul & Joe推出嘅夏季系列,顏色繽紛,望落去已經覺得好甜美.
首先係呢個三色旋風胭脂,每款混合3種色澤,靈感來自雪糕新地,每款胭脂都會帶有配合返個色嘅香味,你會聞到有草莓新地,鮮果雪葩及朱古力雪糕嘅味道,好得意.
三色旋風胭脂 $280 (3款色調)
而唇彩亦都加上咗軟雪糕般嘅雙色旋風圖案,含有閃亮鎖水成分,質感順滑又可以為唇部加添亮澤感.
夏日旋風唇彩 $230 (3款色調)
最後唔可以錯過嘅係夏季限量pattern嘅面油紙,取材自PAUL & JOE 時裝系列嘅印花布圖案,以美腿貝殼卡通為主題,設計可愛,同埋細細包好適合隨身攜帶吸油補妝用!
2014 夏季限定圖案面油紙 $ 50
2014年6月4日至17日於銅鑼灣崇光百貨美容專櫃,尖沙咀麼地道K11藝術購物館,旺角朗豪坊,九龍塘又一城 ,屯門V-City PAUL & JOE 美容專門店及PAUL & JOE網上購物平台優先發售,其他地點於2014年6月16日起公開發售.


text:
2014年環瀨戶內海自駕遊(Day 8) – 黑門市場
每次大阪之旅嘅最後一日總係去黑門市場,感覺開始有D悶,不過都冇法,因為返澳門班機係下午2點機,朝早唔想太趕去較遠嘅景點,所以次次都係去黑門市場買D生果返去,希望下次改變一下啦.
今次住難波東方酒店距離黑門市場近好多,行過去3分鐘都唔駛就到.
好多人都中意係黑門市場食嘢,我地就好少咁做,因為覺得呢度食店麻麻,不過今日未食早餐,所以都試下係呢間好多人食嘅食店食早餐,不過味道真係只屬一般.
其實黑門市場買生果來來去去都係去呢兩間較大嘅商店
今期係士多啤梨當造
桃都唔錯
仲有巨蜂提子
西瓜都好沙喎
仲有密瓜,真係唔知買邊樣好.
呢D都唔錯喎
買生果嘅時候見到呢隻好可愛嘅狗狗,不過每次同佢影相佢都會擰轉面,好有狗明星嘅脾氣啊.
中午臨走前本黎想食返次自由軒嘅咖哩飯,不過好多人排隊,只可放棄.
最後去左難波東方酒店對面呢間三田製麵所
麵嘅食法有D怪,每次食嘅時候將要食嘅麵浸落湯再食,不過重點唔係食法問題,而係味道唔好食,食左一半已經唔想再食落去啦.
係時候去機場啦,由難波東方酒店去南海電鐵嘅難波車站只需要2-3分鐘,今次唔駛拖住行李行咁長路啦.
或者好多人都已經知道,不過今日冇咩寫,呢度就用D篇幅講一講難波車站連接月台同地下嘅升降機位置啦.南海電鐵嘅月台係位於難波車站嘅三樓,從三樓落去地下,又或者從地下上去三樓,每層都有扶手電梯,所以基本上就算有行李都冇問題,不過如果想坐升降機直上都有辦法.
以下係從地下面對0101的北面入口行去升降機的路線
右邊扶手電梯可以上去三樓月台,如果要坐升降機,就唔好上扶手電梯,繼續向前行.
沿住地下條黃色導盲線行就會去到呢個有升降機標示嘅指示
轉入去會見到一排locker,行到盡頭,一邊係去swissotel Nankai Hotel,另一邊就係升降機.
升降係三樓嘅出口,旁邊有一間uniqlo,然後就係出入閘口,再過去就係售票處.
由大阪入去機場都係坐返呢隻特急ラピート(rapit)列車
大阪去關西空港車程大約35分鐘,係車度食埋呢兩件甜品先.
又黎返第一日坐火車入大阪嘅車站
行過天橋就係Terminal 1
Check-in之前先去地下入境大堂南面嘅宅急便收件處寄返今次旅程中租嘅WiFi Router.
過海關啦
候機室
買盒朱古力上機食,為今次旅程劃上完美句號.
– Day 8 完 (全篇完) –
返回遊記主目錄 >> 2014年環瀨戶內海自駕遊 – 序章
往年日本關西遊記:


text:
喺城市論壇當中,蔣麗芸成功咁演繹出最佳既反面教材:牛頭唔搭馬嘴,遊花園,照稿讀,內容重複.如果大家照我地依位議員嘅表現去考試,包你U硬.建制派大部份議員都係水平比較低已經係公開的秘密,我只係估唔到佢地仲好鍾意自暴其短,一個講野唔叻既人去城市論壇,比人一句「公平喺邊」就收左皮,我真係聽下維園阿伯講粗口都順耳過聽你廢嗡.所以曾主席之前喺立法會忍唔住叫芸姐收嗲,我相信佢都忍左好耐.
你話佢搞到咁係家族遺傳咩?佢老豆係塑料大王,佢阿妹做過下藝人歌手又可以繼承到父業(後生仲幾靚女添),偏偏就係個家姐唔生性成日出黎獻世,都唔知係咪基因突變.又有可能係入左民建聯跟得班低能黨友多,所謂近墨者黑嘛,要你日日同鼠王樹根亡國興猜MY波一齊返工,我諗冇幾多個可以好似曾主席咁保持到理性思考.立法會同香港嘅未來居然比依班人主導住,真係聽到都喊三聲,而家仲要耐唔耐同另一班高官出黎話支持警察執法同相信佢地行動云云,仲唔知自己咁做係一直將警察推向死路.示威者一直忍班警察,但政府議員就一直曲線推警察埋暗角,咁得意嘅畫面係得香港先會發生.
袋住咁高人工加津貼,結果出親黎都係大喊大叫,投票都要畫定張紙揀紅定綠燈.喂大佬,咁高人工冇自主思考能力?投票唔係諗內容而家聽上邊柯打?市民講既野你當廢話,只會為自己去坐郵輪唔係行足全程而死追難追最後追返果一千幾百返黎?仲有面出黎城市論壇,你當城市論壇嘅主持學生嘉賓同你黨友一樣咁低能咩,佢地講開人話,有內容,有深度,有Point的.麻煩蔣麗芸同學你都係坐返低,出小句聲,已經係對所有人最好嘅貢獻--盟友唔洗怕你講錯野,我地唔洗聽你講廢話.
相關


text:
貝尼托華雷茲 必去景點及札帕塔站附近酒店推介
札帕塔站附近酒店預訂
累積 10 晚,送 1 晚
仲可享精選酒店神秘優惠價
貝尼托華雷茲必去推介 - 札帕塔站
想去 貝尼托華雷茲 自由行?等 Hotels.com 帶你玩盡 貝尼托華雷茲札帕塔站 啦!留意我地文章,話你知去貝尼托華雷茲 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋貝尼托華雷茲札帕塔站 附近有咩酒店,等你更加容易計劃行程,慳返酒店來回景點嘅時間.
貝尼托華雷茲札帕塔站 自由行
去得貝尼托華雷茲札帕塔站 自由行最緊要一定係揀啱日子去.一啲熱門景點例如,貝尼托華雷茲 嘅 札帕塔站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
貝尼托華雷茲札帕塔站 交通
想去札帕塔站 暢順無阻濟,最好就係出發前,睇清楚貝尼托華雷茲札帕塔站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
貝尼托華雷茲札帕塔站 必食必買攻略
貝尼托華雷茲札帕塔站一直都係旅遊熱門地點,去到貝尼托華雷茲札帕塔站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
梳邦再也 必去景點及梳邦 (SZB – 蘇丹阿卜杜勒阿齊茲沙阿)附近酒店推介
梳邦 (SZB – 蘇丹阿卜杜勒阿齊茲沙阿)附近酒店預訂
累積 10 晚,送 1 晚
仲可享精選酒店神秘優惠價
梳邦再也必去推介 - 梳邦 (SZB – 蘇丹阿卜杜勒阿齊茲沙阿)
想去 梳邦再也 自由行?等 Hotels.com 帶你玩盡 梳邦再也梳邦 (SZB – 蘇丹阿卜杜勒阿齊茲沙阿) 啦!留意我地文章,話你知去梳邦再也 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋梳邦再也梳邦 (SZB – 蘇丹阿卜杜勒阿齊茲沙阿) 附近有咩酒店,等你更加容易計劃行程,慳返酒店來回景點嘅時間.
梳邦再也梳邦 (SZB – 蘇丹阿卜杜勒阿齊茲沙阿) 自由行
去得梳邦再也梳邦 (SZB – 蘇丹阿卜杜勒阿齊茲沙阿) 自由行最緊要一定係揀啱日子去.一啲熱門景點例如,梳邦再也 嘅 梳邦 (SZB – 蘇丹阿卜杜勒阿齊茲沙阿),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
梳邦再也梳邦 (SZB – 蘇丹阿卜杜勒阿齊茲沙阿) 交通
想去梳邦 (SZB – 蘇丹阿卜杜勒阿齊茲沙阿) 暢順無阻濟,最好就係出發前,睇清楚梳邦再也梳邦 (SZB – 蘇丹阿卜杜勒阿齊茲沙阿) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
梳邦再也梳邦 (SZB – 蘇丹阿卜杜勒阿齊茲沙阿) 必食必買攻略
梳邦再也梳邦 (SZB – 蘇丹阿卜杜勒阿齊茲沙阿)一直都係旅遊熱門地點,去到梳邦再也梳邦 (SZB – 蘇丹阿卜杜勒阿齊茲沙阿),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2010年6月24日星期四
鹹魚返生
本來大狀黨黐埋癲狗幫度,已經係同佢地嘅理性中產形像格格不入.仲要衰埋壇變相公投,余大狀當然難辭其咎,變成死魚一條,爭在仲未發臭啫.聽講話大狀黨裏面有人要發起倒魚行動,諗住有好戲睇啦.點知個BT曾好做唔做,幫余大狀搞咗場個人show,自己仲做埋客串嘉賓.場show真係精彩到無倫,余大狀七情上面,以感性出名嘅香港人個個睇到拍爛晒手掌.本來已經由死魚過渡到鹹魚嘅余大狀即刻鹹魚返生,仲封埋做民主女神.更估唔到嘅係中央會突然對白鴿黨嘅區議會改良方案開綠燈,一班建制派又跟風轉軚.今次輪到白鴿黨頭痕,好明顯民意buy晒余大狀嗰套,但係又唔可以唔支持自己提出嘅方案,明知係屎都要踩落去.結果搞到俾激進民主派圍攻,黨裏面更面臨分裂(好似個X家富咁,已經表明退黨),白鴿即刻變成燒乳鴿.唔知係白鴿黨命不該絕定係癲狗幫有心幫忙,班友居然敢鬧華叔,公然挑戰香港人嘅同情心同正義感.一班扮民議員仲即刻同癲狗幫劃清界線,真係世界仔.睇嚟白鴿黨想鹹魚返生,一定要靠華叔撐住.不過華叔有重病在身,呢次真係辛苦晒佢喇.
香港人咁感性又同情心爆棚,唔知第日會選個點樣嘅特首出嚟呢?可以想像,如果聽日即刻選特首,近排搞到周身蟻嘅X雲大師肯定高票當選.論感性,論演技,余大狀絕對拍馬都追唔上.
2 則留言:


text:
早幾日講開MENSA……
話說墳總青永屍早幾日講開點解香港咁多蠢人個平均IQ都有107,係咪好多MENSA會員拉高條curve,我就醒起我大學無聊時去考咗轉交咗次年費,發現呢個歷史悠久,但活動唔太吸引嘅members club,其實真係唔知做咩嘅…
MENSA香港分會嘅入會,係需要透過由佢哋舉辦嘅IQ test,大概係同80後做過嘅學能測驗,或者某啲跨國企業嘅aptitude test差唔多.要求又唔係好高嘅,98th percentile其實都只係IQ 132或以上,當然,佢唔會話俾你聽你啱幾多條,IQ有幾高,一係入一係唔入.不過俾你知都無用,果30條MC係無咩可能test到你係IQ 140,150,160定係金田一咁嘅180嘅.
咁交完會費又點呢?你就會發覺呢個club嘅會員,即使喺香港,都係鬼佬多過本地人.佢哋嘅活動除咗搞下行山,抬橋,棋牌,就係吹水會.即係話就算係未有facebook嘅年代,對學生嚟講都係無咩吸引力嘅老人活動.所以我交咗一次年費就無繼續喇…
咁其實係咪香港先咁悶呢?上去Mensa International個網睇,又好似唔係,都係呢類活動.可能係對歐美喺非大城市住嘅人嚟講,生活本身就比較悶,要同人聯繫又唔太方便,所以可以接受呢類活動?不過喺21世紀,起碼喺有facebook之後嘅年代,大概都係應該與時並進,改變下.
雖然聽落好似係無咩用嘅老人活動俱樂部,其實佢喺上世紀應該提供咗一個環境俾家長向資優者理解點樣培育資優兒童嘅…不過,喺香港嚟講,應該無點work過.養仔呢味嘢,喺香港無幾千萬身家兼少少見識,資優都無用.IQ高係咪無用?唔係,不過以香港嘅考試制度,IQ高唔可以直接轉換成成績好.如果無本錢無見識,資優嘅最後都係正正常常入大學攞個學位之後捱騾仔,呢個就係所謂「起跑線」嘅真正意義.
香港係咪真係蠢人愈嚟愈多?未必係.只係喺有互聯網嘅年代,識得吸收新知識嘅同唔識嘅相差會愈嚟愈大,每代人嘅兩極化愈嚟愈嚴重,而社交媒體提供咗個平台俾我哋接觸啲以前接觸唔到嘅人,亦即係衝出嚟柒方便咗,唔洗淨係著住條底褲企喺中環.所以,睇落香港蠢人多到嚇死人,其實只係同我哋睇到靚女嘅機會高咗係同一個現象.


text:
今次計劃十一月中近近哋去台中玩幾日.未開始講詳細嘅行程之前,先講講出發前要準備嘅嘢.
首先係訂機票;格過幾間航空公司,此終最平都係 HK Express.機票連稅加 20 kg 寄倉行李盛惠千零蚊港銀.
住宿方面,喺台中市嗰幾晚想盡量住喺台中車站附近,是關由台中車站同附近嘅干城站搭公車去今次計劃中想去嘅幾個景點都比較方便.上網格過幾個選擇,最後經 booking.com 訂咗達欣商務精品飯店一隻單人房,房租每晚台幣千四有找.
今次會喺清境逗留一晚,而哩晚喺清境嘅住宿都係經 booking.com 預訂,搵咗間舖號叫維也納小木屋嘅民宿雙人房,房租一晚台幣三千有找.
搞掂住宿同機票,跟住就要搞點上合歡山哩個問題嘞.喺清境上合歡山嚟講,一般大路嘅玩法我估都係去到搵民宿幫手約日出團.不過如果去睇日出嘅話,一來天寒地凍要凌晨兩三點剷自己起身你都咪話唔囉命 ;二來除咗睇日出之外,自己今次都幾想有多啲時間可以睇埋合歡山嘅星空.基於哩兩個考慮,於是決定嚟個冇咁大路嘅玩法,今次上合歡山改玩睇日落同觀星.
出發前搵資料陣時見幾多講去合歡山嘅博客文章都提過邱教官哩個當地辦合歡山團嘅團隊;加上清境搞合歡山日落觀星團嘅團隊唔多,於是決定跟一個刨過嘅博客入面留低嘅資料試試寄電郵聯絡哩個團隊嘞.
據我嗰日跟哩個團上合歡山嘅觀察,我估嗰日跟哩個團上山嘅,當中大部份都係台灣本地人;台灣本地人約團嘅話,相信佢哋多數都係經電話預約.可能因為咁,哩個團隊好似唔係太習慣經電郵去接啲由外地嚟嘅預約 .
大約出發前一個月,我跟住網上嘅資料嘗試寄電郵過嗰邊報團.過咗兩日都唔見嗰邊有回覆,於是試吓喺邱教官個 Facebook 網頁度留個口訊.結果再過多兩日之後教官嗰邊先有人回覆我之前個電郵.而 Facebook 嗰邊,就隔咗成個月之後佢哋先發現我喺佢個 Facebook Page 度留咗個短訊 .
佢哋啲合歡山團嘅花款都幾多吓,由日出到入夜都有唔同嘅玩法;下面就係當時佢哋經電郵覆我嘅各類團種同出團嘅價錢.
- 日出團約 04:00 出發,每位台幣 500
- 半日遊約 08:30 出發,每位台幣 800
- 日出+半日遊約 04:00 出發,每位台幣 1200
- 夕陽約 16:00 出發,每位台幣 800
- 銀河約 19:00 出發,每位台幣 800
- 夕陽+銀河約 15:30 出發,每位台幣 1200
- 銀河+日出,每位台幣 800
- 夕陽+楓之谷,每位台幣 1500
- 夕陽+楓之谷+銀河約 13:00 出發,每位台幣 1800
佢哋覆我個電郵入面除咗俾咗報團嘅大約行程同價錢資料外,亦有留低佢哋聯絡人嘅手提電話號碼同 Line ID;去到台中之後我主要都係用 Line 同嗰邊聯絡.
原本諗住一個月前先嚟報團已經有啲遲,不過當時嗰邊原來都只係可以確定我去台中嗰幾日當中嘅其中一日係已經有人報咗隻楓之谷夕陽觀星團;如果當時我報其他日子,萬一到嗰日都冇其他人報同一個團嘅話,咁我就有可能要俾兩個人嘅錢包團先可以成團.而最後我都係揀咗嗰日嘅楓之谷夕陽觀星團,團費盛惠台幣 1800.查實嗰日跟哩個楓之谷夕陽觀星團嘅計埋我總共有五個人,不過唔去楓之谷同觀星,齋去睇日落嘅,我估應該有幾十人;所以如果只係諗住報佢哋個夕陽團嘅話,我估應該唔係太需要擔心唔夠人成團哩個問題.哩部份之後講到上合歡山嗰日我會再詳細啲講吓.
行同住嘅預訂基本上搞掂,剩番要做嘅就主要係搵齊各大景點嘅位置同去嗰度嘅交通路線.
過往我出自由行都會盡可能喺部電話度裝定個離線地圖,以防萬一部電話因乜事上唔到網都唔會冇地圖睇.今次去台中亦唔例外,離線地圖就用咗導航王哩個離線地圖 App.哩個 App 可以用地名關鍵字搜尋地點位置,記錄地點座標,同佢啲公車路線資料都好新好齊;我出發前準備行程資料陣時哩個 App 都幫咗我唔少忙.
今次遊台中嘅交通主要係靠坐公車,所以自然唔少得要裝定啲查詢當地公車路線嘅 Apps.出發前搵資料陣時我發覺台中啲公車路線都變得幾快吓;我要坐嘅好幾條公車路線喺我出發前嘅數個月之間,都有過路線或者路線號碼嘅變動.所以去台中諗住坐公車嘅話,除咗睇人哋寫低嘅網上資訊外,一定要對一對啲已經更新咗嘅公車 Apps 資料,唔係嘅話真係有機會上咗車之後先發覺唔知架巴士載咗自己去邊蕩失路㗎 .
喺台中嗰幾日用過兩個台中公車 Apps 我覺得都幾好用幾值得推介吓.一個係台中公車通;哩個 App 最正嘅地方係佢整合咗 Google 地圖,可以用佢嚟打開個 Google Map,而地圖上面可以顯示所查詢公車路線每一個車站嘅位置,同我本人當時嘅 GPS 位置.過往我出自由行通常都係睇離線地圖多,不過今次去台中,就大部份時間都係睇哩個 App 嘅地圖.
不過哩個 App 有個問題,就係佢啲公車到站時間好似唔係幾準.我去台中嗰幾日,如果等車等得奈想要查清楚班車嘅到站時間,發覺另一個叫台中公車嘅 App 所報嘅到站時間好似比較準確.
另外哩個公車資訊網站我覺得入面啲路線資料都算幾新幾齊全,俾個路線號碼就可以搵到個畫得幾清晰嘅公車路線圖.出發前我將啲有可能坐嘅公車路線圖放定落部電話度,就算萬一電話上唔到網,都有個離線嘅辦法去查番啲公車路線.
台幣方面,以往出門我好多時都係幫嚫獅子錢莊換外幣嘅;之但係今次換台幣佢哋做個 rate 真係好貴吓.結果今次換台幣都係跟大隊去幫嚫番中環百年,兌換匯率 4.03.
有便宜唔使洗頸,出發前搵咗日經開廣東道嗰頭,上去台灣觀光協會出埋張免費嘅悠遊卡 .
一切準備功夫搞得九九十十,亦差唔多到出發嘅時間嘞.喺 2015 年 11 月一個晴朗嘅朝早,禾單拖踏上哩班香港快運嘅 UO182 班機,正式展開今次喺台中嘅旅程 .


text:
悉尼 必去景點及悉尼滑板公園附近酒店推介
悉尼滑板公園附近酒店預訂
累積 10 晚,送 1 晚
仲可享精選酒店神秘優惠價
悉尼必去推介 - 悉尼滑板公園
想去 悉尼 自由行?等 Hotels.com 帶你玩盡 悉尼悉尼滑板公園 啦!留意我地文章,話你知去悉尼 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋悉尼悉尼滑板公園 附近有咩酒店,等你更加容易計劃行程,慳返酒店來回景點嘅時間.
悉尼悉尼滑板公園 自由行
去得悉尼悉尼滑板公園 自由行最緊要一定係揀啱日子去.一啲熱門景點例如,悉尼 嘅 悉尼滑板公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
悉尼悉尼滑板公園 交通
想去悉尼滑板公園 暢順無阻濟,最好就係出發前,睇清楚悉尼悉尼滑板公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
悉尼悉尼滑板公園 必食必買攻略
悉尼悉尼滑板公園一直都係旅遊熱門地點,去到悉尼悉尼滑板公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
最怕豬隊友……我老公好蠢!
夫妻關係
喺網絡上好多媽媽都呻自己老公係豬隊友,又有唔少人妻疑心枕邊人出去滾.如果有得揀,你寧願另一半精叻定蠢?
近日網上討論區有老婆呻老公 超 級 蠢!有時係幾好笑,但有時真係畀佢激到嘔血!用$100去換張$100 coupon,買嘢唔知價畀人劏都係小事.最經典係去日本旅行,填入境紙時有關犯罪嘅問題剔曬Yes(咁都入到境真係偷笑喇);去首爾旅行時睇錯地圖,行咗5粒鐘先到目的地,仲死撐「都行到去呀」,樓主一句「咁英國都行到去法國啦!」笑到Juicy媽肚痛呀……
唔少人妻紛紛和應,話畀屋企個蠢老公激死咁話喎!例如唔識計折扣,泊完車永遠唔記得泊咗喺邊,少少common sense都冇唔知點解返工冇畀人炒……
分分鐘想「樁」佢一鑊!
有人話,嫁老公唔嫁個叻過自己嘅,仲要湊返佢轉頭,咁嫁嚟做咩?又有人覺得生活有呢啲趣事調劑都唔錯,仲有人覺得好sweet添~話老公太精叻,成日畀佢話鬧,又擔心佢有冇嘢呃自己,咪仲辛苦!我就覺得老老實實冇咩唔好喎,好過冇真本事又要搶住揸fit喇.與其話樓主老公蠢,倒不如話佢係比較率直,唔會「算死草」啫!
其實樓主開post時都講咗一大堆自己老公嘅優點:雖然學歷唔高,但擅長木工,電器;自己同阿女唔開心時聽佢表演講普通話同英文,次次都笑到噴飯;識得砌傢俬,床,大櫃都係自己砌;家務做得好好,洗嘢洗到熠熠炅;廚藝高超,晚晚揸鑊剷煮飯;又捱得又老實,睇親感人嘅戲仲必定會流下男兒淚添.
嘩!咁其實呢個笨蛋老公幾可愛呀,仲好廿四孝添!有咁多優點,係傻瓜咗少少啫,唔過份呀.
蠢又好,醒又好,難得相知相愛,就欣賞多啲對方優點~
有位網民講得好啱,樓主嫁得畀佢,都係因為睇到佢嘅優點勝於佢嘅缺點啫.係呀,人無完人嘛,每個人都總有缺點嘅.揀得佢做老公就冇得怨喇,最緊要係錫自己!
話說,其實呢位人妻開Post,係唔係想曲線晒恩愛啫?
即刻Click入討論區一齊傾


text:
2016年12月12日 星期一
Neo Skin Lab 係黑店?
有時聽啲sis講去beauty center買療程畀人呃,又或者畀顧問困住唔畀走,令到我一直唔敢去美容院做facial,細細個已經處理自己塊面,擠「酒米」,敷mask,去角質等等,咁自己搞到廿五,六歲都仲可以,但年紀愈大,皮膚面對問題愈多,有啲更唔知點解決,前排發現面部肌膚開始下垂,搽上緊緻提升精華都完全吸收唔到,個刻知道我始終避唔過要搵beauty center幫幫手.
我機緣巧合下知道咗Neo Skin Lab美容院,膽粗粗打電話問下有咩療程啱自己,仲約埋時間體驗添,點知畀啲friend知道話Neo Skin Lab係黑店,咁我心諗都約咗啦,咪上去望望囉,我咁大個人唔通真係可以困住我咩,最後我決定半驚半好奇心態上咗Neo Skin Lab美容院.
上到Neo Skin Lab店鋪的感覺超驚喜,非常開揚光猛,用金色作為主調,有5星級酒店的氣勢,親切的姨姨更呈上三款花茶選擇,最後我揀了玫瑰花蕾,感到此服務非常窩心.等了約3分鐘,顧問已經帶我到consult房,其實我個下真係驚驚地,不過估唔到顧問第一句同我講係「我係日本買咗喲手信,你要唔要食呀?」我個下有啲唔好意思,又有啲開心,因為大家好似識咗好耐咁傾咗陣日本經,個尷尬好快打破咗,之後到傾戲肉,顧問話咁多年都自己打理皮膚好勁,仲提我決定開始喺美容院做facial就係不歸路啦,因為Neo Skin Lab嘅treatment係用靚料之餘,有時仲有儀器輔助,效果一定畀自己做嘅快,叫我諗清楚,個下我覺得幾窩心!之後佢介紹咗「魚子修復面部護理」畀我補水補油,我話返去諗清楚先再上嚟,佢二話不說話ok,又畀一個驚喜位我.回家後,我就諗清楚負唔負擔到,療程啱唔啱自己,最後我決定上去買我人生中第一個療程.有時聽到嘅野,未必係睇到嘅野,要親身睇先知道真相.
訂閱: 張貼留言 (Atom)


text:
「我本身係一個貓奴,成日介紹唔同嘅貓貓都好合理.」
對唔住喇各位,我真係忍唔住又要同大家分享吓,就嚟要開返個《神秘貓星人系列》畀我添呀.我喺網上見到好多野外嘅貓星人都好可愛,除咗東南亞代表漁貓同北非沙漠代表沙漠貓,今次想講講嘅係中南美洲代表 — 長尾虎貓( Margay ).
長尾虎貓係一種特殊嘅貓科動物,居住喺中南美洲一帶,仲好鍾意棲息喺雨林嘅深處,墨西哥同阿根廷嘅雨林就啱晒佢哋喇.長尾虎貓都幾有個性㗎,大多數都鍾意獨居同夜行嘅.神出鬼沒嘅佢哋一度都畀人認為佢哋係瀕危動物,好彩家陣動物學家同生物學家一齊做好保育活動,成立咗保育區,佢哋嘅數量終於開始上升返喇!
話時話,長尾虎貓係爬樹嘅高手,仲可以喺樹上生活,如果有日你咁啱行咗入個雨林,又咁啱見到佢坐喺樹上面望住你,千祈唔好問點解隻豹會喺上面,佢地成身豹紋但絕對唔係豹嚟㗎喵!
生存得喺野外,梗係有返咁上下獵食嘅能力啦.唔好以為貓星人淨係食魚,長尾虎貓平日食開嘅係雀仔同細小嘅哺乳類動物,而且佢哋仲好識得注重健康,為咗可以幫助自己消化,仲會 Keep 住食植物添,真係健康過唔食菜嘅我呀喂.
(日本東京原宿)養咗 9 隻兔兔嘅一家人!— 一同走入 Ra.a.g.f Rabbit Café
(韓國首爾弘大)活潑浣熊仔陪大家歎咖啡 — 맹쿤 Raccoon Cafe
(日本愛媛縣青島)愛貓者天堂!日本海上一個名副其實嘅「貓島」
(日本東京六本木)世界上第一間可愛刺蝟咖啡店 — HARRY Cafe
(日本宮城縣白石市)過百隻唔怕人嘅可愛狐狸仔聚居 — 藏王狐狸村!
Photo:Pinterest,Twitter
Video:Youtube


text:
我阿媽講純正廣東話,應徵譚仔失敗
話說,我阿媽見啲仔女已經大晒,喺屋企無無聊聊咁,見到屋企附近嘅譚仔貼紙請人,於是咪去試下應徵,點知衰咗,唔請.為咗呢件事,佢都有啲唔開心,覺得自己好似好廢咁,連譚仔都唔請佢.不過,從中我反而見到一個更嚴重嘅人口洗牌問題.
我阿媽50歲到,香港出世.雖然無乜學歷,但個樣四四正正,份人都幾醒目.據我觀察,做譚仔阿姐其實字都唔使識寫,認得幾隻字,識得喺部智能手機度㩒掣落單就得,應該無乜技術性,但佢哋都有一個共通點:據我觀察,譚仔啲阿姐99.9%都係有鄉音的.
佢哋嚟到香港,努力工作,呢點我係絕對尊重的,但係成個現象就令我有啲唔舒服.例如譚仔阿姐見到客雖然都會講廣東話,會問你「阿腥,食mood嘢」,但佢哋私下傾計時,就會轉tone,同鄉就講鄉下話,非同鄉就講普通話,佢哋自有自己嘅世界,香港人在佢哋眼中,始終係外人.
當然你會話,咁好正常吖,香港人去到外國,都會同返香港人玩多.但如果,全香港好多行業,唔同公司,都係咁嘅情況呢?如果你入到一間金融公司,入面個個都係北京讀書嘅,佢哋同聲同氣,一齊睇大陸卡通片大,飲同一支假可口可樂,你估你呢個Kong U港燦仲有無機會上位?如果你走入一間IT企業,人哋個個都係阿里巴巴,百度同騰訊嘅前員工,你估你能唔能夠好暢快咁每日同佢哋一齊食晏?
譚仔唔請我阿媽,我唔知原因係咩,我哋亦無乜所謂,反正唔係靠佢開飯.反而我會驚佢入到去,同啲同事唔啱傾,會做得唔開心.我阿媽呢啲就話無所謂,但係我哋年輕人,出來搵工做賺錢養家,但去到間間公司都好似譚仔咁,你可以點?當高,中,低技術工種都被非本土人佔據嘅時候,你可以點發圍?最近就嚟落台果個特首日日叫人返大陸做嘢,就係想加速人口洗牌,想加速將香港各界職場變成譚仔,本地人嘅生存空間,只會越來越細,直到香港完全「被融入」大陸為止.


text:
「咖啡」 經常被視爲中產嘅象徵,不過除左一般嘅Latte,Cappuccino,,Mocha ,你又識幾多? 如果每次去到咖啡店,大家只係認識以上三款咖啡,少年,你真係太年輕啦!咖啡種類繁多,唔同嘅國家以及生產過程都各有奇特,尤其係意大利式咖啡.
-
首先等我地研究下啱啱提過3款最多人叫嘅咖啡有咩分別…標準嘅Latte,Cappuccino,Mocha其實都係由espresso,牛奶,以及奶泡造成,而三款唯一嘅差別就在於咖啡同牛奶之間嘅比例.
Latte
“Latte”原是意大利文牛奶嘅意思,所以從個名就可知道Latte的主角是牛奶而不是咖啡.成份方面,Latte原來只有五份之一嘅濃縮咖啡,其餘嘅係五份之二熱牛奶加五份之二奶泡.所以Latte特別適合啱啱開始飲咖啡嘅人士或者係怕失眠嘅朋友仔呀~
Cappuccino
Cappuccino剛好同Latte相反,咖啡為主角,牛奶為配角.Cappuccino係意大利人20世紀初嘅發明,一杯標準份量包含三份一濃縮咖啡,三份一蒸氣牛奶,三份一奶泡.最後,亦可灑上一小撮可可粉或肉桂粉提味.
Mocha
Mocha係位於中東葉門嘅小鎮,由於當地所產生嘅咖啡豆都有著朱古力嘅風味,所以後來都被稱爲擁有朱古力香氣嘅特殊咖啡豆品種「摩卡豆」.但時至今日,Mocha成一種飲品嘅名稱,係Latte嘅變種.一般Mocha都係由意大利濃縮咖啡,朱古力糖漿,鮮奶油,以及牛奶混合而成,非常適合既鐘意朱古力又鐘意咖啡嘅朋友們呀.
Macchiato
唔知大家有冇睇過一齣臺劇叫「黑糖瑪奇朵」,相信睇過你都知道係甜嘅咖啡,非常適合一啲鐘意咖啡但又要甜嘅朋友.Macchiato原文係指「印記,烙印」嘅意思,做法係將溫熱嘅奶泡加入特濃咖啡中,一方面可以保持咖啡嘅溫度,另一方面亦可以用細膩香甜嘅奶泡去緩衝濃縮咖啡帶黎嘅苦澀.
Americano
Americano來源於二戰時期,美國大兵去到意大利初次品嘗意大利人所製作出黎嘅Espresso,但因味道差矣而加入大量嘅熱水去沖淡味道.呢種方法好快就隨著美國連鎖店係世界上嘅普及而流行.一杯Americano嘅份量大概係30ml濃縮咖啡和470ml嘅熱水混合而成,因熱水嘅份量很多所以無論係外觀定係口感都顯得較淡.
Flat White
如果你認爲所欲咖啡都來自意大利咁你就錯啦!Flat White係馬來西亞嘅特產,已經有多達100年嘅歷史.唔好以爲White就代表杯咖啡係白色,其實係採用左特級咖啡同脫脂奶精嘅原料,經過特殊嘅加工之後嘅製成品.Flat White甘醇芳香又唔傷胃,更可以保留咖啡原有嘅色澤同香味,顔色比起普通咖啡更加清淡柔和,所以被稱之爲Flat White.


text:
早前去聽林海峰《廣東話是但嗡》,佢講左一樣野好到肉,亦串緊好多現場觀眾,就係廣東話越黎少人講,香港人自己都有好大責任,因為香港人無出力去阻止普教中,甚至迷戀K-Pop,根本就係親手將廣東歌送入絕路.當有一日廣東歌消失,普教中坐大,連小朋友講句廣東話都要比同學告狀,仲有小學校規禁止講廣東話,香港人仲有咩機會講廣東話? 有嘅,爆粗果陣囉,不過都隨時可能好似林海峰咁講,企係尖沙咀廣東道講「DLLM」,啲人當係外語咋陰公.當一種土生土長嘅語言都可以被消滅嘅時候,香港人距離絕種,都唔遠.
其實我一直都諗唔通點解咁多人迷戀K-Pop,女歌手個個都同一個倒模出黎,只係識得賣弄性感同長腿,男歌手就個樣好少少囉,重點係,當你地聽緊佢地唱韓文歌嘅時候,你地明唔明人地唱緊乜呢? 音樂之所以可以感動人心,講求的係共嗚,係要配合旋律同歌詞,旋律好聽自然加分,歌詞到肉就更加係不得了,就好似早期首羅生門咁,點解可以紅到咁? 咪就係因為呀Y份歌詞寫出左無數人的心聲囉!喂呀哥,你都要識聽果種語言,你先會有共鳴架,唔係睇人個樣同埋睇人個胸就會有囉.
講到呢度,一定有人話自己係鐘意韓國文化乜乜乜,問心啦,去睇咩Big Bang果d男男女女,有幾多真係識韓文呀? 有幾多人真係會研究韓國嘅歷史同文化先? 就算韓國文化有幾好,乜唔係應該要先了解香港文化,先去再學其他國家嘅文化咩? K-Pop好聽,都唔代表要放棄廣東歌架,係咪先?
咁當然香港政府都係仆街架喇,寧願將啲錢呢就用晒去起高鐵,三跑,買鬼國列車,送比大陸振災,都唔留番去幫音樂工業,呢一點真係同韓國政府差天拱地,人地推動音樂真係好大手筆,年年都會批好多資助出去,所以韓國音樂事業先可以搞到咁大,大到可以入侵埋香港.不過我成日都咁覺得,如果自己人齊心對抗,邊有咁易入侵到,輸嘅原因係因為一大堆港豬,盲愛K-Pop,放棄廣東歌.
講番「普教中」,佢之所以越黎越多學校做,真係多謝港豬爸媽唔少,因為佢地要面向祖國,想自己仔女日後搵人仔,所以覺得佢地用普通話學中文都無問題,甚至放棄埋廣東話都無問題,但呢個就正正係最大問題.點解要放棄自己咁耐以黎嘅母語呢? 想學普通話無題問架,你咪比小朋友當係外語咁學囉,全世界都無一個地方會好似香港咁,會要小朋友放棄母語而去學外語囉,都痴撚線嘅!
我都唔知香港仲有幾多人在意廣東話,仲有幾多人會撐廣東話,我只係知道,到我死果一刻,我都會撐廣東話囉!


text:
Steam呢個遊戲平台十分好,為非主流遊戲提供多咗接觸大眾嘅機會.早幾年斯諾登爆出美國政府多種網上監控,至近日Facebook用戶私隱安全成疑,都令大家質疑究竟喺呢個年代,係咪一上網就等於要出賣晒自己所有資料.今次想同大家介紹嘅game叫Orwell,一聽個名,大家可能都會諗起著有《1984》,《動物農莊》嘅作家George Orwell,無錯,遊戲就係要讓大家感受一下當1984入面嘅全民監控反烏托邦成為現實,人人都可以成為喺網上成為老大哥之後,個世界係幾恐怖.
唔知大家有無睇過一系列外國memes,主要係講緊FBI就好似你最親網友咁,成日監視住你.喺Orwell入面,大家將會扮演嗰個最佳網友,你目的係要利用Orwell系統,查出恐怖份子嘅驚天陰謀.喺遊戲入面,所謂嘅Orwell系統可以理解成一個讓你無視任何密碼,想睇乜就睇乜嘅瀏覽器.而遊戲玩法亦相當有趣,你需要利用瀏覽器喺唔同嘅社交網絡呀,Blog呀,甚至係個人通訊去搜尋線索,而過程中係完全無視被查者嘅私隱.只要你認為嗰個人有可疑,就可以對佢進行全面監控,甚至連佢銀行戶口,電話對話都可以隨便監視監聽.
玩家喺遊玩過程中,可以體現到透過不斷揭人隱私尋找線索,最後砌出完整事件嘅快感.但快感過後,亦會反思,究竟以防止罪案之名,肆無忌憚咁喺人私人E-Mail,WhatsApp對話,甚至連電腦內嘅刪除檔案中尋寶,當中可以見到好多不關案情事嘅私隱,例如連對方情侶間嘅對話都可以一覽無遺,呢種行為究竟有幾大義凜然?遊戲聰明地會利用你嘅上司,佢表明上會指導你點樣有效地完成工作,但同時佢亦會不停灌輸你而家做嘅嘢係救緊人嘅訊息.佢會話你知救人時必然會有犧牲,如果只係犧牲其他人嘅私隱就可以阻止罪惡發生,令到無辜嘅人唔使死,呢種犧牲都係值得嘅.但遊戲同時又會以好多故事細節反問玩家,你肯定你做緊嘅嘢係防止罪惡,而唔係令到人間變得更壞更缺乏互信?
事實上,遊戲創作團隊都講過,佢哋整作呢隻遊戲唔係想帶出咩大道理,反而係想令玩家反思監控呢個問題.筆者覺得呢個遊戲除咗玩法創新外,如果有心其實仲可以仔細咀嚼下佢遊戲中嘅文字,你會發覺製作團隊嘅用心.一路玩你會覺得你係監控緊一個有血有肉嘅人,你從監控佢嘅生活大小事,會更加感覺到網絡世界嘅脆弱同危險性.斯諾登當年選擇匿藏香港,令香港人對美國政府網絡監控問題突然變得貼身,近日facebook事件更加直接影響到大部分網民.喺呢個時候玩下呢隻Orwell,相信大家將會有更多體會.


text:
所有涉嫌收過錢嘅政黨或個人都異口同聲話,就算有收過任何捐獻,都唔會有附帶條件,即係唔會影響佢地嘅政治立場.對於呢個講法,其實冇乜好懷疑,捐得錢俾對方嘅話,當然係同聲同氣啦.不過就有建制派人士質疑,香港主要民主政團嘅捐獻都係來自同一個人,可能會出現政治操控.咁諗就未免杞人憂天喇,就算幕後真係有人操控又點,啲政客要晉身議會,最後仍然要過選舉呢關,咪當香港嘅選民係Lulu先得格.我份人好公正嘅,絕對唔會因為睇肥佬黎唔順眼而抹黑佢.
琴日睇到日月報嘅社評,又係講呢單嘢,標題係「商界杯葛民主派 不利民主也不利和諧」.內容話民主派係一股重要政治力量,但係收到嘅捐獻都係來自肥佬黎,而少獲商界人士關照.商界對民主派嘅財力封殺,不但不利香港嘅民主發展,亦不利社會和諧.文章又提到民主派同建制派得票率嘅六四黃金比例,認為民主派得到咁廣泛嘅民意支持,反而遭到商界杯葛,質疑背後係咪有人政治施壓.最後仲辣埋保皇黨,話佢地嘅政治獻金比民主派多一大截,「其來源與利益關係,使人充滿懸念」.
之前我已經鬧過日月報立場偏頗,今次又整篇咁嘅社評出嚟,真係想唔鬧多次都唔得.
首先,商界杯葛民主派,絕對係正常不過,根本就冇需要同政治施壓扯上關係.民主派處處針對商界,郁啲就話官商勾結,地產霸權,全無理性可言.俾著你係李+X,你都唔會捐錢俾民主派啦.唔通好似香港政府咁,出糧俾香港電台班友搞對抗咩.要養隻狗咬自己,班商家佬絕對唔會咁蠢囉.如果佢地真係咁蠢,就唔會發到達啦.仲有,邊啲人嘅所作所為至係不利社會和諧,唔該日月報搞清楚先講啦!
至於六四黃金比例,唔提都冇咁嬲,一提就把幾火.如果日月報真係重視呢個黃金比例,點解佢地嘅報導又會咁偏頗呢?尤其是副刊,直頭變咗淪陷區,一面倒傾向民主派.而且,根據日月報嘅論點,肥佬黎嘅捐獻係咪都應該按六四比例分配呢?點解肥佬黎可以淨係捐錢俾民主派,而其他商人就要顧及整體民意呢?日月報都好雙重標準吓啫!
講到保皇黨,人地嘅政治捐獻多一大截有乜咁出奇.肥佬黎雖然係有錢,不過同城中嘅超級富豪相比,仍然有好大距離.佢一條友都可以照起晒香港嘅民主派,保皇黨又有乜理由會揾唔到多幾倍嘅捐助呢?唔通真係只許肥佬黎放火,不准李+X點燈?!
最後,唔好質疑我點解覺得日月報咁唔掂,仲要一路鬧一路睇.之前都講過,我一向唔鍾意嗰啲有預設政治立場嘅報紙,日月報雖然係立場偏頗,不過已經算係最中立架喇.冇辦法啦,鬼叫而家嘅傳媒生態係咁咩!